ৱেটিং লিষ্ট (পিনাক পি বৰুৱা) - সাহিত্য ডট অৰ্গ\nসদ্য পৰিচিত কোলাহলৰ পৰিবেশ সেইৰাতি নাছিল ইঞ্জিনিয়াৰিং কলেজৰ পাঁচ নম্বৰ হোষ্টেলত৷ ওপৰৰ মহলাৰ বাৰাণ্ডাত চলি থকা কেৰম খেলৰ পৰা অহা দুই এটা মাতেই যি কপাইছিল জানুৱাৰীৰ কুৱলিৰ চাদৰ৷ দুপৰীয়া ঘোষিত চেমিষ্টাৰ ৰিজাল্টে সৃষ্টি কৰা এই উদাসিনতা হয়তো আৰু দুই তিনি দিন বিৰাজ কৰিব হোষ্টেলত৷ অবশ্যে ৰিজাল্ট বেয়া হোৱা বাকীবোৰৰ মন আগৰ অবস্থালৈ ঘূৰি আহিলেও ব্যতিক্ৰম হৈ ৰব বিক্ৰমৰ ক্ষেত্ৰত৷ দূপৰীয়া ৰিজাল্ট চোৱাৰ পৰাই হাঁহো নে কান্দো যেন ভাব লৈ থকা বিক্ৰমৰ কোঠাত শান্তনা দিবলৈ উপস্থিত হৈছিলহি ৰাজ আৰু অমৃত৷\n“শিক্ষকৰ নামত কলংক সি এটা, ইমান পঢ়া লিখা মানুহ এটা ইমান তললৈ কেনেকৈ পৰিব পাৰে বে? ” –ক্ষোভত ৰাজে বিক্ৰমৰ বিছনাত ঘোচা এটা মাৰি কৈছিল৷\n“নাপাই এনেকুৱা কৰিব কাৰ’বাৰ লগত, শাও খাই মৰিব সি”- অমৃতেও একে সুৰতে কৈছিল তল মূৰ কৰি থকা বিক্ৰমৰ দিশত চাই৷\n“বহীখন ৰি-কল কৰো বুলি ভাবিছো”- বিক্ৰমে লাহেকৈ কলে৷\n“ওহো, সি নিজে ইচ্ছা কৰি তোক ফেইল কৰাইছে যেতিয়া বহী ৰি-কল কৰি লাভ নহব৷ ”- চিগাৰেট এটা মূখত লৈ ৰাজে পুনৰ গৰজি ৰ্উঠিল-“ আমাৰ এই পৰীক্ষাৰ বহী চোৱাৰ চিষ্টেমটোৱে বেয়া বুজিছ’, নিজ ইচ্ছা মতে যি টি কৰিব পাৰে শিক্ষকবোৰে৷ ”\n“কিন্তু কিবা এটা টো কৰিব লাগিব ন’৷ ”-ৰাজৰ কথাত নিৰাশ হৈ অমৃতে কলে৷\n“অৰুনিমাই এক্স টেকৰ এইচ আৰ জনলৈ মেইল এটা কৰিছে অনুৰোধ কৰি, পৰীক্ষাৰ আগত বেমাৰ হৈছিল বুলি লিখিব’ কৈছো”৷ -বহুতদেৰিৰ মূৰত মূখত অলপ আশাৰ ভাব লৈ বিক্ৰ্মে কলে৷\n“ৰিপ্লাই আহিছে কিবা? ”-ৰাজে সুধিলে৷\n“নাই অহা বৰ্তমানলৈ৷ ”\n“তোক নিৰাশ কৰিবৰ অলপো মন নাই পিছে যোৱা বছৰ অৰুপ দাই বেক থকাৰ বাবে বেমাৰৰ অজুহাত দেখুৱায়ে এক্স-টেকৰ কেম্পাচ ইণ্টাৰভিউত বহিব খুজিছিল, বহিব নিদিলে কিন্তু”৷ –ৰাজৰ কথাষাৰ শুনি পূনৰ তলফালে চাইছিল বিক্ৰ্মে৷\nৰাজে পূনৰ কিবা এষাৰ কব খুজোতেই দুৱাৰত কোনোবাই টোকোৰিয়ালে, “দাদা, আহিব পাৰোনে? ”\n“আহ”-বিক্ৰ্মৰ পৰা সহাৰি পাই জুনিয়ৰ লৰা দুটা সোমাই আহিল৷ “ৰাজ দাকে বিচাৰি আহিছিলো”\n“দাদা, বস্তু কেইটা আপোনাৰে কোঠাতে থৈ আহিছো, বাকী থকা টকা কেইটা লওক”- ৰাজে টকা কেইটা জেপত ভৰাই বিক্ৰমৰ দিশত চালে৷ “বীয়েৰ খাবি? ”\n“তঁহতলৈ কম নহব? ”-খোৱাৰ ইচ্ছা লৈ বিক্ৰমে সুধিলে৷\n“নাই ৰে, এক্সট্ৰা দুটা আনিছোয়েই৷ ”-বুলি অমৃতে কোৱাৰ লগে লগে ৰাজে লৰা কেইটাক বস্তুখিনি বিক্ৰমৰ কোঠালৈকে আনিবলৈ নিৰ্দেশ দিলে৷\nপ্ৰ্তি বছৰে অতি লোভনীয় পেকেজ আগবঢ়াই কেম্পাছ ইণ্টাৰভিউৰ বাবে আহি থকা মাল্টিনেচনেল আই টি কোম্পানী এক্স টেকৰ বাবে কলেজখনৰ শেষ বৰ্ষৰ প্ৰ্ত্যেক ছাত্ৰ-ছাত্ৰীয়ে আগ্ৰহেৰে বাট চাই ৰৈ থাকে৷ বছৰি দহ লাখ টকাৰ চি টি চি-ৰ লগতে তিনি বছৰ কোনো পশ্চিমীয়া দেশত চাকৰি কৰাৰ সুযোগ দিয়া কোম্পানীটোৰ সমান সা-সুবিধা দিয়া অন্য কোনো কোম্পানী কলেজখনলৈ অহা নাই বৰ্তমানলৈ৷ অবশ্যে প্ৰ্তিবছৰে বহুখিনি ছাত্ৰ-ছাত্ৰীয়ে এক্স-টেকৰ প্ৰাৰম্ভিক যোগ্যতা নথকাৰ বাবেই ইণ্টাৰভিউত বহাৰ পৰাই বিৰত আছিল৷ গড়ে ষাঠি শতাংশ নম্বৰ আৰু অন্তিম ষান্মাসিকলৈ প্ৰ্তিটো বিষয় একে বাৰতে উত্তীৰ্ণ হোৱাটোৱে আছিল প্ৰয়োজনীয় যোগ্যতা৷\nপ্ৰায় তিনিমাহ পূৰ্বে এক্স-টেকে এই বছৰ ডিগ্ৰী লাভ কৰিব লগীয়া ছাত্ৰ ছাত্ৰীখিনিৰ বাবে পতা সাক্ষাৎকাৰৰ পৰা বাছি বাছি পোন্ধৰজনক প্ৰদান কৰিছিল তেঁওলোকৰ প্ৰ্তিষ্ঠান যোগদান কৰাৰ আবেদন পত্ৰ৷ যাৰ ভিতৰত অন্যতম আছিল বিক্ৰম আৰু তাৰ প্ৰেয়সী অৰুনিমাৰ নাম৷ অভিযান্ত্ৰিকৰ প্ৰ্থম বৰ্ষতে প্ৰেমৰ বান্ধোনত বান্ধ খোৱা অৰুনিমা আৰু বিক্ৰমৰ হাতত একে প্ৰ্তিস্থানৰ চাকৰিটো গাখীৰতে মহৰ খুটি স্বৰূপ হৈছিল৷ ভবিষ্যত সুৰক্ষিত যেন অনুভব হোৱাত যুগ্ম জীবনৰ নতুন আশাৰে মন উপচি পৰিছিল দুয়োৰে৷ পিছে কণা বিধিয়ে যেন ৰৈ হে আছিল তিনিমাহে সুযোগ বিচাৰি, বিক্ৰমৰ সপ্তম ষান্মাসিকৰ ৰিজাল্ট শ্বীটৰ এটা বিষয়ৰ তলত অনুতীৰ্ণ বুলি চাপ খাই অহাৰ লগে লগে আশাবোৰ থানবান হৈ চিটিকি পৰিল৷ চাকৰিত যোগদানৰ যোগ্যতা হেৰুৱাৰ লগে লগে ভবিষ্যতে বিক্ৰম আৰু অৰুনিমাৰ মাজত অনিচ্ছাকৃত হলেও ব্যবধান অহাটো প্ৰ্যায় নিশ্চিত হৈ পৰিছিল৷ প্ৰ্শ্ন কাকতখন জটিল আছিল ঠিক, কিন্তু নিয়মীয় অধ্যয়নত বিশ্বাস কৰা মেধাবী বিক্ৰমক বশ কৰিব পৰাকৈ জটিল নাছিল৷ আশীৰো অধিক নম্বৰৰ প্ৰ্শ্নৰ উত্তৰ লিখি অহাৰ পাছতো উত্তীৰ্ন হ’ব নোৱাৰি স্বাভাবিকভাবেই আচৰিত হৈ পৰিছিল বিক্ৰমৰ লগতে তাৰ বন্ধুবৰ্গও, সন্দেহৰ আঙুলি ঠিয় হৈছিল উক্ত বিষয়ৰ শিক্ষক চন্দন দাসৰ দিশত৷ কাৰন আছিল দাসে চাৰিমাহ পূৰ্বে অৰুনিমাক দিয়া বিবাহৰ প্ৰ্স্তাব আৰু অৰুনিমাৰ দ্বাৰা সেই প্ৰ্স্তাবৰ প্ৰ্ত্যাখান৷ অৰুনিমাৰ দ্বাৰা প্ৰ্ত্যাখিত হোৱাৰ কথা গোটেই কলেজত বিয়পি পৰাত দাস লজ্জিত হৈছিল সঁচা৷\nআঠ বাজি পঞ্চলিছ মিনিটত ডিনাৰ হলৰ বেলটো বাজি উঠাৰ লগে লগে বাগিচাখন পাৰ হৈ থিক সোমাজত থকা হলটোলৈ দুয়ো দিশৰ পৰা ঢাপলি মেলিছিল লৰাৰ জাকে৷ আনফালে বিক্ৰ্মৰ কোঠাত অব্যাহত আছিল মাদকীয় পৰিবেশ, পকাত পৰি ৰোৱা তিনিটা খালীবটলৰ লগত থিয় হৈ আছিল ভৰ্তি দুটা বটল৷\n“মোৰ ইচ্ছা নাই আৰু, বাকী থকাখিনি তহঁতিয়ে শেষ কৰ”-বিক্ৰমে দীঘলিয়া উগাৰ এটা মাৰি বাকী দুটাক কৈছিল৷\n“দুটাহে আছে, ভাত খাই উঠি খাম৷ খাই আহো ব’ল৷ ”-অমৃতে কলে৷\n“মোৰ ভাত খাবও ইচ্ছা হোৱা নাই, তহঁতি যা”-বিক্ৰমে নিজকে বিছনাত পেলাই কলে৷\n“আৰে অলপ খাই ল’ নহলে ৰাতিপুৱা বেয়াকে হেংগ মাৰিব, উঠ”৷ –ৰাজে জোৰ কৰি কলে৷\n“হলত যাব মন নাই, এক ঠালি ৰুমতে পঠাই দিবি পাৰিলে, মন গলে খাই লম”\n“পঠাই আছো, তই শুই নাযাবি৷ ”-বুলি কৈ ৰাজ ওলাই গল৷\nনিচাত ভাবনাৰ চাকনৈয়াৰ সৃষ্টি হৈছিল বিক্ৰমৰ মনত, য’ত দুব গৈ ক্ষোভিত হৈ পৰিছিল তাৰ মন৷ কি কৰো কি নকৰো ভাবি উৱাদিহ নাপাই সি মবাইলত টিপিছিল চন্দন দাসৰ ফন নম্বৰ৷\n“চাৰ” “কোনে কৈছে? ”\n“মই বিক্ৰ্ম, চেভেনথ চেমৰ৷ ”–অতি গহীন হৈ পৰিছিল বিক্ৰমৰ মাত৷\n“অ, কোৱাচোন বিক্ৰ্ম৷ ”\n“চাৰ আপোনাৰ চাবজেক্টত মোৰ বেক লাগিব নালাগিছিল”-কথাত অস্পষ্টতা আছিল বিক্ৰমৰ৷ দাসে অনুমান কৰিছিল বিক্ৰম যে নিচাত৷\n“আৰ ইউ ড্ৰাংক বিক্ৰ্ম? ”-প্ৰ্শ্নত খং আছিল দাসৰ৷\n“য়েচ আই এম, কিন্তু গুৰুত্ব দিবলগীয়া কথা সেইটো নহয়৷ মোৰ জানিব লাগে মোৰ বেক কেনেকৈ লাগিল? ”–সমানেই খং আছিল বিক্ৰমৰ মাততো৷\n“মানে? ক’ব কি বিচাৰিছা তুমি? ”-নিজৰ খ্ং অলপ পৰ লুকোৱাই দাসে সুধিলে৷\n“মোৰ এট লিষ্ট চেভেণ্টি ফাইভ মাৰ্কচ কাৰেক্ট আছিল আপোনাৰ চাবজেক্টত, ফিফটিৰ ওপৰত পাম বুলি মই নিশ্চিত আছিলো৷ তাৰ পিছতো কিয় আৰু কেনেকৈ বেক লাগিল? ”\n“পাগল হ’লা নেকি? আধা বহীচোন তুমি কাটি থৈয়ে আহিছিলা, বাকী থকা খিনিত চেভেণ্টি বাদ দিয়া থাৰ্টি মাৰ্কসো নাছিল৷ ”-অলপ আচৰিত হৈ দাসে কলে৷\n“কি”-চিঞৰি উঠিছিল বিক্ৰম “কিয় কাটি আহিম মই? আপুনি জানে নে নাই যে এই এটা মাত্ৰ বেকৰ বাবেই মই এতিয়া পাই থকা চাকৰিটো হেৰুৱাব ওলাইছো? ফাকি কথা নকব, কিবা যদি হেৰফেৰ কৰিছে আপুনিয়ে কৰিছে”\n“ কথাৰ সুৰ সলনি কৰা বিক্ৰম৷ কি গৰজ পৰিছে মোৰ তোমাৰ বহীত হেৰফেৰ কৰিবলৈ? ”-সমানেই উত্তেজিত হৈ পৰিছিল সহকাৰী অধ্যাপক দাসো৷\n“ ইমান অভিনয় নকৰিব চাৰ, গোটেই কলেজে জানে অৰুনিমাই আপোনাৰ প্ৰ্স্তাব নাকচ কৰাৰ বাবে আপুনি এই কাম ইচ্ছাকৃত ভাবে কৰিছে বুলি”৷\n“অহ গড, তুমি ভাবিব কেনেকৈ পাৰা এনেদৰে৷ ”-অলপ পৰ নিমাত হৈ থাকি চন্দনে বুজাবৰ চেষ্টা কৰিলে বিক্ৰ্মক, “এইটো সঁচা যে অৰুনিমাক মই নিজৰ কৰিব বিচাৰিছিলো কিন্তু তাই নিবিচৰাক লৈ মই অলপো বেয়া পোৱা নাছিলো৷ আৰু তাৰ বাবে যদি মই তোমাৰ জীবনটো ধ্বংস কৰাৰ চেষ্টা কৰিছো বুলি ভাবিছা তেন্তে তুমি বহুত অবান্তৰ এক ধাৰনা লৈছা মোৰ বিষয়ে, মই ইমান বেয়া মানুহ নহয় বিক্ৰ্ম”৷\n“তেন্তে পাছ কৰিম বুলি নিশ্চিত থকা চাবজেক্টটোত বেক কেনেদৰে লাগিল মোৰ? ”\n“মই আকৌ কৈছো বিক্ৰ্ম, মোৰ ভাল দৰে মনত আছে; তোমাৰ বহীখন মোৰ হাতত পৰাৰ আগতেই আধাতকৈও অধিক উত্তৰ কাটি থোৱা আছিল”\n“সম্ভব কেনেকৈ হ’ব পাৰে সেইটো? ”\nবিশ্বাস-অবিশ্বাসৰ মাজেৰে “থিক আছে”-বুলি কৈ মবাইলতো টেবুলত থৈওতেই দোৱাৰত পৰিল কাৰোবাৰ আঙুলিৰ টোকৰ৷\n“ভাত ইয়াতে থওনে? ”- মেচৰ যতীনে ভাতৰ থালিখন টেবুলতে থৈ শুধিলে৷\n“অ থ, তলৰ পৰা কাগজ এখন উলিয়াই ঢাকি থৈ যাছোন”৷\nযতীন যোৱাৰ পাছত নতুন কিছুমান চিন্তাই বিক্ৰমৰ মনটো হেচি ধৰিলে৷ দাস চাৰে কোৱা কথাবোৰ সঁচাযেন অনুভব হৈছিল তাৰ, কাৰন তাক জানিবুজি বেক লগোৱাত দাসৰ কোনো লাভ নাছিল; উলোটাই ধৰা পৰিলে লোকচান হোৱাৰ সম্ভাবনাই বেছি৷ কিন্তু তেও যদি নাই কৰা তেন্তে বহীখন কাটিলে কোনে? চিন্তাৰ গভীৰতাই নিচা খেদি পঠাইছিল, উজাগৰ হৈছিল নতুন নতুন প্ৰ্শ্নৰ৷ চন্দন চাৰে নাই কৰা বুলি ধৰি ললে অন্য কাৰ লাভ থাকিব পাৰে বহীখন কাটি পেলোৱাত? বেক লগাইটো কাৰো লাভ নাই, লাভ থাকিব পাৰে চাকৰিটো যোৱাৰ বাবে৷ যোৱা বছৰ দুই নম্বৰ হোষ্টেলৰ ৰাকেশ বৰুৱা নামৰ লৰাজনৰ অন্তিম ষান্মাসিকত এটা বিষয়ত উত্তীৰ্ন হব নোৱাৰাত তেওৰ সলনি ৱেটিং লিষ্টৰ পৰা একে হোষ্টেলৰ অৰুনাভে পাইছিল এক্স-টেকৰ চাকৰিত যোগদান কৰাৰ সুযোগ৷ এই বছৰ কাৰ নাম আছিল ৱেটিং লিষ্টত? ৰিজাল্ট তাৰ মেইলতে আছিল, নিজৰ নামতো দেখাৰ পাছত ফূৰ্তিত বাকীবোৰ নাম ছোৱাই নাছিল বিক্ৰমে৷ লেপটপটো অন কৰি হোষ্টেলৰ ৱাই-ফাইত সংযোগ কৰিলে সি ততাতৈয়াকৈ৷\nজি-মেইলৰ লডিং চলি থাকোতেই ৰাজ সোমাই আহিল কোঠালৈ৷\n“ভাত খাই ল’ আক’”-ঢাকি থৈ যোৱা থালিখন দাঙি সি কলে৷\n“খাম”-লেপটপৰ ফালে চাই থাকিয়ে বিক্ৰ্মে কলে৷\n“কিবা হ’ল নেকি? ইমান চিৰিয়াছ হৈ আছ’ যে মানুহটো৷\n“তহঁতি যোৱাৰ পাছত মই চন্দন চাৰলৈ ফ’ন কৰিছলো৷ ”\n“পাগল নেকি? কিয় মদ খাই ৰাতিখন তাক কল কৰিছ’? কলি কি তই? ”-বিক্ৰমৰ কাণ্ডত আচৰিত হৈ ৰাজে সুধিলে৷\n“চিধা-চিধি সুধিছিলো কিয় মোৰ লগত এনেকোৱা কৰিলে বুলি? ”\n“কি কলে? ”\n“তেঁও ইচ্ছা কৰি বেক নাই লগোৱা বুলি কৈছে আৰু তেঁওৰ কথাবোৰৰ পৰা মোৰ লগা নাই যে তেঁও মিছা কৈছে৷ ঘটনাটো বেলেগ কিবাহে যেন লাগিছে বুজিছ’৷ ”\n“ধেই, সিটো কবই ন’ নাই কৰা বুলি; তইও যে বৰ অকৰা ল’ৰা দেই৷ আৰে বেলেগ কোনে তাৰ ঘৰত সোমাই তোৰ বহীখন কাটিব যাব’ কচোন? ”-বীয়েৰ বটল দুটা হাতত লৈ ৰাজে সুধিছিল বিক্ৰমক৷ যাৰ উত্তৰ নিদি বিক্ৰম থৰ হৈ পৰিছিল ক্ষন্তেকৰ বাবে৷\n“ৰাজ”৷ –উশাহ ঘন হৈ পৰিছিল বিক্ৰমৰ৷\n“মইটো তোক কোৱা নাছিলো বহীখন কাটি থোৱা আছিল বুলি, তই কেনেকৈ গম পালি? ”-সন্দেহৰ ভাব লৈ বিক্ৰ্মে চালে ৰাজৰ ফালে৷\n“আৰে……….মানে….সেইটোৱে হব ন’? নহলেচোন ধৰাই পৰিব বহী ৰি-কল কৰিলে”৷ –কোঠাটোৰ পৰা ওলাই যাব খুজি পূনৰ কাষ চাপি আহিছিল ৰাজ বিক্ৰমৰ৷\nমেইলটো ইতিমধ্যে খোল খাইছিল৷ পোনচাটেই বিক্ৰমৰ দৃষ্টি গৈছিল ৱেটিং লিষ্টত থকা নাম কেইটালৈ,\nআৰু প্ৰ্থম নামটো দেখিয়েই তাৰ চকু আৰু অলপ ডাঙৰ হৈছিল সন্দেহত৷\nআঠ নম্বৰ কোঠাত থকা প্ৰাঞ্জলৰ অভ্যাস পাত: ভ্ৰমণত যোৱাৰ, প্ৰ্তিদিনাৰ দৰে সেইদিনাও পুৱা ছয় মানে বজাতে মুখত ব্ৰাচদাল ভৰাই উলাই অহা প্ৰাঞ্জলৰ দৃষ্টি আকৰ্ষণ কৰিলে বিক্ৰমৰ কোঠাৰ পৰা বৈ অহা ৰঙা ৰঙৰ সোঁতে, ওচৰ চাপি আহি সেয়া তেজ বুলি চিনি পোৱাৰ লগে লগে হুলস্থুলৰ সৃষ্টি হল হোষ্টেলত৷ গ্লাচৰ মাজেৰে তেজেৰে ৰঙা হৈ থকা বিছনাত পৰি থকা বিক্ৰ্মৰ দেহ দেখি দুৱাৰ ভাঙি প্ৰবেশ কৰিলে প্ৰাঞ্জলহঁতে৷ দেখা পালে বাঁওহাতত থকা আঘাত, দেখা পালে সোহাঁতত লাগি থকা তেজ সনা চাকু এখন৷\nআধা ঘণ্টামানৰ ভিতৰতে পুলিচ আৰু মেডিয়াৰ মানুহেৰে ভৰি পৰিল পাঁচ নম্বৰ হোষ্টেল৷ পিছে পুলিচে পোৱাৰ পূৰ্বেই বিক্ৰমৰ প্ৰিণ্টাৰত লাগি থকা চুইচাইড নটখনৰ কথাখিনি জ্ঞাত হৈছিল চাঞ্চল্যতা বিচাৰি ফুৰা টি ভি মেডিয়াৰ মানুহৰ, যত বিক্ৰমে উল্লেখ কৰ চন্দনক অলপো সময় খৰচ নকৰি কৰা হৈছিল ঘটনাটোৰ বাবে দায়ী৷ চন্দন দাসেই জানি বুজি বেক লগোৱা বুলি ভাবি থকা হোষ্টেলৰ লৰাখিনিৰ মনত মেডিয়াৰ এই কাৰ্য্যই জলা জুইত ঘিউ ধলাৰ দৰে কাম কৰিছিল.\n← তুমি কোন মোৰ বাবে? (ৰূপাংকৰ চৌধুৰী)\nমাজনী, ভগৱানে তোৰ মংগল কৰক (দ্বিজেন্দ্ৰ নাথ শৰ্মা) →\nগল্পটো অসম্পূৰ্ণ ভাবে প্ৰ্কাশ পাইছে।


দৰা ধৰা (প্ৰতিভূ দত্ত) - সাহিত্য ডট অৰ্গ\nদৰা ধৰা (প্ৰতিভূ দত্ত)\nজাগীৰোডত W/L অৰ্থ জনাৰ পাছত মোৰ মন তৃপ্তিৰে ভৰি পৰিল৷ বাহিৰলৈ চাই চাই আপোন পাহৰা হৈ গৈ আছো৷ পাছে বৰ বেছি পৰ বাহিৰলৈ চাই থাকিব নোৱাৰিলোঁ৷ বাছৰ ভিতৰত আৰম্ভ হ’ল চিৰতন-হৰতনৰ যুঁজ৷ নগাঁওৰ পৰা নো শিৱসাগৰ কেতিয়া পালো গৈ গমেই নাপালোঁ৷ বাছৰ পৰা নামি জেপৰ ধনকেইটা হিচাপ কৰিহে গ’ম পালো নগাঁওৰ পৰা শিৱসাগৰলৈ ১২০০ টকামান ভৰিব লগাত পৰিলোঁ৷ মনতে ভাবিলোঁ ৰাতিলৈ সেই কেইটা মোকলাব লাগিব৷\nকইনাৰ ঘৰ নাজিৰালৈ যোৱাৰ বাটত পোৱা চূণপোৰা তিনি আলিত৷ শিৱসাগৰত বাহৰ পতা হৈছিল বৰপুখুৰীৰ পাৰত থকা অসম চৰকাৰৰ কোনে এক ক’লনিত৷ ৰাতি মেহফিল ভালেই জমি উঠিল৷ দৰা আকৌ এক বিশেষ ধৰণৰ নৃত্যত বিশাৰদ৷ তেওঁ সেইদিনা বহু ৰাতিলৈ নাচিলে৷\nপাছদিনা ৰাতিপুৱা ৭ মান বজাতে গা-পা ধুই মই চুট-বুট পিন্ধি তৈয়াৰ৷ দৰাৰ মাকে মোৰ ফালে চাই সুধিলে,‘জোৰণ পিন্ধাবলৈ তয়ো যাবি নেকি ? ৰাতিপুৱাই ইমান সময় বাথৰুমটো বন্ধ কৰি ৰাখিছ কেলৈ ?’\nমই সেমেনাসেমেনি কৰি ক’লো,‘নাই খুড়ী মই আকৌ জোৰণ পিন্ধাবলৈ কিয় যাম ? মই মেলাচকৰৰ ফালে চক্কৰ এটা মাৰিবলৈ যাম৷’\nসেই সময়ত মোৰ বিয়া হোৱা নাছিল আৰু মোৰ ভাবী পত্নীৰ ঘৰ মেলাচকৰত৷\nএফালে গগুৰ জোৰণ ওলাল আনফালে মই গৈ মেলাচকৰ পালো গৈ৷\nজোৰণত কি হ’ল নাজানো , মই পাছে লুচি আৰু কণী তৰকাৰিৰে এপেট খাই ১০মান বজাত আহি বাহৰ পালোহি৷\nদৰা আৰু বাকী লগৰ বন্ধু সকল টোপনিত লালকাল৷\nমই চিন্তা কৰি দেখিলো বিয়া কাইলৈ৷ দুলীয়াজানৰ পৰা এপাক মাৰি আহিব পৰা যায় দেখোন৷ দৰাক কথাটো জনাই দুলীয়াজানলৈ বুলি ওলালোঁ৷ দৰাই চকু দুটা নেমেলাকৈয়ে ক’লে,‘কাইলৈ কিন্তু সময়ত আহি যাবি৷’\nসেই সময়ত দুলীয়াজান গ’লে অইল ক’লনিৰ ডি.এক্স-১১৮ত মোৰ স্থায়ী বাহৰ৷ মই যোৱা বুলি খবৰ পায় অইলত কৰ্মৰত মোৰ কলেজীয়া দিনৰ দুটা ৰুমমেট অনি আৰু পদুম আহি ওলাল৷ আকৌ আৰম্ভ হ’ল স্মৃতি ৰোমন্থন৷ যথাৰীতি মোৰ ভাগতেই পৰিল আমাৰ কলেজীয়া দিনৰ ওলোটা-ওভতা কাণ্ডবোৰৰ কথা আকৌ এবাৰ কৈ যোৱাৰ৷\nপাছ দিনা দুইমান বজাত আমি শিৱসাগৰলৈ বুলি ৰাওনা হ’লো৷ ৫মান বজাত শিৱসাগৰ পাব পাৰিলে ভাল হ’ব৷ অকণমান সময় দৰাটোৰ সৈতে ফূৰ্তি কৰিব পাৰিম৷ সুযোগ পালে ৰুমমেট কেইটাৰ সৈতে মেলাচকৰতো চক্কৰ এটা মাৰি আহিব পাৰিম৷\nচেপনলৈ ঠিকেই আহি পালো৷ সোমাই দিলোঁ খাৰঘৰীয়াৰ ধাবাত৷ তাতেই অলপ পলম হৈ গ’ল৷ বন্ধুৰ বিয়া বুলি অলপ ৰঙীন মেজাজৰ হৈ ল’লো৷ শিৱসাগৰ পাওঁতে ৬মান বাজিল৷ দৰাৰ বাহৰ পায় গম পালো বৰযাত্ৰী কেতিয়াবাতে গ’ল হেনো৷ কইনা ঘৰৰ ঠিকনা ভালকৈ বুজি লৈ ৰাওনা হ’লো চূণপোৰা অভিমুখে৷ আক-তাক সুধি উলিয়ালোঁ গৈ কইনাঘৰ৷\nকইনাঘৰত সোমাই দৃশ্য দেখি চকু কপালত উঠিল৷ চকী-মেজ সকলো ওলট পালট৷ বৰযাত্ৰীৰ ফালৰ মানুহটো বাদেই কুকুৰ দুটামানৰ বাহিৰে আৰু বেলেগ কোনোৱে নাই ৰভাতলীত৷ অকণমান আগুৱাই গৈ দেখিলো এজন বয়সীয়াল ভদ্ৰলোক বহি আছে আৰু তেখেতৰ সন্মুখত এটা বিলাতী সুৰাৰ বটল৷ আমি নিজৰ মাজতে কথা পাতিলোঁ,‘বিয়া কিবা কাৰনে নহ’ল গৈ চাগৈ আৰু তেখেতে এটা ট্ৰেজেডী ফালি আছে৷ ব’ল ব’ল ইয়াৰ পৰা যোৱাই ভাল হ’ব৷’\nসিদ্ধুৱে মাত লগালে,‘মই গৈ সুধি আহোঁ৷ তহঁত গাড়ীত বহগৈ যা৷’\nসিদ্ধু আগুৱালে বয়সীয়াল ভদ্ৰলোকজন ফালে আৰু আমি উলটিলো গাড়ীলৈ৷\nবহু পৰ অপেক্ষা কৰাৰ পাছতো সিদ্ধু উলটি নহাত আমি বিবুদ্ধিত পৰিলোঁ৷\n‘তাক কেনেবাকৈ বান্ধি থৈ দিলে নেকি ?’\nআমি আটাইকেইটা চুচুক-চামাক কৈ আকৌ ৰভাতলী পালো গৈ৷\nআমাক দেখি বয়সীয়াল ভদ্ৰলোকজনে মাত লগালে,‘দৰাৰ বন্ধু হৈ ক’ত ৰৈ আছা ? আহা আহা অলপ চেলিব্ৰেট কৰো৷’\nকথাখিনি শুনিহে আমাৰ মুখলৈ পানী আহিল৷\nইতিমধ্যে ঘৰৰ ভিতৰৰ গিলাচ আৰু পানীও আহিল৷\nকথা পাতি বুজিলোঁ লগ্ন আবেলি চাৰি বজাতে আছিল আৰু সাতমান বজাত আমাৰ দৰাই কইনালৈ ওভতি গ’ল৷\nআমি ব্যস্ত হ’লো আমাৰ চেলিব্ৰেচেনত !\nনাই কাহিনী শেষ হোৱা নাই৷\nআপুনি হয়তো ভাবিছে এই লেখাটোৰ নাম দৰা-ধৰা কিয় ?\nআমাৰ চেলিব্ৰেচেন চলি আছে৷ তাৰ মাজতে মোৰ ফোনটো বাজিল৷ ০৩৬১-২৭…. জাতীয় নম্বৰ এটা৷ কোনোবাই গুৱাহাটীৰ পৰা কৰিছে৷ কোনে ধৰিব এই চেলিব্ৰেচেনৰ মাজত অচিনাকি ফোন ?\nকিন্তু তিনি চাৰিবাৰমান বজাৰ পাছত মই ফোন ধৰিবলৈ বাধ্য হ’লো৷\n‘প্ৰতিভূ ক’ত আছা হে ? সকলো ৰৈ আছে তোমাৰ কাৰণে৷ দৰা ধৰা হৈ ইমান দেৰি কৰিলে কেনেকৈ হ’ব ? আৰু দৰাৰ সাজটো তোমাৰ তাত আছে নহয়৷ আহোঁতে লৈ আহিবা৷’\nমনত পৰিল গুৱাহাটীত সুবুৰ আজি বিয়া আৰু মই দৰা ধৰা !!!\n← অহংকাৰ (অয়ন উত্তম)\nসম্পাদকলৈ চিঠি (শান্তি ছাঁয়া শইকীয়া) →


Electricity Subsidy: solar rooftop yojana how to apply for it benefits of solar rooftop project of government|২০ বছৰৰ বাবে বিনামূলীয়া বিদ্যুৎ বিচাৰে নেকি? চৰকাৰৰ এই প্ৰকল্পৰ লাভ পাবলৈ কৰক কেৱল এটা কাম...– News18 assam\nHome » photogallery » business »Electricity Subsidy: ২০ বছৰৰ বাবে বিনামূলীয়া বিদ্যুৎ বিচাৰে নেকি? চৰকাৰৰ এই প্ৰকল্পৰ লাভ পাবলৈ কৰক কেৱল এটা কাম...\nElectricity Subsidy: ২০ বছৰৰ বাবে বিনামূলীয়া বিদ্যুৎ বিচাৰে নেকি? চৰকাৰৰ এই প্ৰকল্পৰ লাভ পাবলৈ কৰক কেৱল এটা কাম...\nElectricity Subsidy: এয়া কেন্দ্ৰীয় চৰকাৰৰ এক আঁচনি, যাৰ পৰা আপুনি বিনামূলীয়া বিদ্যুৎ পাব। কেৱল সেয়াই নহয়, যিকোনো লোকে একেৰাহে ২০ বছৰৰ বাবে এই লাভ পাব পাৰে।\n| December 12, 2021, 18:00 IST\nদেশৰ জনতা বিদ্যুতৰ মূল্যবৃদ্ধিত ভুগি আছে। ভাৰতত বিদ্যুৎ (Electricity Subsidy) উৎপাদনৰ বাবে কয়লা বহুলভাৱে ব্যৱহৃত হয়। কিন্তু কেইদিনমান আগতে দেশত কয়লাৰ বৃহৎ অভাৱ হোৱা দেখা গৈছিল। এই পৰিস্থিতিত, কেন্দ্ৰীয় চৰকাৰৰ এটা প্ৰকল্পৰ (Solar Rooftop Project) বিষয়ে জানি লওক, যাৰ পৰা আপুনি বিনামূলীয়া বিদ্যুৎ পাব। কেৱল সেয়াই নহয়, যিকোনো লোকে একেৰাহে ২০ বছৰৰ বাবে এই লাভ পাব পাৰে। কাৰণ এই চৰকাৰী আঁচনিত আপুনি আপোনাৰ ছাদত সৌৰ পেনেল স্থাপন কৰিব পাৰে। চৰকাৰেও ইয়াৰ বাবে আপোনাক সহায় কৰিব।\nচৰকাৰী আঁচনিখনক 'ছোলাৰ ৰুফটপ ছাবছিডি (Electricity Subsidy) স্কিম' বুলি কোৱা হয়। এই আঁচনিখন ভাৰত চৰকাৰে দেশত সৌৰ ছাদ বা ছোলাৰ ৰুফটাফৰ প্ৰচাৰৰ বাবে চলাই আছে। সৌৰ ছাদ আঁচনিৰ জৰিয়তে কেন্দ্ৰীয় চৰকাৰে দেশত কেতিয়াও শেষ নোহোৱা শক্তি (Solar Rooftop Project) ব্যৱহাৰত উদগনি দিয়ে৷ ইয়াৰ বাবে, কেন্দ্ৰীয় চৰকাৰে গ্ৰাহকসকলক সৌৰ ছাদ স্থাপনত ৰাজসাহায্য প্ৰদান কৰে৷\nএই আঁচনিৰ অধীনত আপুনি আপোনাৰ ঘৰৰ চালত ছোলাৰ ৰুফটপ স্থাপন কৰি বিদ্যুতৰ ব্যয় ৩০ৰ পৰা ৫০ শতাংশ হ্ৰাস কৰিব পাৰে।\nছোলাৰ ৰুফটপে ২৫ বছৰৰ বাবে বিদ্যুৎ যোগান (Electricity Subsidy) প্ৰদান কৰিব আৰু আঁচনিখনৰ ব্যয় ৫-৬ বছৰত পৰিশোধ কৰিব লাগিব। ইয়াৰ পিছত, আপুনি পৰৱৰ্তী ১৯-২০ বছৰৰ বাবে সৌৰশক্তিৰ পৰা বিনামূলীয়া শক্তি লাভ কৰিব।\nএই আঁচনিখন ভাৰত চৰকাৰৰ নৱীকৰণযোগ্য শক্তি মন্ত্ৰালয়ে আৰম্ভ কৰিছে। ৩ কিলোৱাটপৰ্যন্ত ছোলাৰ ৰুফটপ পেনেল স্থাপন কৰাৰ বাবে আপুনি চৰকাৰৰ দ্বাৰা ৪০ শতাংশলৈকে ৰাজসাহায্য লাভ কৰিব। একে সময়তে, ৩ কিলোৱাটৰ পিছত কেন্দ্ৰীয় চৰকাৰে আপোনাক ১০ কিলোৱাটলৈকে ২০ শতাংশলৈকে ৰাজসাহায্য প্ৰদান কৰিব।\nসৌৰ পেনেল স্থাপন কৰাৰ বাবে বেছি ঠাইৰ প্ৰয়োজন নাই। আপুনি ইয়াক আপোনাৰ ঘৰ বা কাৰখানাৰ চালত ৰাখিব পাৰে। ১ কিলোৱাট সৌৰ শক্তিৰ বাবে ১০ বৰ্গমিটাৰ স্থানৰ প্ৰয়োজন। ছোলাৰ ৰুফটপৰ ৰাজসাহায্য প্ৰকল্পৰ বাবে আপুনি বিদ্যুৎ বিতৰণ কোম্পানীৰ নিকটতম কাৰ্যালয়ৰ সৈতে যোগাযোগ কৰিব পাৰে। আপুনি অধিক বিৱৰণৰ বাবে mnre.gov.in চাব পাৰে।


লালুকী পেহী-পাৰ্থ জ্যোতি বৰুৱা – ফটাঢোল\nপুৰা এপেট মানুহ গিলি লৈ উগাৰি আছে চিনেমা হলটোৱে। হাউচফুল। জনপ্ৰিয় অসমীয়া চিনেমা। হা: হা: হা:…আচৰিত হ’ব নালাগে। এতিয়াৰ নহয়, চৌত্ৰিশ বছৰৰ আগৰ কথা কৈছোঁ। এতিয়া পাক্কা হিষ্ট্রী হৈছেগৈ। তেতিয়া এনেকুৱাই হৈছিল। বহুদিনৰ মূৰত এখন অসমীয়া চিনেমাই মুক্তি পায়। পালে কিন্তু ৰক্ষা নাই। মানুহ হিল-দ’ল ভাঙি ওলাই আহে চিনেমা চাবলৈ। প্রমচ’নৰ বাবে তেতিয়া ঘৰে ঘৰে টিভিও সুলভ নাছিল, গাঁৱলৈ বাতৰি কাকতো নোসোমাইছিল। ফেইচবুকৰ কথা নকওঁৱেই বাৰু। তদুপৰি অভিনেতা অভিনেত্রীয়ে কলেজে কলেজে বা চহৰে চহৰে গৈ স্পেচিয়েল কেম্পেইন কৰিব লগীয়াও নহৈছিল। মুখে মুখেই বাগৰি ফুৰিছিল খবৰ। তেতিয়া ভাল চিনেমা আৰু বেয়া চিনেমা বুলি দুটা ভাগ নাছিল। এটাই ভাগ, অসমীয়া চিনেমা। গাঁৱৰ গোটেই মখাই বাছ ভাড়া কৰে। একেখন গাঁৱকে দুখন বাছ লাগে কেতিয়াবা। তিনিখন লাগিলেও আচৰিত হ’বলগীয়া একো নাই। কি উচাহ ! কি হেঁপাহ ! বৰ ভাল লাগিছিল।\n১৯৮৪ চন। দিন, মাহ পাহৰিলোঁ। মুঠতে চিনেমাৰ নাম ‘ককা দেউতা নাতি আৰু হাতী’। হলটোৱে গিলি থোৱা এপেট মানুহৰ ভিতৰত আমাৰ গাঁৱৰ মতাই-মাইকীয়ে, ল’ৰাই-ছোৱালীয়ে নগদ দুকুৰি সাতটা মানুহ সোমাই আছে। নে’ম কাষ্টিং আৰম্ভ হৈছে। এপেট মানুহ যদিও আজিকালিৰ দৰে হৈ-হাল্লা কিন্তু নাই দেই। নাই যি নাই কাৰোৰে কাঁহ এটা শুনিবলৈও নাই। জবৰদস্ত চাইলেন্স। ইফালে বীৰেন দাইটিৰ টেনশ্যন। হলৰ ভিতৰলৈ নোসোমোৱাকৈ দুৱাৰমুখতে উচপিচাই আছে লেট্ৰিনত লাইন পাতি থকা মানুহৰ দৰে। আৰে, টেনশ্যনতো হ’বই। এমা-ডিমা কেঁচুৱাটোক লগত লৈ লালুকী পেহী আহি পোৱাহি নাই এতিয়াও। ইফালে চিনেমা চুৰু হ’লেই। হওঁতে লালুকী পেহী একেখন বাছতে আহিছিল। চহৰতে ভনীয়েকৰ ঘৰ। চিনেমা চাবলৈ আহোঁতেই এপাক সোমাই নগ’লে আকৌ বা কেতিয়াকৈ আহিব পাৰে ঠিক নাই বুলি ভাবি বাছৰ পৰা নামিয়েই ভনীয়েকৰ ঘৰলৈ লৰ মাৰিলে তেওঁ। যাবৰ সময়ত পিছে বীৰেন দাইটিক চিন্তা নকৰিবলৈ কৈ গৈছিল। চিনেমা আৰম্ভ হোৱাৰ আগতেই পাই যাবহি বুলিও খেটাং কৰি গৈছিল। পিছে এতিয়াও পোৱাহি নাই। নে’ম কাষ্টিংৰ পাছত কাহিনী আৰম্ভ হ’ল। পেহীৰ দেখা দেখি নাই। ইফালে বীৰেন দাইটিৰ সেইফালেদি ধোঁৱা ওলাইছেই। চিনেমা চাবলৈ পোৱা নোপোৱাটো ডাঙৰ কথা নহয়, কিন্তু মানুহজনী ক’ৰবাত হেৰাব লাগিলে কম কথা হ’বনে বাৰু! পেহাই ডিঙি মুচৰিব তাৰ। গোটেই মানুহমখাৰ ৰিচ লৈছে সি। ধেমালি কথা নহয়।\nচিনেমা চলি আছে। হঠাৎ আমনিদায়ক পোহৰ এটা সোমাই আহিল হলটোৰ পেটৰ ভিতৰলৈ। হয়তো সকলোৱেই পোহৰটোৰ ফালে চাইছে বিৰক্তিৰে। কোনেনো খুলিছে দুৱাৰখন? লালুকী পেহী পালেহি। পেহীয়ে একো দেখা নাই। গোটেইখন অন্ধকাৰ। চোৰে চৰ মাৰিলেও নেদেখা এন্ধাৰ। ‘ঐ, চাকি জ্বলা আক’, কোলাত লআ আছে দেখা নাই নিকি ?’…পেহীয়ে টেঁটু ফালি চিঞৰিলে। পিছে কোনেনো চাকি জ্বলাই দিবহি বাৰু চিনেমা হলৰ ভিতৰত? বীৰেন দাইটিয়ে পেহীক এহাতত ধৰি আগবঢ়াই দিওঁতেই হলটোৰ একোণৰ পৰা ওপঙি আহিল জ্বলি থকা টৰ্চলাইট এটা। পেহীক টৰ্চলাইটৰ হাতত গতাই দি ওলাই আহিল বীৰেন দাইটি। ৰক্ষা তেও। মানুহজনীযে আহি পালেহি, সেয়াই ডাঙৰ কথা। বিৰাট ঝামেলা এটা শেষ হ’ল দেই…..এনে এটা ভাৱত হলৰ পৰা ওলাই আহিল বীৰেন দাইটি। পিছে তেতিয়াও হলৰ ভিতৰত শেষ হোৱা নাই ঝামেলা। কি হ’লনো? কি হ’লনো মানে ছিট নাই। ইফালে সিফালে ধুই ধাই ঘূৰিছে টৰ্চলাইট ছিট বিচাৰি। নাই। খালী নাই। যিফালেই যায় কেৱল মানুহ, মানুহ আৰু মানুহ। বিপাঙত পৰিছে টৰ্চলাইট। কি কৰা যায় এতিয়া? ‘মোৰ চকীখন ক’ত? ইমান দেয়ি লাগে নেকি?’…. ইফালে পেহী অধৈর্য হৈ পৰিছে। অৱশেষত ছিট এটা ওলাল। শেষৰ লাইনৰ একেবাৰে চুকত। মানুহৰ ভৰিত উজুটিয়াই উজুটিয়াই খুপি খুপি ছিটটো পায়গৈ মানে পেহীৰ টেমা ইতিমধ্যে বাৰুকৈয়ে গৰম হৈছে। ‘ইমান পইচা ভয়ি এতিয়া গেন্দু চকীখন দিছ ? জহনীত যোৱা বিয়েন। পইচা লওঁতে লব জানিলি?’….বীৰেন দাইটিৰ ওপৰত যে পেহীৰ খং উঠিছে খাটাং। যি কি নহওক, ছিটত গৈ বহিল লালুকী পেহী। পিছে বহিও শান্তি পোৱা নাই তেওঁ। ‘ঐ বিয়েন, বিয়েন…ঐ বিয়েন…বোলো ছিটটো ইমান ওখ যে…ঐ বিয়েন…ঐ হতছয়ি হোৱা, মাতষাও দিব নোৱাঅ এতিয়া’…..পিছে মাত দিবলৈ বীৰেন দাইটি হলৰ ভিতৰত থাকিলেহে ! ‘আপোনাৰ ছিটটো ভাল কৰি দিওঁ দিয়ক…কাষৰে মানুহজনে পেহীক কথাটো ক’বলৈহে পালে, একেবাৰে ঝেঙঝেঙাই উঠিল পেহী। ‘নালাগে এতিয়া ভাল কয়ি দিব।হুহ, কথা কবলৈ আহিছে? এতিয়া ছিট ভাল কয়িবলৈ সময় আছে? মুঠতে বিয়েনক মাত বুলিছো নহয়, মাত।’…..পেহীৰ মূৰ্তি দেখি চুৰ্ত্তি হেৰালে কাষৰ জনৰ। আচলতে পেহী বৰ চাপৰ। তেনেই পিটকণিজনী। ছিটত বহি পেহীয়ে ভৰি দুটা কোনোৰকম মজিয়াত লগাবগৈ পৰা নাই। পেহীৰ গালিবর্ষণ চলি আছে। ননষ্টপ। মাজে মাজে ‘ঐ ডাঙৰভাই মাক’, ‘ঐ বনগুটি মাক’, ‘ঐ বিহুৱা মাক’, ‘ঐ দিবাক মাক’…ইত্যাদি ইত্যাদি বুলি লগৰ কেইজনীকো চিঞৰ বাখৰ কৰি মাতি আছে। সিহঁতকেইজনীয়ে শুনিছে যদিও মাত দিবলৈ মন কৰা নাই। কাৰণ, লালুকী পেহীৰ য’তে ত’তে গণ্ডগোল লগাই ফুৰা স্বভাৱটো সকলোৱেই জানে। তদুপৰি মুখখনো বৰ চোকা। নিজৰটোৰ বাহিৰে আন কাৰোৰে কথা নুশুনে। গতিকে এইসময়ত লালুকীক মাত দিলে চিনেমা চোৱা নহ’ব আৰু। তাতে চিনেমাখনত ইণ্টাছটো লাগিছেহে। ‘হেৰৌ, টিকাটো পেলাবলৈকে নোজোৰে। এনেহেন কম দামী ছিট এটা দিব লাগেনে বাও। হাউ খাই ময়িবি বিয়েন। চাই থাক তই। আজি তো কাঅনে মো লআটোৱেও কষ্ট পাইছে জানিছ? ঘলে’ গৈ দিম আজি তোক’…..পেহীৰ ননষ্টপ ফায়াৰিংত ধৰাশায়ী কাষৰ দৰ্শক। কিবা এষাৰ কৈ বিপদ চপাই ল’ব খোজা নাই কোনোৱেও। সাংঘাটিক অশান্তিত চাই আছে চিনেমা। ‘ঐ টৰ্চ, কোন এইজনী? মনে মনে থাকিবলৈ ক। নহলে উলিয়াই দে’…..কোনোবা কেইটামানে দুবাৰমান আপত্তি কৰা শুনিলোঁ। পিছে টৰ্চৰ দেখাদেখি নাই। হাউচফুল। গতিকে নিচিন্তমনে টৰ্চ হয়তো ব্যস্ত হৈ আছেগৈ কোনোবা ঘুমটিৰ সন্মুখত ৰৈ তামোল চোবোৱাত। গতিকে উপায় নাই। সমানে সমানে চলি থাকিল চিনেমা আৰু পেহীৰ ফায়াৰিং। মুঠতে মহা পয়মাল।\nইন্টাৰভেল। লাইটবোৰ পিটিক পাটাককৈ জ্বলি উঠিল চাৰিওফালে। পোহৰ হৈ পৰিল হলৰ পেট। এইবাৰ আৰু কোনে পাই পেহীক ! অতদেৰি বান্ধি ৰখাৰ পাছত যেন পোহৰ পাই ফাটাংকৈ খুলি গ’ল ধৈৰ্যৰ বান্ধ। ‘ঐ বিয়েন জহনীত যোৱা’ বুলি কৈ মানুহৰ ভৰি উজুটিয়াই মুজুটিয়াই ওলাই আহিল পেহী। এইবাৰ ৰণচণ্ডী পেহী। ডাঙৰ পৰ্দাখনৰ ফালে চাই তৰ্জন গৰ্জন পেহীৰ। ইন্টাৰভেলত মানুহমখা সৰুপানী চুবলৈ উঠিছিলে যদিও পেহীৰ ভাওনা দেখি সকলোৰে সৰুপানী গায়ব। হাতত টৰ্চ লৈ পেহীৰ ফালে দৌৰি আহিল দুটা মানুহ। এইকেইটাই চাগে ওপঙা টৰ্চ। ‘ঠিক আছে, বলকচোন আপোনাৰ ছিটটো দেখাব আমাক’… বুলি মানুহদুটাই পেহীক লৈ গ’ল শেষৰ লাইনৰ চুকৰ ছিটটোৰ ফালে। প্ৰথমে পেহী। পিছে পিছে টৰ্চ। গৈ পাই পেহীয়ে ‘এইটো ছিটত বহিব পায়ি নেকি?’ বুলি সুধিবলৈ নাপাওঁতেই টৰ্চ লৈ থকা এজনে ফল্ডিং ছিটটো তললৈ নমাই ছিটটোত বহিব পৰা কৰি দিলে। ‘এতিয়া বহক’…বুলি কৈ আঁতৰি আহিল মানুহদুজন। ফায়াৰিং পেহী হঠাৎ ঠাণ্ডা হৈ গ’ল। বহি চালে ছিটটোত। এৰা, ভালেই দেখোন বহিবলৈ। ‘আমাৰ ঘৰৰ চকীবোৰ এনেকুৱা নহয় পাই’ বুলি নিজে নিজকে কৈ পেহীয়ে আৰামকৈ ঢকঢকীয়া বগা পৰ্দাখনৰ ফালে চালে। ঠিক তেনেতে পুণৰ লাইটবোৰ নুমাই গ’ল। ইন্টাৰভেলৰ পাছত আকৌ চলিল কাহিনী…….ককা দেউতা নাতি আৰু হাতী….\n« চিত্ৰাংকন প্ৰতিযোগিতাৰ দ্বিতীয় স্থান প্ৰাপ্ত ছবি\nএজন বিশেষ মানুহ – অৰবিন্দ গোস্বামী »\nএইটো কিন্তু সাংঘাটিক লিখিলে দেই।আশীৰ দশকৰ দিনবোৰলৈ মনত পৰি গ’ল।লালুকী পেহী চকুৰ আগত জীৱন্ত হৈ উঠিল।উজনিৰ ভাষা ……তামাম।বৰ ভাল লাগিল।\nআমাৰ লৰালিলৈ মনত পৰি গ’ল।


গ্ৰেছনোটৰ সমীক্ষা শুদ্ধ হ'লে অলিম্পিকত পদক নিশ্চিত অসমৰ লাভলীনাৰ!! - Olympia Sports\nHomeNewsগ্ৰেছনোটৰ সমীক্ষা শুদ্ধ হ'লে অলিম্পিকত পদক নিশ্চিত অসমৰ লাভলীনাৰ!!\nসকলো ঠিকে থাকিলে টকীঅ’ৰ পৰা সুখবৰ আহিব পাৰে অসমলৈ। অলিম্পিকলৈ ১০০ দিন বাকী থকা অৱস্থাত চলোৱা এক সমীক্ষাই সুখৰ বতৰা কঢ়িয়াই আনিছে প্ৰতিজন অসমীয়ালৈ। সমীক্ষাটো শুদ্ধ প্ৰমাণিত হ’লে অসমৰ তাৰকা বক্সাৰ লাভলীনা বৰগোঁহাইয়ে অলিম্পিকত পদক লাভ কৰাটো প্ৰায় নিশ্চিত।\nঅলিম্পিক বিশ্লেষক সংগঠন গ্ৰেছনোটে চলোৱা এটা সমীক্ষাত উল্লেখ কৰা হৈছে যে ২০২১ৰ টকীঅ’ অলিম্পিকত ভাৰতে ৪ টা স্বৰ্ণসহ অতি কমেও ১৭ টাকৈ পদক লাভ কৰিবলৈ সক্ষম হব। ইয়াৰে ভিতৰত বক্সিঙত ভাৰতীয় বক্সাৰে ৪ টাকৈ পদক কঢ়িয়াই আনিব বুলি সমীক্ষাত প্ৰকাশ কৰিছে সংগঠনটোৱে। সেই অনুসৰি বক্সিঙত লাভলীনা বৰগোঁহাইৰ লগতে মেৰীকম আৰু মনীষ কৌশিকক ব্ৰঞ্জৰ পদকৰ তালিকাত অন্তৰ্ভুক্ত কৰা হৈছে। তাৰ বিপৰীতে ভাৰতৰ আন এগৰাকী তাৰকা বক্সাৰ অমৃত পংগালে ৰূপৰ পদক লাভ কৰাৰ আশা কৰা হৈছে।\nইপিনে, মল্লযুঁজাৰু ভিনেশ ফোগট আৰু বজৰং পুনিয়াৰ লগতে শ্বুটিঙত ভাৰতৰ ১০ মিঃ এয়াৰ ৰাইফলছৰ মিক্সড দলটোৰ লগতে ইলাভেলীন ভালাৰিৱানে স্বৰ্ণ জয় কৰিবলৈ সক্ষম হব বুলি কোৱা হৈছে সমীক্ষাটোত।\nতাৰোপৰি, ভাৰতৰ তাৰকা শ্বুটাৰ মনু ভাকেৰ, সৌৰভ চৌধুৰী আৰু ১০ মিঃ এয়াৰ ৰাইফলছ মিক্সড দলে ৰূপৰ পদক লাভ কৰিব বুলি দাবী কৰা হৈছে সমীক্ষাটোত। সমীক্ষাটোৰ মতে ২৩ জুলাইৰ পৰা আৰম্ভ হ’বলগীয়া বিশ্ব ক্ৰীড়াৰ মেগা ইভেণ্টখনত ভাৰতে ৪ টা স্বৰ্ণ, ৫ টা পদক আৰু ৮ ব্ৰঞ্জ পদক লাভ কৰিব। উক্ত সমীক্ষা অনুসৰি ভাৰতে শ্বুটিঙত সৰ্বমুঠ ৮ টা পদক লাভ কৰাৰ বিপৰীতে বক্সিঙত ৪ টাকৈ পদক, মল্লযুঁজত ৩ টাকৈ আৰু আৰ্চাৰী আৰু ভাৰত্তোলনত ক্ৰমে এটাকৈ পদক লাভ কৰিব।\nউল্লেখযোগ্য যে বৰ্তমানলৈ ভাৰতৰ পৰা ৯০ গৰাকী এথলিটে অলিম্পিকলৈ যোগ্যতা অর্জন কৰিছে। ভাৰতীয় অলিম্পিক সন্থাৰ অধ্যক্ষ নাৰিন্দৰ বাট্ৰাই বুধবাৰে কয় যে, জুনত অন্ত পৰিবলগীয়া অলিম্পিক যোগ্যতা অর্জনৰ সময়সীমালৈ ভাৰতে অতি কমেও ১২০-১৩০ গৰাকী এথলিট অলিম্পিকলৈ প্ৰেৰণ কৰিবলৈ সক্ষম হ’ব। গ্ৰেছনোটে প্ৰকাশ কৰা সমীক্ষাটোত ২০২১ বৰ্ষৰ অলিম্পিক পদক তালিকাৰ শীৰ্ষ তিনিটা স্থানত ক্ৰমে ইউনাইটেড ষ্টেটছ অৱ আমেৰিকা, চীন আৰু ৰাছিয়াক স্থান দিয়া হৈছে।\nPrevious articleভাৰতত খেলিবলৈ ভিছা লাভ কৰিব পাকিস্তানৰ ক্ৰিকেট দলে\nNext articleমুম্বাই বনাম হাইদৰাবাদ : Head to Head


বিত্ত- চি বি ডি চি | নীল প্ৰজাপতি\nহয়, ঠিকেই পঢ়িছে। দ্বাবিংশ শতিকাৰ হ’বলগীয়া এটি অতি চিনাকী নাম। কিন্তু এয়াটো একবিংশ শতিকাহে। হয় এতিয়াই ইয়াৰ উল্লেখ কৰাটো হাস্যকৰ নহয় জানো ? আহকচোন জানো কি এই চি বি ডি চি ? বৰ্তমানৰ ক'ৰণা আক্ৰান্ত জীৱনে আমাক শিকাই যোৱা কলা ইতিহাসৰ এটা জীৱন্ত উদাহৰণ হৈ ৰ’ব এই চি বি ডি চি।\nএবাৰ ভাবকচোন যোৱা দুটা বছৰত আমাক ক'ৰণাই কমখন জিয়াতু ভোগালে !চেনিটাইজাৰ, মাস্ক, অক্সিজেন, ব্লেক ফাংগাছ, অমিক্ৰণ আৰু যে কত কি। এই সময়খিনিয়েই জন্ম দিছিল চি বি ডি চি ৰ। যেতিয়া কোনেও কৰমৰ্দন কৰিব পৰা নাছিল। হাতে হাতে কোনো সামগ্ৰী ল’ব পৰা নগৈছিল। তেতিয়া আপুনি শাক-পাচলি আদিও ধুই পখালিহে ঘৰ সোমাইছিল। তেতিয়া বাৰু বেচা কিনা কৰোঁতে টকা কেইটা বা নোটখন ল’বলৈ সংকোচ কৰা নাছিলনে ? কেনেবাকৈ যদি ভাইৰাছে চুমা যাচে ? হয় সেই তেতিয়াই আপুনি বাছি লৈছিল ডিজিটেল কাৰেঞ্চী বা ভাৰ্চুৱেল মানি বা বৈদ্যুতিক অংকীয় মুদ্ৰা। যিটো কাগজী মূদ্ৰাৰ সম্পূৰ্ণ বিপৰীত কিন্তু ব্যৱহাৰ আৰু উপযোগিতা একেই। চি বি ডি চি ৰ সম্পূৰ্ণৰূপটো হৈছে "Central Bank Digital currency"।যিটো কোনো এখন দেশৰ বা দেশবিলাকৰ কেন্দ্ৰীয় বেংকবোৰে প্ৰস্তুত কৰা অংকীয় মুদ্ৰা। ইয়াক আপুনি চুই চাব নোৱাৰে মাথোঁ দেখে, থকাৰ প্ৰমাণ আক্ষৰিক কিন্তু কাগজী মূদ্ৰাৰ দৰে গ্ৰহণযোগ্য বা ব্যৱহাৰ বা লেনদেন কৰিব পাৰে। Paytm, UPI, AMAZON, BHIM GOOGLE PAY, PHONPE, BHARAT PE ইত্যাদিৰ নাম আপোনাৰ মূখস্থ হৈ গৈছে যাৰ দ্বাৰা ক'ৰণা কালত আপুনি বা মই লেনদেন কৰিছিলোঁ বা কৰি আছো ৷ এই যে মই মোবাইলত মোৰ বেংক একাউন্টৰ পৰা ৫০, ১০০, ২০০, ৫০০ টকাটো দিলো সেয়াই হৈছে অংকীত মুদ্ৰা যিটো আমাৰ কেন্দ্ৰীয় বেংক বা ৰিজাৰ্ভ বেংকে মান্যতা দিছে মুদ্ৰা বুলি। আপুনি টকাৰ অংক কেইটাহে দেখিলে বা দিলে, তেওঁ পালেও। কিন্তু কাগজী মুদ্ৰাৰ দৰে আপুনি লাৰিব নোৱাৰে বা মানিবেগত লৈ ফুৰিব নোৱাৰে। এয়াই চি বি ডি চি ৰ মহিমা। যাৰ এখন পুৰাণ আছে নাম ক্ৰিপটোকাৰেঞ্চী। আজিলৈ সামৰি সেয়া আন এদিনলৈ থলোঁ।


Clobenate Gm - ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Clobenate Gm in Assamese\nClobenate Gm ৰ লাভ আৰু ব্যৱহাৰসমূহ- Clobenate Gm Benefits & Uses in Assamese- Clobenate Gm ar laabh aaru byavaharsamuh\nClobenate Gm ৰ পালি আৰু সেয়া কেনেদৰে ল'ব- Clobenate Gm Dosage & How to Take in Assamese - Clobenate Gm ar paali aaru xeya kenedore lobo\nClobenate Gm ৰ পাৰ্শ্চক্ৰিয়াসমূহ- Clobenate Gm Side Effects in Assamese- Clobenate Gm ar parshwakriyasamuh\nClobenate Gm সংক্ৰান্ত সতৰ্কতাবাণীসমূহ- Clobenate Gm Related Warnings in Assamese- Clobenate Gm xonkranta xatarkatabanisamuh\nঅইন দৰৱৰ সৈতে Clobenate Gmৰ গুৰুতৰ ক্ৰিয়া-প্ৰতিক্ৰিয়া- Severe Interaction of Clobenate Gm with Other Drugs in Assamese- Oinor xoite Clobenate Gm ar gurutor kriya-pratikriya\nClobenate Gm মতভেদসমূহ- Clobenate Gm Contraindications in Assamese- Clobenate Gm nishedhsamuh\nClobenate Gm ৰ বিষয়ে সততে সোধা প্ৰশ্নসমূহ- Frequently asked Questions about Clobenate Gm in Assamese- Clobenate Gm ar bikhoye satate xodha prashnasamuh\nখাদ্য আৰু মদৰ সৈতে Clobenate Gm ক্ৰিয়া-প্ৰতিক্ৰিয়া- Clobenate Gm Interactions with Food and Alcohol in Assamese- khadya aaru modor xoite Clobenate Gm kriya-pratikriya\nClobenate Gm ৰ লাভ আৰু ব্যৱহাৰসমূহ - Clobenate Gm Benefits & Uses in Assamese - Clobenate Gm ar laabh aaru byavaharsamuh\nClobenate Gm তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nClobenate Gm ৰ পালি আৰু সেয়া কেনেদৰে ল'ব - Clobenate Gm Dosage & How to Take in Assamese - Clobenate Gm ar paali aaru xeya kenedore lobo\nClobenate Gm-ৰ উপাদানসমূহ - Clobenate Gm Active Ingredients in Assamese - Clobenate Gm-ar upadaansamuh\nClobenate Gm ৰ পাৰ্শ্চক্ৰিয়াসমূহ - Clobenate Gm Side Effects in Assamese - Clobenate Gm ar parshwakriyasamuh\nগৱেষণাৰ ভিত্তিত, Clobenate Gm ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nClobenate Gm সংক্ৰান্ত সতৰ্কতাবাণীসমূহ - Clobenate Gm Related Warnings in Assamese - Clobenate Gm xonkranta xatarkatabanisamuh\nClobenate Gm-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nClobenate Gm-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nবৃক্কত Clobenate Gm কি প্ৰভাৱ দেখা গৈছে?\nযকৃতত Clobenate Gm কি প্ৰভাৱ দেখা গৈছে?\nহৃদযন্ত্ৰৰ ক্ষেত্ৰত Clobenate Gm ৰ কি প্ৰভাৱ দেখা গৈছে?\nঅইন দৰৱৰ সৈতে Clobenate Gmৰ গুৰুতৰ ক্ৰিয়া-প্ৰতিক্ৰিয়া - Severe Interaction of Clobenate Gm with Other Drugs in Assamese - Oinor xoite Clobenate Gm ar gurutor kriya-pratikriya\nClobenate Gm তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nClobenate Gm মতভেদসমূহ - Clobenate Gm Contraindications in Assamese - Clobenate Gm nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Clobenate Gm লোৱা অনুচিত যাতে -\nClobenate Gm ৰ বিষয়ে সততে সোধা প্ৰশ্নসমূহ - Frequently asked Questions about Clobenate Gm in Assamese - Clobenate Gm ar bikhoye satate xodha prashnasamuh\nএই Clobenate Gm-এ অভ্য়াস বা নিচাৰ সৃষ্টি কৰে নেকি?\nখাদ্য আৰু মদৰ সৈতে Clobenate Gm ক্ৰিয়া-প্ৰতিক্ৰিয়া - Clobenate Gm Interactions with Food and Alcohol in Assamese - khadya aaru modor xoite Clobenate Gm kriya-pratikriya\nখাদ্য আৰু Clobenate Gmৰ ক্ৰিয়া-প্ৰতিক্ৰিয়া\nমদ আৰু Clobenate Gmৰ মাজৰ প্ৰতিক্ৰিয়া\nClobenate Gm ৰ অনুকল্প - Substitutes for Clobenate Gm in Assamese\nআপুনি বা আপোনাৰ পৰিয়ালৰ কোনোবাই Clobenate Gm লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Clobenate Gm ব্যৱহাৰ কৰিছিল নেকি?\nআপুনি কিমান পৰিমাণে Clobenate Gm সেৱন কৰিছিল?\nআপুনি Clobenate Gm ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Clobenate Gm সেৱন কৰে?


চেমচাং গেলেক্সী S9 Plus 256GB Price in India, Full Specs - 1st December 2020 | Digit\nCurrent Best Price of চেমচাং গেলেক্সী S9 Plus 256GB is ₹ 65000\nচেমচাং গেলেক্সী S9 Plus 256GB Specifications\nচেমচাং গেলেক্সী S9 Plus 256GB Brief Description\nচেমচাং গেলেক্সী S9 Plus 256GB Smartphone প্ৰতি ইঞ্চি 529 -ৰ এটা পিক্সেল ঘনত্বত 1440 x 2560 পিক্সেল ৰিজ’লিউশ্বনৰ সৈতে 6.2 -ইঞ্চি Super AMOLED -ৰ সৈতে আহে৷ ফোনটো 2.7 GHz Octa ক’ৰ প্ৰচেশ্বৰৰ দ্বাৰা সক্ষমিত আৰু ইয়াত6GB ৰেম আছে৷ চেমচাং গেলেক্সী S9 Plus 256GB Android 8 OS-ত চলে৷\nচেমচাং গেলেক্সী S9 Plus 256GB Smartphone February 2018 -ত মুকলি কৰা হৈছে৷\nচেমচাং গেলেক্সী S9 Plus 256GB -ৰ সংযোগ ক্ষমতা বিকল্পসমূহৰ লগত অন্তৰ্ভুক্ত হৈ থাকে: ,GPS,Wifi,HotSpot,NFC,Bluetooth,\nচেমচাং গেলেক্সী S9 Plus 256GB -ৰ কেমেৰাটোত এইবিলাক অন্তৰ্ভুক্ত হৈ থাকে: Auto Focus,Face Detection,HDR,Panorama Mode,Geo-tagging,Touch Focus,Digital Zoom,Video Recording\nচেমচাং গেলেক্সী S9 Plus 256GB Price in India updated on 15th May 2019\nচেমচাং গেলেক্সী S9 Plus 256GB Price In India Starts From Rs. 44000 The best price of চেমচাং গেলেক্সী S9 Plus 256GB is Rs. 44000 in Amazon, which is 11% less than the cost of চেমচাং গেলেক্সী S9 Plus 256GB in Amazon Rs.48999.This Mobile Phones is expected to be available in 64GB,128GB,256GB variant(s).


পচন সাৰ (pron.: /ˈpɒʃɒnxʌr/) জৈব-পদাৰ্থক (organic material) প্ৰাকৃতিক ভাৱে বিঘটন (Biodegradation) ঘটাই প্ৰস্তুত কৰা এবিধ জৈবিক সাৰ। জৈবিক পদ্ধতিৰে কৰা কৃষিকাৰ্য্যৰ ই এটা মূখ্য অংগ। সাধাৰণ ভাৱে বিভিন্ন জৈবিক পদাৰ্থক (যেনে 'সেউজীয়া আবৰ্জনা' - গছপাত, ৰন্ধাঘৰৰ পেলনীয়া শাক-পাচলিৰ টুকুৰা আদি) পানীৰ সহযোগত এসপ্তাৰপৰা কেইবামাহলৈকো পচাই হিউমাচলৈ(humus) ৰূপান্তৰিত হ'বলৈ দি সহজতে পচন সাৰ প্ৰস্তুত কৰিব পাৰি। আধুনিক ব্যৱস্থিত প্ৰক্ৰিয়াত ইয়াক কেইবাটাও পৰ্য্যায়ত নিয়ন্ত্ৰিত ভাবে পানী, বায়ু, কাৰ্বন, বিভিন্ন নাইট্ৰজেন যুক্ত উপাদান আদি যোগান ধৰি তৈয়াৰ কৰা হয়। ইয়াৰ লগতে সোনকালে পচিবৰ বাবে কেঁচু, ভেঁকুৰ, বেক্টেৰীয়া আদি বিভিন্ন জৈব বিঘটক যোগ লৰি মাজে মাজে তল ওপৰ কৰি থকা হয়। মিশ্ৰনত থকা বায়ৱীয় (aerobic) বা অবায়ৱিক (enaerobic}} বেক্টেৰীয়াই আবৰ্জনাবোক তাপ, কাৰ্বন ডাইঅক্সাইড, এম'নিয়াআদিলৈ ৰূপান্তৰ কৰে। এম'নীয়া খিনি পাচৰ পৰ্য্যায়ত নাইট্ৰাইট আৰু নাইট্ৰেটলৈ পৰিবৰ্তিত হৈ উদ্ভিদৰ পোষক পদাৰ্থলৈ হিচাবে পৃথিৱীৰ নাইট্ৰজেন চক্ৰত (nitrogen cycle) ভাগ লয়। ইয়াক নাইট্ৰিফিকেশ্যন বোলে।\nঘৰুৱা পচন সাৰ তৈয়াৰ কৰা পাত্ৰ\nপচন সাৰত বিভিন্ন পোষক তত্ব থাকিব বা যোগ দিয়া হ'ব পাৰে। খেতিৰ মাটি প্ৰস্তুত কাৰক (soil conditioner), মাটিত হিউমাচ, হিউমিক এচিড, বিভিন্ন পোষক দ্ৰব্য আদি বিভিন্ন কামৰ উপৰিও ইয়াক মাটিত প্ৰাকৃতিক কীটনাশক (natural conditioner) যোগ কৰিবলৈও ব্যৱহাৰ কৰিব পাৰি। পৰিবেশ তন্ত্ৰৰ(ecosystem) হানি নঘটোৱাকৈ মাটিৰ ক্ষয়ীভৱন ৰোধ কৰা, দ মাটি পূৰন কৰা আদি কাৰ্য্যতো ইয়াক ব্যৱহাৰ কৰিব পাৰি।\nপচন সামগ্ৰীক 'অবায়ৱিয় পাচন' (anaerobic digestion) হ'বলৈ দিলে ই জৈৱ গেছ (biogas) নিৰ্গত কৰে। বৈকল্পিক তথা প্ৰকৃতিমুখী (eco friendly) ইন্ধন হিচাবে জৈৱ গেছ আজিকালি পৃথিৱীৰ বিভিন্ন স্থানত জনপ্ৰীয় হোৱা দেখা গৈছে।\nHome compost barrel in the Escuela Barreales, Chile.\nপাচক জীৱাণুবিলাকক ভালদৰে কাম কৰিবলৈ তলত দিয়া চাৰিটা প্ৰমুখ উপাদান হৈছে:\nকাৰ্বন: বীজাণুবোৰৰ পাচন ক্ৰিয়াত কাৰ্বনৰ জৈৱিক দহনৰ ফলত তাপ উৎপন্ন হয়। বেছি কাৰ্বনযুক্ত পদাৰ্থবোৰ দেখাত মুগা বৰণীয়া আৰু শুকান হয়।\nনাইট্ৰজেন: অধিক জীৱাণুৰ সৃষ্টি হোৱাৰ বাবে অনুকুল পৰিবেশৰ সৃষ্টি কৰে। বেছি নাইট্ৰজেন যুক্ত উপাদানবোৰ সেউজীয়া আৰু সেমেকা হয়।\nঅক্সিজেন: কাৰ্বনৰ দহনৰ বাবে।\nপানী: উপযুক্ত পৰিমাণত পানী প্ৰয়োগ কৰি এনেৰ'বিক অৱস্থাৰ সৃষ্টি কৰে।\nMaterials inacompost pile.\nওপৰোক্ত উপাদান সমূহ নিৰ্দিষ্ট অনুপাতত প্ৰয়োগ কৰিলে উপকাৰী বেক্টেৰীয়াবোৰে পোষক দ্ৰব্যসমূহৰ লগত দ্ৰুত বিক্ৰিয়া কৰিবলৈ অনুকুল পৰিবেশৰ সৃষ্টি হয়। ইয়াৰ ফলত জাবৰখিনিৰ উষ্ণতা বৃদ্ধি পোৱাৰ লগতে পানীও(বাস্প) নিৰ্গত হয় আৰু অক্সিজেনৰ পৰিমাণো কমি যায়। এই ঘাটি হোৱা অক্সিজেনখিনি যোগান দিবলৈ মাজে মাজে মিশ্ৰণটো লৰাই দিয়াৰ প্ৰয়োজন হয়। ই যিমানেও বেছি গৰম হ'ব (১৩৫°-১৬০° ফাৰেণহাইট/৫০° - ৭০° চেলচিয়াচ) তাক আৰু অধিক পানী আৰু বায়ুৰ প্ৰয়োজন হ'ব। পানী আৰু বায়ুৰ মাত্ৰাৰ এক নিৰ্দিষ্ট পৰিমাণতকৈ বেছি হ'লেও বিক্ৰিয়াৰ হাৰ কমি যায়। তদুপৰি অধিক মাত্ৰাত কাৰ্বন বা কম মাত্ৰাত নাইট্ৰজেন পালেও বিক্ৰিয়াৰ আৰ কমি যায়।\nকাৰ্বন আৰু নাইট্ৰ'জেনৰ ৩০:১ অনুপাতত সকলোতকৈ ভাল পাচন পোৱা যায়। প্ৰায় সকলো প্ৰাণী আৰু উদ্ভিদৰৰ শৰীৰতে কাৰ্বন আৰু নাইট্ৰজেন পোৱা যায় যদিও এই অনুপাত উৎস অনুসৰি বেলেগ বেলেগ হয়।\nMaterials for composting - University of Illinois extension, retrieval date: 3/12/2009\nKlickitat County WA, USA Compost Mix Calculator


Choltran in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Choltran ar byavahar, ppali, parshwakriya, upkaar, kriya-pratikriya aaru satarkatabani\nCholtran की जानकारी\nCholtran ৰ লাভ আৰু ব্যৱহাৰসমূহ- Choltran Benefits & Uses in Assamese- Choltran ar laabh aaru byavaharsamuh\nCholtran ৰ পালি আৰু সেয়া কেনেদৰে ল'ব- Choltran Dosage & How to Take in Assamese - Choltran ar paali aaru xeya kenedore lobo\nCholtran ৰ পাৰ্শ্চক্ৰিয়াসমূহ- Choltran Side Effects in Assamese- Choltran ar parshwakriyasamuh\nCholtran সংক্ৰান্ত সতৰ্কতাবাণীসমূহ- Choltran Related Warnings in Assamese- Choltran xonkranta xatarkatabanisamuh\nঅইন দৰৱৰ সৈতে Choltranৰ গুৰুতৰ ক্ৰিয়া-প্ৰতিক্ৰিয়া- Severe Interaction of Choltran with Other Drugs in Assamese- Oinor xoite Choltran ar gurutor kriya-pratikriya\nCholtran মতভেদসমূহ- Choltran Contraindications in Assamese- Choltran nishedhsamuh\nCholtran ৰ বিষয়ে সততে সোধা প্ৰশ্নসমূহ- Frequently asked Questions about Choltran in Assamese- Choltran ar bikhoye satate xodha prashnasamuh\nখাদ্য আৰু মদৰ সৈতে Choltran ক্ৰিয়া-প্ৰতিক্ৰিয়া- Choltran Interactions with Food and Alcohol in Assamese- khadya aaru modor xoite Choltran kriya-pratikriya\nCholtran ৰ লাভ আৰু ব্যৱহাৰসমূহ - Choltran Benefits & Uses in Assamese - Choltran ar laabh aaru byavaharsamuh\nCholtran তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nCholtran ৰ পালি আৰু সেয়া কেনেদৰে ল'ব - Choltran Dosage & How to Take in Assamese - Choltran ar paali aaru xeya kenedore lobo\nCholtran-ৰ উপাদানসমূহ - Choltran Active Ingredients in Assamese - Choltran-ar upadaansamuh\nCholtran ৰ পাৰ্শ্চক্ৰিয়াসমূহ - Choltran Side Effects in Assamese - Choltran ar parshwakriyasamuh\nগৱেষণাৰ ভিত্তিত, Choltran ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nCholtran সংক্ৰান্ত সতৰ্কতাবাণীসমূহ - Choltran Related Warnings in Assamese - Choltran xonkranta xatarkatabanisamuh\nCholtran-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nগৰ্ভৱতী মহিলাই Choltranৰ পৰা মধ্যমীয়া পাৰ্শ্ব-প্ৰতিক্ৰিয়া অনুভৱ কৰিব পাৰে। আপুনিও যদি একেই অনুভৱ কৰে তেন্তে ইয়াক বন্ধ কৰক আৰু কেৱল চিকিতসকৰ পৰামৰ্শ অনুসৰিহে আৰম্ভ কৰিব।\nCholtran-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nCholtranস্তন্যপায়ী মহিলাৰ বাবে সুৰক্ষিত।\nবৃক্কত Choltran কি প্ৰভাৱ দেখা গৈছে?\nCholtranৰ বৃক্ক ত মধ্যমীয়া পাৰ্শ্ব-প্ৰতিক্ৰিয়া হব পাৰে। আপুনি যদি ইয়াৰ কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা লগে লগে বন্ধ কৰক। এই ঔষধটো পুনৰাই ব্যৱহাৰ কৰাৰ পূৰ্বে চিকতসকৰ পৰামৰ্শ লওক।\nযকৃতত Choltran কি প্ৰভাৱ দেখা গৈছে?\nCholtran গ্ৰহণ কৰাৰ পিছত কলিজা ত প্ৰতিকূল প্ৰভাৱ পৰিব পাৰে। আপুনি আপোনাৰ দেহত যদি কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা বন্ধ কৰক। কেৱল আপোনাৰ চিকিতসকে পৰামৰ্শ দিলেহে পুনৰ আৰম্ভ কৰিব।\nহৃদযন্ত্ৰৰ ক্ষেত্ৰত Choltran ৰ কি প্ৰভাৱ দেখা গৈছে?\nহৃদয় ৰ বাবে Choltran কেতিয়াবাহে ক্ষতিকাৰক।\nঅইন দৰৱৰ সৈতে Choltranৰ গুৰুতৰ ক্ৰিয়া-প্ৰতিক্ৰিয়া - Severe Interaction of Choltran with Other Drugs in Assamese - Oinor xoite Choltran ar gurutor kriya-pratikriya\nCholtran তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nCholtran মতভেদসমূহ - Choltran Contraindications in Assamese - Choltran nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Choltran লোৱা অনুচিত যাতে -\nCholtran ৰ বিষয়ে সততে সোধা প্ৰশ্নসমূহ - Frequently asked Questions about Choltran in Assamese - Choltran ar bikhoye satate xodha prashnasamuh\nএই Choltran-এ অভ্য়াস বা নিচাৰ সৃষ্টি কৰে নেকি?\nনহয়, Choltranয়ে অভ্যাসৰ সৃষ্টি নকৰে।\nCholtran আপোনাক টোপনি নলগায় বা তন্দ্ৰাচ্ছন্ন নকৰে। আপুনি মেচিন আদি চলাব পাৰে।\nহয়, চিকিত্সা পৰামৰ্শ অনুসাৰেহে Choltran লওক।\nমানসিক ৰোগৰ চিকিত্সাৰ বাবে Choltran লৈ কোনো লাভ নাই।\nখাদ্য আৰু মদৰ সৈতে Choltran ক্ৰিয়া-প্ৰতিক্ৰিয়া - Choltran Interactions with Food and Alcohol in Assamese - khadya aaru modor xoite Choltran kriya-pratikriya\nখাদ্য আৰু Choltranৰ ক্ৰিয়া-প্ৰতিক্ৰিয়া\nকেতবোৰ খাদ্যৰ সৈতে সেৱনৰ ফলত Choltranয়ে প্ৰভাৱ দেখুওৱাত পলম কৰিব পাৰে। এইবিষয়ে আপোনাৰ ডাক্তৰৰ সৈতে যোগাযোগ কৰক।\nমদ আৰু Choltranৰ মাজৰ প্ৰতিক্ৰিয়া\nCholtran লোৱাৰ সময়ত মদ্যপানৰ পাৰ্শ্চক্ৰিয়াই দেখা দিব পৰাৰ সম্ভাৱনা কম। আপুনি যদি কোনো বিৰূপ প্ৰতিক্ৰিয়া দেখা পায়, আনুগ্ৰহ কৰি যথাসম্ভৱ সোনকালে চিকিত্সা পৰামৰ্শ লওক।\nCholtran ৰ অনুকল্প - Substitutes for Choltran in Assamese\nCholtran ৰ মূল্য আৰু পেকৰ চাইজ - Choltran Price and Pack Size in Assamese - Choltran ar mulya aaru pakor size\nআপুনি বা আপোনাৰ পৰিয়ালৰ কোনোবাই Choltran লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Choltran ব্যৱহাৰ কৰিছিল নেকি?\nআপুনি কিমান পৰিমাণে Choltran সেৱন কৰিছিল?\nআপুনি Choltran ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Choltran সেৱন কৰে?


আগস্ট 26 – কৃতজ্ঞতা! – Elim Glorious Revival Church – Kodambakkam\nআগস্ট 26 – কৃতজ্ঞতা!\nBy elimchurchgospel | August 26, 2021 | Appam - Assamese | No Comments\n“… তাৰ কাৰণেই এক শৰীৰত আমন্ত্ৰিত হ’ল,আৰু কৃতজ্ঞ হওক”। ( কলচীয়া ৩:১৫)।\nসেই গননাকৰিব নোৱাৰা ভাল কামৰ বাবে ভাবক যি পৰমেশ্বৰে আপোনাৰ বাবে কৰিলে আৰু তেওঁৰ প্ৰতি কৃতজ্ঞ থাকক। জীবন, স্বাস্থ্য আৰু শক্তি দিবলৈ পৰমেশ্বৰৰ কৃতজ্ঞ থাকক। পৰমেশ্বৰৰ ধন্যবাদ কৰা কিমান ধন্য হয় যিয়ে আপোনাক এই যুগৰ, আত্মিক আৰু অনন্ত আশীর্বাদৰে আশীর্বাদ কৰিলে!\nসংযুক্ত ৰাজ্য আমেৰিকাত, তেওঁ লোকে ” ধন্যবাদ দিবস” ৰূপে এটা দিন নিৰ্ধাৰিত কৰিছে। এয়া সেয়া দিন হয় যিদিনা য়ুইয়েচে অস্তিত্বত আহিছিল। এয়া এটি মহূত্বপূৰ্ন দিন হয় যাৰ ওপৰত লোকসকলে, এটি ৰাষ্ট্ৰৰ ৰূপে, তেওঁলোকক স্বতন্ত্র তা দিবলৈ, বন্দীৰ পৰা মুক্তি দিবলৈ আজি লৈকে বহুত ধুমধামেৰে উৎযাপন কৰে।\nআজি আমিও এটি ৰাষ্ট্ৰ ৰূপে হয় আছে। যেতিয়া আমি যীশু খ্রীষ্টৰ তেজেৰে ধুই লোৱা হয় আৰু তেওঁৰ সন্তান হয় যায়, তেন্তে আমি অন্ধকাৰৰ শক্তিৰ পৰা মুক্ত হয় যাব আৰু তেওঁৰ প্ৰেমী পুত্ৰৰ ৰাজ্যত প্ৰৱেশ কৰিব ( কলচীয়া ১:১৩)। এতিয়া আমি স্বৰ্গৰ চৰকাৰৰ কাৰ্য্য কৰি আছে। সেই বাবে, পৰমেশ্বৰৰ প্ৰতি কৃতজ্ঞতা সৈতে থকা আমাৰ বাবে বহুত আৱশ্যক হয়।\nপৰমেশ্বৰৰ এজন সেৱক প্ৰথম বছৰ নিজৰ জন্মদিন বহুত ভব্যৱতাৰে পালন কৰিছিল। কিন্তু উদ্ধাৰ পোৱাৰ পিছত তেওঁ সেই দৰে ভাবিবলৈ আৰাম্ভ কৰিলে। ” মই পাপত জন্ম ললো আৰু ডাঙৰ হলো আৰু সেই পৰিস্থিতিত, মই সেই দিনা জন্মদিন কিয় পালন কৰিব নেৱাৰো যিদিনা মোৰ উদ্ধাৰ হৈছিল, যিদিনা মোৰ নতুন জন্ম হৈছিল? এয়া সেয়া দিন হয় যিদিনা, উদ্ধাৰকৰ্তা মোৰ জীবনত মহিমাৰ ৰজা হয় আহিল। ” এই দৰে ভবাৰ পিছত, তেওঁ সেই দিনা ‘ কৃতজ্ঞতা দিবস ‘ ৰূপে উৎযাপন কৰিবলৈ ললে যিদিনা তেওঁৰ উদ্ধাৰ হৈছিল।\nবহুতো লোক এই অন্তিম দিনত কৃতজ্ঞতা হয় গৈছে (২ তিমথীয় ৩:২)। কিন্তু পৰমেশ্বৰৰ সন্তানক এনেকুৱা হব নালাগে। এয়া আৱশ্যক হয় যে আপুনি সেই পৰমেশ্বৰৰ প্ৰতি কৃতজ্ঞতা হওক যি আপোনাৰ মৰমৰ উদ্ধাৰকৰ্তা হয় আৰু যিয়ে আপোনাৰ বাবে ক্ৰুচত কষ্ট সহন কৰিলে।\nপৰমেশ্বৰৰ মৰমিয়াল সন্তান, সংযুক্ত ৰাষ্ট্ৰ আমেৰিকাৰ লোকৰ দৰে প্ৰত্যেক বছৰ এটি দিন কৃতজ্ঞতা দিবস হিচাপে পালন কৰক। দিন প্ৰতি দিন পৰমেশ্বৰৰ ধন্যবাদ দিয়ক। কিয়নো পৰমেশ্বৰ প্ৰত্যেক দিন হেজাৰ ভাল কাৰ্য্য কৰি আছে, সেই বাবে তেওঁৰ সকলো প্ৰেম আৰু অনুগ্ৰহৰ বাবে সকলো সময়ত তেওঁৰ স্তুতি কৰি থাকক।\nমন কৰিবলগীয়া:” মই সকলো সময়তে যিহোৱাৰ ধন্যবাদ কৰিম; তেওঁৰ প্ৰশংসা মোৰ মুখত থাকিব।( গীতমালা ৩৪:১)।


‘ক’ৰ’না খলনায়ক আৰু মই নায়ক : কোভিড আক্ৰান্ত ৰোগীৰ সাহস হৈ থিয় দিলে ৰাজীৱ ক্ৰ’ই\n'ক’ৰ’না খলনায়ক আৰু মই নায়ক' : কোভিড আক্ৰান্ত ৰোগীৰ সাহস হৈ থিয় দিলে ৰাজীৱ ক্ৰ’ই\nক’ৰ’ণাত আক্ৰান্ত হৈ চিকিৎসাধীন হৈ আছে অভিনেতা ৰাজীৱ ক্ৰ’।\nযোৱা ১৩ মে’ৰ দিনা ক’ৰ’ণাত আক্ৰান্ত হৈছিল জনপ্ৰিয় কৌতুক অভিনেতাগৰাকী।\nকালিলৈকে বিনা অক্সিজেন মাস্কেৰে জিএমচিএইছত চিকিৎসাধীন হৈ আছিল ক্ৰ’।\nঅৱশেষত আজিৰে পৰা অক্সিজেন ল’বলগীয়া হৈছে অভিনেতাজনে।\nকিন্তু মনৰ বল হেৰুওৱা নাই তেওঁ।\nঅক্সিজেন মাস্ক পিন্ধিয়েই তেওঁ গাইছে গীত।\nগীতৰ জৰিয়তে তেওঁ কয় ‘ক’ৰ’ণা এয়া কেৱল তোমাৰ আৰু মোৰ মাজৰ কাহিনী। এই কাহিনীত তুমি খলনায়ক আৰু মই নায়ক। প্ৰতিটো কাহিনীত নায়কৰ জয় হয় আৰু খলনায়কৰ পৰাজয় হয়। এই কাহিনীতো ক’ৰ’না তুমি হাৰিবা মই জিকিম, ক’ৰ’না সাৱধানে থাকিবা।‘\nকালিও ফেচবুক প’ষ্টযোগে ক্ৰ’ই এগৰাকী নাৰ্চৰ কথা বৰ্ণনা কৰিছিল।\nতেওঁ এখন ফটোৰ সৈতে ফেচবুকত লিখিছিল ‘এখেত এগৰাকী নাৰ্চ। কিন্তু PPE KIT নিপিন্ধাকৈ মোক বেজী দিছে। কিয়?? PPE KIT ৰ যোগান নাই নে নাৰ্চ গৰাকীৰ অৱহেলা? নে তেখেতে কোভিডক ভয় নকৰে?\n‘ এতিয়া আচল কথাটো কওঁ।এখেত নাৰ্চ। urology Dept.ৰ। নাম সবিতা কলিতা। কালিলৈকে এখেতে PPE KIT পিন্ধি আন আন ৰোগীৰ লগতে মোকো প্ৰতিপাল কৰি আছিল। কিন্তু কোভিড ৰোগীক প্ৰতিপাল কৰি কৰি আজি নিজে এগৰাকী কোভিড ৰোগত আক্ৰান্ত হৈ চিকিৎসাধীন হৈ আছে। লগতে তেখেতৰ স্বামী। ঘৰত থকা ছোৱালীৰ হাতত ঘৰ খনৰ লগতে নিজ দুগৰাকী কণ কণ কন্যাক এৰি আহিছে।তেখেতে এই ৰাতিখন তেখেতৰ বাবে দিয়া ৰোগীৰ বিচনাত শুই থাকিব লাগিছিল।‘ ক্ৰ’ই লিখি কয়।\nকিন্তু, এখেতে শুবলৈ এৰি নিজে এগৰাকী কোভিড ৰোগী হৈয়ো বিনা PPE KIT, বিনা হাত মোজাৰে কৰ্তব্য পালন কৰি আছে বুলি উল্লেখ কৰি ক্ৰ’ই লিখিছে ‘মোক বেজী দি থাকোঁতে মই কেৱল তেওঁৰ মুখলৈ চাই আছিলোঁ। কব নোৱাৰাকৈ মোৰ দুগালে দুধাৰী বৈ আহিছিল।কিয় মই নিজে উত্তৰটো নাপালোঁ। হয়তো শ্ৰদ্ধাত। এওঁলোকে হৈছে আচল কোভিড যুঁজাৰু। হে যুঁজাৰু আপোনালৈ শত শত প্ৰণাম। আপোনাৰ আশু আৰোগ্য কামনা কৰিলোঁ।‘


21-years-of-secret-killing-of-mithinga-daimary-family– News18 Assam\n২১ বছৰ পূৰ্বৰ গুপ্তহত্যা : মিথিংগা দৈমাৰীৰ ভতিজাক আজি ক'ত?\nআজিৰ পৰা একৈশ বছৰ আগৰ এই দিনটোতে নিজ জুলুকী গাঁৱত সংঘটিত হৈছিল সেই লোমহৰ্ষক গুপ্তহত্যাৰ ঘটনাটো৷\nUpdated:August 12, 2019, 10:10 AM IST\nUpdated: August 12, 2019, 10:10 AM IST\nবিজু কুমাৰ ডেকা : ১১ আগষ্ট, ১৯৯৮ চন৷ একৈশ বছৰ আগৰ এটা দিন৷ স্থান : নিজ জুলুকি, বৰমা, নলবাৰী৷\nআজিৰ পৰা একৈশ বছৰ আগৰ এই দিনটোতে নিজ জুলুকী গাঁৱত সংঘটিত হৈছিল সেই লোমহৰ্ষক গুপ্তহত্যাৰ ঘটনাটো৷ একেটা পৰিয়ালৰ চাৰি সদস্যক গুপ্তঘাতকে অতি নৃসংশভাৱে হত্যা কৰিছিল৷\nহয়, আলফাৰ প্ৰচাৰ সচিব মিথিংগা দৈমাৰীৰ পৰিয়ালৰ ওপৰত চলিছিল আক্ৰমণ৷ মাজনিশাৰ আক্ৰমণ৷ শোৱাপাটীৰ পৰা জগাই নিজ ঘৰতেই গুলীয়াই হত্যা কৰা হৈছিল মিথিংগাৰ পৰিয়ালক৷\n১১ আগষ্টৰ মাজনিশা গুপ্তঘাতকৰ বলি হৈছিল মিথিংগা দৈমাৰীৰ জেষ্ঠ ভাতৃ ডাঃ ধৰণীধৰ দাস, দাসৰ গৰ্ভৱতী পত্নী ৰূপজ্যোতি দাস, কনিষ্ঠ ভগ্নী লতিকা দাস আৰু মাতৃ ফুলেশ্বৰী দাসক৷\nকিন্তুু প্ৰাণ ৰক্ষা হৈছিল দৈমাৰী পৰিয়ালৰ কণমানি ভাস্কৰৰ৷ বাবাৰ প্ৰাণ ৰক্ষা হৈছিল দৈব্যক্ৰমে৷ ডাঃ ধৰণীধৰ দাসৰ উত্তৰসূৰী৷ কণমানি ভাস্কৰৰ চকুৰ সন্মুখতেই হত্যা কৰা হৈছিল পিতৃ-মাতৃক৷ হত্যা কৰিছিল গুপ্তঘাতকে ভাস্কৰৰ আইতাক আৰু পেহীয়েকক৷\nসেই ভাস্কৰ এতিয়া সুঠাম যুৱক। ২৫ বছৰীয়া যুৱক। ইতিমধ্যে স্নাতক ডিগ্ৰী সম্পূৰ্ণ কৰিছে ভাস্কৰে। কিন্তু ক’ত আছে ভাস্কৰ? সেয়া ৰহস্য। এই সংক্ৰান্তত ভাস্কৰৰ খুৰাক নিতুল কছাৰীয়ে সদৰি কৰা মতে, লোমহৰ্ষক হত্যাকাণ্ডৰ এবছৰ পিছতেই পৰেশ বৰুৱাৰ হাতত গতাই দিয়া হৈছিল কণমানি ভাস্কৰক। সেই যে গতাই দিয়া হ’ল, তাৰ পিছত আৰু উভতি অহা নাই ভাস্কৰ। বহিঃৰাষ্ট্ৰতে শিক্ষা লাভ কৰিছে ভাস্কৰে।\nভাস্কৰৰ শিক্ষা আৰু ভৱিষ্যত্ প্ৰসংগত আলফাৰ সেনাপ্ৰধান পৰেশ বৰুৱাই এবাৰ সদৰি কৰিছিল যে ভাস্কৰক শিক্ষিত কৰি তোলাত বিশেষ কষ্ট কৰিবলগীয়া হৈছে। শিক্ষা সমাপ্তিৰ পিছত ভাস্কৰে যি কাৰ্যতে নিজক নিয়োজিত কৰিব বিচাৰিব তাকেই কৰিব পাৰিব বুলিও পৰেশ বৰুৱাই মন্তব্য কৰিছিল।\nগুপ্তহত্যাৰ বিভীষিকা চলি থকাৰ সময়ত এই ঘটনাই ৰাজ্যজুৰি তীব্ৰ প্ৰতিক্ৰিয়াৰ সৃষ্টি কৰিছিল। ৰাজ্যৰ বিভিন্ন প্ৰান্তত আলফাৰ সদস্যৰ পৰিয়ালৰ ওপৰত এইদৰে চলিছিল পৰিকল্পিত হত্যাকাণ্ড।\nপিছলৈ এই হত্যাকাণ্ডৰ তদন্তৰ বাবে শইকীয়া আয়োগ গঠন হৈছিল। কাৰ্যত এই গুপ্তহত্যাৰ ঘটনাৰ উচিত তদন্ত নকৰিলে গুপ্তহত্যাকে ইছ্যু কৰি লৈ শাসনলৈ অহা তৰুণ গগৈৰ চৰকাৰেও। এতিয়া এটা মুখৰোচক ঘটনা ৰাজনৈতিক নেতাৰ বাবে৷ ৰাজনৈতিক দলৰ বাবে৷


Health: শৰীৰত তেজৰ পৰিমাণ কমিছে নেকি ? খাদ্যৰ তালিকাত ৰাখক এই ৫ বিধ বিশেষ খাদ্য, দূৰ হ'ব ৰক্তহীনতা...– News18 assam\nHome » photogallery » health-well-being »Health: শৰীৰত তেজৰ পৰিমাণ কমিছে নেকি ? খাদ্যৰ তালিকাত ৰাখক এই ৫ বিধ বিশেষ খাদ্য, দূৰ হ'ব ৰক্তহীনতা...\nHealth: শৰীৰত তেজৰ পৰিমাণ কমিছে নেকি ? খাদ্যৰ তালিকাত ৰাখক এই ৫ বিধ বিশেষ খাদ্য, দূৰ হ'ব ৰক্তহীনতা...\nFoods For Iron Deficiency: শৰীৰত ৰক্তহীনতাৰ ফলত অত্যাধিক ভাগৰ, দুৰ্বলতা, মূৰৰ বিষ আৰু মূৰ ঘূৰোৱাৰ দৰে লক্ষণ দেখা দিব পাৰে। যদি আপোনাৰ শৰীৰৰ ৰক্তহীনতা আছে, কিছুমান খাদ্য গ্ৰহণ কৰি এই অভাৱ পূৰণ কৰিব পাৰি।\n| December 16, 2021, 17:18 IST\nFoods For Iron Deficiency: শৰীৰত ৰক্তহীনতাৰ ফলত অত্যাধিক ভাগৰ, দুৰ্বলতা, মূৰৰ বিষ আৰু মূৰ ঘূৰোৱাৰ দৰে লক্ষণ দেখা দিব পাৰে। যদি আপোনাৰ শৰীৰৰ ৰক্তহীনতা আছে, কিছুমান খাদ্য গ্ৰহণ কৰি এই অভাৱ পূৰণ কৰিব পাৰি। শৰীৰত তেজ বঢ়োৱা খাদ্যৰ বিষয়ে শিকোঁ আহক- All Images/shutterstock\nবীটে শৰীৰত তেজৰ পৰিমাণ বৃদ্ধি কৰাত সহায় কৰে। ইয়াত যথেষ্ট পৰিমাণৰ আইৰণ থাকে। ই শৰীৰক বিষমুক্ত কৰাৰ উপৰিও হিমোগ্লোবিনৰ পৰিমাণ বৃদ্ধি কৰে।\nকোৱা হয় যে এটা আপেল প্ৰতিদিনে ৰোগৰ পৰা আঁতৰাই ৰাখে। স্বাস্থ্য বজাই ৰখাৰ উপৰিও, আপেলে শৰীৰত ৰক্তহীনতা পূৰণ কৰাত সহায় কৰে। ই শৰীৰত হিমোগ্লোবিন বৃদ্ধি কৰে।\nডালিমত কেলচিয়াম, ছডিয়াম, মেগনেছিয়াম, পটাছিয়াম, আইৰণ আৰু ভিটামিন আদি পুষ্টি থাকে। শৰীৰত তেজৰ পৰিমাণ বৃদ্ধি কৰাত ডালিম অতি উপকাৰী বুলি গণ্য কৰা হয়।\nশুকান ফল যেনে খেজুৰ, আখৰোট, কাঠবাদাম আদিত যথেষ্ট পৰিমাণে আইৰণ থাকে। সেইবোৰ গ্ৰহণ কৰিলে তেজত লোহিত ৰক্ত কণিকা দ্ৰুতগতিত বৃদ্ধি হয়।\nযদি আপোনাৰ শৰীৰ ৰক্তহীনতাত আছে, আপুনি আপোনাৰ আহাৰত পালেং শাক অন্তৰ্ভুক্ত কৰিব লাগিব। পালেং শাক আইৰণেৰে সমৃদ্ধ। (Disclaimer: এই প্ৰবন্ধৰ তথ্য সাধাৰণ তথ্যৰ ওপৰত আধাৰিত। নিউজ১৮-অসমে এয়া নিশ্চিত নকৰে। এইবোৰ কাৰ্যকৰী কৰাৰ আগতে সংশ্লিষ্ট বিশেষজ্ঞৰ সৈতে যোগাযোগ কৰক।)


বিষাদৰ কবিতা | আৰম্ভণি :: অসমীয়া ভাষা সাহিত্য সৃষ্টিৰ এক অভিনৱ প্ৰয়াস...\nSubmitted by নবীন বৰদলৈ on Mon, 12/17/2018 - 06:30\nSubmitted by নয়নজ্যোতি দাস on Mon, 06/04/2018 - 05:12\nRead more about কবিতা :: দুখ আৰু দোষ --- নয়নজ্যোতি দাস\nSubmitted by সমুজ্জ্বল ডেকা on Tue, 02/13/2018 - 03:51\nসময় গৈ আছে সুষম দ্ৰুতিৰে\nপিতাইয়ে আৰি থোৱা সেই ঘড়ীটোৱে\nআজিও গীত গাই থাকে টিক্ টিক্ টিক্.....\nপিতাই কিন্তু আজি জীয়াই নাই\nকোনোবাদিনাই হাড়ত বন গজিল.....!!\nদোভাগ নিশাৰ গভীৰ নিৰ্জনতাত\nইয়াৰ গানে যিমান স্পষ্ট আৰু ডাঙৰ হৈ\nমোৰ কাণৰ পৰ্দাত কম্পন তোলে\nসিমানেই পিতাইৰ স্মৃতিপ্ৰৱণ স্বচ্ছ সোঁতেৰে\nকোমল গাৰুটি মোৰ ভিজে....!!\nতথাপিও গাৰুটিয়ে খং নকৰে\nকিয় জানানে ?\nদেউতাৰ মৃত্যুৰ পিছত\nই সদায় মোৰ লগতেই থাকে ৷\nRead more about কবিতা :: ঘড়ী --- সমুজ্জ্বল ডেকা\nমুঠ পঢ়ুৱৈ সংখ্যা:2,790


Phenazine in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Phenazine ar byavahar, ppali, parshwakriya, upkaar, kriya-pratikriya aaru satarkatabani\nPhenazine ৰ লাভ আৰু ব্যৱহাৰসমূহ- Phenazine Benefits & Uses in Assamese- Phenazine ar laabh aaru byavaharsamuh\nPhenazine ৰ পালি আৰু সেয়া কেনেদৰে ল'ব- Phenazine Dosage & How to Take in Assamese - Phenazine ar paali aaru xeya kenedore lobo\nPhenazine ৰ পাৰ্শ্চক্ৰিয়াসমূহ- Phenazine Side Effects in Assamese- Phenazine ar parshwakriyasamuh\nPhenazine সংক্ৰান্ত সতৰ্কতাবাণীসমূহ- Phenazine Related Warnings in Assamese- Phenazine xonkranta xatarkatabanisamuh\nঅইন দৰৱৰ সৈতে Phenazineৰ গুৰুতৰ ক্ৰিয়া-প্ৰতিক্ৰিয়া- Severe Interaction of Phenazine with Other Drugs in Assamese- Oinor xoite Phenazine ar gurutor kriya-pratikriya\nPhenazine মতভেদসমূহ- Phenazine Contraindications in Assamese- Phenazine nishedhsamuh\nPhenazine ৰ বিষয়ে সততে সোধা প্ৰশ্নসমূহ- Frequently asked Questions about Phenazine in Assamese- Phenazine ar bikhoye satate xodha prashnasamuh\nখাদ্য আৰু মদৰ সৈতে Phenazine ক্ৰিয়া-প্ৰতিক্ৰিয়া- Phenazine Interactions with Food and Alcohol in Assamese- khadya aaru modor xoite Phenazine kriya-pratikriya\nPhenazine ৰ লাভ আৰু ব্যৱহাৰসমূহ - Phenazine Benefits & Uses in Assamese - Phenazine ar laabh aaru byavaharsamuh\nPhenazine তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nPhenazine ৰ পালি আৰু সেয়া কেনেদৰে ল'ব - Phenazine Dosage & How to Take in Assamese - Phenazine ar paali aaru xeya kenedore lobo\nPhenazine-ৰ উপাদানসমূহ - Phenazine Active Ingredients in Assamese - Phenazine-ar upadaansamuh\nPhenazine ৰ পাৰ্শ্চক্ৰিয়াসমূহ - Phenazine Side Effects in Assamese - Phenazine ar parshwakriyasamuh\nগৱেষণাৰ ভিত্তিত, Phenazine ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nPhenazine সংক্ৰান্ত সতৰ্কতাবাণীসমূহ - Phenazine Related Warnings in Assamese - Phenazine xonkranta xatarkatabanisamuh\nPhenazine-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nগৰ্ভাবস্থাৰ সময়ত Phenazineএ মধ্যমীয়া পাৰ্শ্ব-প্ৰতিক্ৰিয়া কৰিব পাৰে। আপুনি যদি ইয়াৰ ক্ষতিকৰ প্ৰভাৱ অনুভৱ কৰে, তেন্তে এই ঔষধটো গ্ৰহণ কৰা লগে লগে বন্ধ কৰক, আৰু চিকিতসকৰ পৰামৰ্শ অবিহনে Phenazine পুনৰাই গ্ৰহণ নকৰিব।\nPhenazine-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nস্তন্যপায়ী মহিলাই Phenazineৰ পাৰ্শ্ব-প্ৰতিক্ৰিয়া অনুভৱ কৰিব পাৰে। আপুনি যদি কোনো পাৰ্শ্ব-প্ৰতিক্ৰিয়া দেখা পায় তেন্তে এই Phenazine গ্ৰহণ কৰা লগে লগে বন্ধ কৰক। আপোনাৰ চিকিতসকৰ সৈতে কথা পাতক আৰু আপোনাৰ চিকিতসকৰ পৰামৰ্শ লৈহে পিছত ব্যৱহাৰ কৰিব।\nবৃক্কত Phenazine কি প্ৰভাৱ দেখা গৈছে?\nPhenazineৰ ব্যৱহাৰে বৃক্ক ৰ ওপৰত কোনো ক্ষতিকাৰক প্ৰভাৱ নেপেলায়।\nযকৃতত Phenazine কি প্ৰভাৱ দেখা গৈছে?\nPhenazineৰ পাৰ্শ্ব-প্ৰতিক্ৰিয়াই কেতিয়াবাহে কলিজা ক প্ৰভাবিত কৰে।\nহৃদযন্ত্ৰৰ ক্ষেত্ৰত Phenazine ৰ কি প্ৰভাৱ দেখা গৈছে?\nহৃদয় ৰ বাবে Phenazine কেতিয়াবাহে ক্ষতিকাৰক।\nঅইন দৰৱৰ সৈতে Phenazineৰ গুৰুতৰ ক্ৰিয়া-প্ৰতিক্ৰিয়া - Severe Interaction of Phenazine with Other Drugs in Assamese - Oinor xoite Phenazine ar gurutor kriya-pratikriya\nPhenazine তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nPhenazine মতভেদসমূহ - Phenazine Contraindications in Assamese - Phenazine nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Phenazine লোৱা অনুচিত যাতে -\nPhenazine ৰ বিষয়ে সততে সোধা প্ৰশ্নসমূহ - Frequently asked Questions about Phenazine in Assamese - Phenazine ar bikhoye satate xodha prashnasamuh\nএই Phenazine-এ অভ্য়াস বা নিচাৰ সৃষ্টি কৰে নেকি?\nনহয়, Phenazineয়ে অভ্যাসৰ সৃষ্টি নকৰে।\nনহয়, মগজু খটাবলগা কোনো কাম আপুনি কৰাটো অনুচিত, আপুনি Phenazine লোৱাৰ পিছত সেয়া সক্ৰিয় কিয়নো আৰু সতৰ্ক থকাটো প্ৰয়োজনীয়।\nহয়, কিন্তু ডাক্তৰৰ পৰামৰ্শ মতেহে Phenazine লওক।\nহয়, মানসিক বিসংগতিৰ চিকিত্সাৰ ক্ষেত্ৰত Phenazineৰ ব্যৱহাৰ উপকাৰী।\nখাদ্য আৰু মদৰ সৈতে Phenazine ক্ৰিয়া-প্ৰতিক্ৰিয়া - Phenazine Interactions with Food and Alcohol in Assamese - khadya aaru modor xoite Phenazine kriya-pratikriya\nখাদ্য আৰু Phenazineৰ ক্ৰিয়া-প্ৰতিক্ৰিয়া\nখাদ্যৰ সৈতে Phenazine লোৱাট নিৰাপদ।\nমদ আৰু Phenazineৰ মাজৰ প্ৰতিক্ৰিয়া\nPhenazineৰ সৈতে মদ্যপান কৰাটোৱে আপোনাৰ দেহত হানিকাৰক প্ৰভাৱ পেলাব পাৰে।


আৰ কে লক্ষ্মণ : সাধাৰণ জনতাৰ সৰৱ কণ্ঠ | Cartoonist Nituparna Rajbongshi\nআৰ কে লক্ষ্মণ : সাধাৰণ জনতাৰ সৰৱ কণ্ঠ\nJuly 4, 2015 ArticlesBy Nituparna Rajbongshi\nমুঠ কথা মৌলিক অধিকাৰ। সাধাৰণ নাগৰিকে চিৰনিয়ত এইখিনি প্ৰত্যাশাৰেই জীয়াই থাকে। স্বৰাজোত্তৰ ভাৰতত জনতাৰ মৌলিক অধিকাৰৰ প্ৰসংগই সৰ্বাধিক চৰ্চা লাভ কৰি আহিছে। দেশীয় শাসকৰ শোষণ, নিপীড়ন, ৰাজনৈতিক স্বাৰ্থ সিদ্ধিৰ কছৰতত সাধাৰণ জনতাই কি ধৰণৰ আহুকালৰ সন্মুখীন হৈ আহিবলগীয়া হৈছে সেয়া ইতিহাসে কৈ আছে। ইংৰাজৰ বিদায়ৰ পাছত দেশত স্থাপন হোৱা স্বৰাজে প্ৰকৃতপক্ষে সৰ্বসাধাৰণজনক স্ব-ভূমিত মুক্তমনে জীয়াই থকাৰ অৱকাশ দিলে নে? অথবা তেওঁলোকে ন্যায্য প্ৰাপ্যখিনি লাভ কৰিলেনে? এই লৈ আজিও বিতৰ্ক অব্যাহত আছে। দেশীয় শাসকৰ জনবিৰোধী নীতি, স্বজন-তোষণ, দুনীৰ্তি-ভ্ৰষ্টাচাৰে খাটি খোৱা সাধাৰণ নাগৰিকক বাৰুকৈয়ে বিপৰ্যস্ত কৰি ৰাখিছে। এই অন্যায়ৰ বিৰুদ্ধে গণতান্ত্ৰিক প্ৰতিবাদ, আন্দোলন, অসহযোগৰ উপৰি একাংশই সশস্ত্ৰ পন্থাৰে প্ৰতিবাদ অব্যাহত ৰাখিছে। স্বৰাজোত্তৰ ভাৰতৰ এই চৰম নৈৰাজ্য আৰু অৰাজকতাই দেশৰ ৰাজনীতি, অৰ্থনীতি আৰু বিশেষকৈ সমাজ ব্যৱস্থাক ঘূণীয়া কৰা বিষয়টোৱে প্ৰতিজন সচেতন লোকৰে মন আৰু বিবেকক আঘাত কৰি আহিছে।দেশৰ এই আভ্যন্তৰীণ জটিলতাৰ নিৰসন বিচাৰি সাধাৰণ শ্ৰেণীৰ লগতে বৌদ্ধিক মহলেও প্ৰচুৰ শ্ৰম কৰি আহিছে।\nসকলোৱে নিজ নিজ মাধ্যমেৰে দেশৰ পৰিকাঠামো সবল কৰাৰ হকে সংঘৱদ্ধভাৱে অথবা ব্যক্তিগতভাৱে যুঁজ দিছে। এই যুঁজাৰু দলটোৰ আগশাৰীত থকা এজন বিশেষ ব্যক্তিয়ে দেশৰ সমাজ আৰু ৰাজনীতিক চিৰকাল আলোড়িত কৰি ৰাখিছে। অন্যায়ৰ বিৰুদ্ধে অতি স্পষ্ট ভাষাৰে যুঁজ দিবলৈ ছবিকেই মাধ্যম কৰি লোৱা তেনেই সজ পুৰুষ এই ব্যক্তিত্বই মানুহৰ মন আৰু বিবেকক জোকাৰি গ’ল। তেওঁ ৰছিপুৰম কৃষস্বামী লক্ষ্মণ। আৰ কে লক্ষ্মণ নামেৰে যিয়ে মাথো আমাক জীৱনজুৰি আলোড়িত কৰি\nৰাখিলে। মূল কথাত নিষ্পেষিত জনতাৰ তেওঁ সৰৱ কণ্ঠ। সাধাৰণ ভাৰতীয় জনতাৰ খং, ক্ষোভ, দ্ৰোহ, অসন্তুষ্টিৰ প্ৰতিনিধিত্ব কৰি শোষণ আৰু বঞ্চনাৰ বিৰুদ্ধে নামমাত্ৰ কেইডালমান ৰেখাৰে তেওঁ অহৰহ সবল প্ৰতিবাদ সাব্যস্ত কৰি থাকিলে। জনতাৰ পক্ষে তেওঁ ক’লা চিয়াঁহী আৰু সাধাৰণ এডাল তুলিকাৰে অব্যাহত ৰখা যুঁজত থৰকাছুটি হেৰুওৱাইছিল শোষক আৰু শাসক পক্ষই। ‘কমন মেন’ চৰিত্ৰটোৰ দ্বাৰা নিষ্পেষিত ভাৰতীয়ক প্ৰতিফলিত কৰি প্ৰতি সময় প্ৰতিবাদ কৰি যোৱা পৃথিৱীৰ প্ৰসিদ্ধ\nকাৰ্টুনিষ্ট লক্ষ্মণৰ মৃত্যুৰ পিচত তেওঁৰ কায়িক অৱস্থিতি অবিহনেও সেই ‘কমন মেন’জনেই সৰ্বকাল শোষণ আৰু বঞ্চনাৰ বিৰুদ্ধে সৰৱ হৈ থাকিব, প্ৰতিজন সাধাৰণ ভাৰতীয়ক সজাগ কৰি শোষক আৰু শাসকৰ বিৰুদ্ধে চলাই থাকিব নীতি আৰু মৌলিক অধিকাৰৰ যুদ্ধখন। ভাৰতীয় গণতন্ত্ৰক সৱল কৰাৰ লগতে গণতন্ত্ৰৰ চতুৰ্থ স্তম্ভ সংবাদ মাধ্যমক অধিক শক্তিশালী আৰু প্ৰখৰ কৰি এই ‘কমন মেন’-এ এক সুস্থ ধাৰা আৰু পৰম্পৰাৰো জন্ম দিছিল। কাৰ্টুনৰ মাধ্যমেৰে দেশৰ গুৰুত্বপূৰ্ণ বিষয়সমূহ সাধাৰণ নাগৰিকৰ সৈতে পোনপটীয়াকৈ সম্পৰ্ক স্থাপন কৰি লক্ষ্মণে সংশ্লিষ্ট বিষয়টো সংক্রান্তত সমজুৱাৰ মাজত সচেতনতা আৰু অধিক চৰ্চাৰ পথ মুকলি কৰি দিছিল। অতি সহজে বুজিব পৰাকৈ অঁকা তেওঁৰ কাৰ্টুনসমূহে দেশৰ লক্ষ লক্ষ নাগৰিকৰ বিবেক আৰু অন্তৰ স্পৰ্শ কৰি ৰাখিছে। ভাৰতীয় কাৰ্টুন শিল্পক ঐশ্বৰ্য আৰু বিভূতিশালী কৰি তোলাৰ ক্ষেত্ৰত লক্ষ্মণৰ অৱদান অতি গহন।প্ৰসিদ্ধ কাৰ্টুনিষ্ট শংকৰে ‘শংকৰছ উইকলি’ৰ জৰিয়তে ভাৰতত কাৰ্টুনৰ নৱজাগৰণৰ সূচনা কৰাৰ পাছত সেই বাটেৰে বাট বুলি আৰ কে লক্ষ্মণে ভাৰতীয় সমাজ ব্যৱস্থাক অতি পুংখানুপুংখভাৱে দৃষ্টি নিক্ষেপ কৰি তাৰ স্পষ্ট বিশ্লেষণ কৰিছিল। ভাৰতীয় ঐতিহ্য আৰু জাতীয় চেতনাৰ প্ৰতি সাংঘাতিক দায়ৱদ্ধ লক্ষ্মণে কোনোপধ্যে দেশৰ এই বিভূতি ম্লান পৰাটো বিচৰা নাছিল। সেয়ে তেওঁৰ কাৰ্টুনসমূহে প্ৰতিনিয়ত জাগ্ৰত প্ৰহৰীৰ দৰে দেশৰ নেতিবাচক দিশসমূহ আঙুলিয়াই দি তাৰ নিৰসনৰ কাৰণে অকল চৰকাৰকেই নহয় সমাজৰ প্ৰতিটো স্তৰতেই আহবান জনাইছিল। তেওঁ শীতাতপ নিয়ন্ত্ৰিত কোঠাত বহি মহা আৰামেৰে ছৱি আঁকি বিপ্লৱ কৰাৰ পৰিবৰ্তে সাধাৰণজনৰ কাষত থিয় দি সমস্যাৰ বুজ লৈ ছৱি আঁকি এক আন্দোলন গঢ়ি\nতুলিছিল। তেওঁৰ এই আদৰ্শ ভাৰতীয় কাৰ্টুনিষ্ট সকলৰ বাবেই নহয়, পৃথিৱীৰ আন আন কাৰ্টুনিষ্টসকলৰ বাবেও আছিল অনুকৰণীয়। সেয়ে তেওঁ পৃথিৱীৰ প্ৰতিটো প্ৰান্তৰ পৰাই সকলোৰে পৰা শ্ৰদ্ধা আৰু সন্মান আদায় কৰিব পাৰিছিল। তেওঁৰ প্ৰতিভা আৰু ব্যক্তিত্বৰ ব্যাপ্তিয়ে পৃথিৱীৰ প্ৰতিটো প্ৰান্ত স্পৰ্শ কৰিছে। সেয়ে লক্ষ্মণ অবিহনে বিশ্বৰ কাৰ্টুন শিপ্ল এক গভীৰ শূন্যতা মাথোঁ।সম্পূৰ্ণ ছটা দশক আৰ কে লক্ষ্মণে ‘টাইমছ অব্ ইণ্ডিয়া’ৰ প্ৰথম পৃষ্ঠাত ‘ইউ ছেইড ইট’ শিৰোনামৰ কাৰ্টুন শিতানত দেশৰ ৰাজনীতি আৰু সমাজব্যৱস্থাক বুদ্ধিদীপ্ত ব্যংগ আৰু প্ৰখৰ শক্তিশালী ৰেখাৰে কটাক্ষ কৰাই নহয়, প্ৰতিখন ব্যংগচিত্ৰৰে মানুহ আৰু সমাজলৈ প্ৰেৰণ কৰিলে একোটাহঁত গুৰুত্বপূৰ্ণ চিত্তাকৰ্ষক বাৰ্তা। প্ৰতি পুৱা চিনাকি ‘কমন মেন’-এ কাউৰীয়ে ৰমলিয়াই ৰাতিটোক জগাই পুৱাক আমন্ত্ৰণ জনোৱাৰ লেখীয়া মানুহক সজাগ-সচেষ্ট কৰিলে। সেয়ে কাউৰী লক্ষ্মণৰ প্ৰিয়। আৰু প্ৰায় ছবিতেই কাউৰীৰ উপস্থিতিও আছিল লক্ষণীয়। সাধাৰণ জনতাৰ মাজত থাকি লক্ষ্মণে কাৰ্টুন আঁকিছিল। বিশ্বৰ প্ৰসিদ্ধ আলোচনী ‘টাইম’-এ লক্ষ্মণৰ প্ৰতি অগাধ শ্ৰদ্ধা-সন্মান জনাই তেওঁক বিভূষিত কৰিছিল ‘জনতাৰ তৰোৱাল’ৰূপে। দেশৰ সামগ্ৰিক পৰিস্থিতি আৰু শাসন ব্যৱস্থাটোৰ চূড়ান্ত ভণ্ডামি, ভাৰতীয় মানুহে ভুগি থকা যন্ত্ৰণা, অহৰহ খৰ্ব হৈ থকা মৌলিক অধিকাৰ, অন্যায়, অবিচাৰ, নীতিহীনতা, দুৰ্নীতি, দুষ্কাৰ্যই লক্ষ্মণক বাৰুকৈ খুন্দিয়াইছিল। য’ত-ত’ত ছবি আঁকি মনৰ ক্ষোভ প্ৰকাশ কৰিছিল। পিচে সেয়া প্ৰকাশৰ কোনো মাধ্যম নাছিল। ঘৰৰ বেৰ-মজিয়াই আছিল শেষ সীমা। শিক্ষক পিতৃয়ে বিশ্বৰ তৎকালীন প্ৰসিদ্ধ ব্যংগ আলোচনী পাঞ্চ, ট্ৰেণ্ড, টিটবিট, বাই ষ্টেণ্ডাৰ্ড আনি পঢ়িছিল। এই আলোচনীসমূহত তেতিয়াৰ স্বনামধন্য ইউৰোপিয়ান\nকাৰ্টুনিষ্টসকলে অঁকা কাৰ্টুনে লক্ষ্মণক বাৰুকৈ প্ৰভাৱান্বিত কৰিছিল। ছবি অঁকাৰ অনুশীলন তেওঁ চলাই থাকোতেই আনুষ্ঠানিক শিক্ষাগ্ৰহণৰ বাবে মুম্বাইৰ বিখ্যাত জে জে স্কুল অব্ আৰ্টছত প্ৰ-পত্ৰ পূৰণ কৰে যদিও স্কুল কৰ্তৃপক্ষই তেওঁৰ প্ৰ-পত্ৰ নাকচ কৰি তেওঁলৈ প্ৰেৰণ কৰা এখন পত্ৰত উল্লেখ কৰে যে ‘তোমাৰ কোনো প্ৰতিভা নাই। আমি তোমাক ছাত্ৰ হিচাপে গ্ৰহণ কৰিব নোৱাৰো।’ এয়াই আছিল ‘লক্ষ্মণ’ৰ বাবে টাৰ্নিং পইণ্ট। তেওঁ হতাশ হোৱাৰ বিপৰীতে দৰ্শন, অৰ্থনীতি আৰু ৰাজনীতি বিষয়ত অধ্যয়ন কৰিবলৈ আৰম্ভ কৰে আৰু বজাৰ, ষ্টেচন আদি ৰাজহুৱা স্থানত গৈ মানুহৰ অংগী-ভংগী আৰু সমগ্ৰ পৰিবেশৰ আদৱ-কায়দা অধ্যয়নেৰে ছবি অঁকাৰ অনুশীলন আৰম্ভ কৰিবলৈ ল’লে। আৰু এই অনুশীলনে এখন চিত্ৰাংকণ বিদ্যালয়ত দিয়া আনুষ্ঠানিক শিক্ষাতকৈ বহুগুণে তেওঁক সহায় কৰাই নহয়, পৰৱৰ্তী সময়ত তেওঁক প্ৰতিষ্ঠা দিলে দেশ আৰু পৃথিৱীৰ এজন স্বনামধন্য কাৰ্টুনিষ্টৰূপে। আৰু যিখন জে জে স্কুল অব্ আৰ্টছে তেওঁক প্ৰত্যাখ্যান কৰিছিল, এদিন সেই স্কুলখনেই স্কুলৰ এক বিশেষ অনুষ্ঠানলৈ লক্ষ্মণক মুখ্য অতিথিৰূপে আমন্ত্ৰণ কৰি আনি সন্মান যাচিছিল। আৰু লক্ষ্মণে তেওঁ বিদ্যালয় কৰ্তৃপক্ষক কৃতজ্ঞতা জনাই অতি বিনয়েৰে কৈছিল ‘এইখন বিদ্যালয়ৰ কৰ্তৃপক্ষই মোক প্ৰত্যাখ্যান কৰা বাবেহে মই কাৰ্টুনিষ্ট হ’ব পাৰিলো। নহ’লে কোনো বিজ্ঞাপন কোম্পানীত জিংগল লিখি ছবি আঁকি থাকিব লাগিলহেঁতেন।’ কৈশোৰত ভাতৃ প্ৰসিদ্ধ সাহিত্যিক আৰ কে নাৰায়ণৰ সৈতে মিলি ‘ৰাফ এণ্ড টাফ এণ্ড জলি’ বুলি ক্রিকেট দল এটা খুলি ক্রিকেট খেলি ফুৰা লক্ষ্মণৰ বাবে ক্রিকেট হৈ পৰিল অপ্ৰিয়। আৰু ছবি হৈ পৰিল তেওঁৰ জীৱনৰ উদ্দেশ্যে। আৰ কে নাৰায়ণৰ সমাহিত প্ৰতিটো গপ্লই লক্ষ্মণৰ নান্দনিক ৰেখা অবিহনে সম্পূৰ্ণ নহয়। নাৰায়ণ আৰু লক্ষ্মণৰ যুটিয়ে স্বাভাৱিকতে ‘মালগুড়ি ডেইজ’ক ধ্ৰুপদী সাহিত্যই নহয়, এক শিপ্ললৈও ৰূপান্তৰ কৰিছিল।\nকানাড়া আলোচনী ‘ক’ ৰাভানজি’ আৰু ‘মাই মেগাজিন’ত লক্ষ্মণে কাৰ্টুনৰ চৰ্চা আৰম্ভ কৰে। স্নাতক ডিগ্ৰী লাভ কৰাৰ পাচত ‘হিন্দুস্তান টাইমছ’ত কাৰ্টুনিষ্টৰ চাকৰি বিচাৰি আবেদন কৰে যদিও কৰ্তৃপক্ষই ‘সৰু ল’ৰা’ বুলি তেওঁক কটাক্ষ সুলভতাৰে প্ৰত্যাখ্যান কৰে। ইয়াৰ পাচত তেওঁ ‘ফ্ৰী প্ৰেছ জাৰ্নেল’ত পূৰ্ণাংগ কাৰ্টুনিষ্টৰূপে কাৰ্টুন আঁকিবলৈ সুযোগ পায় বাল চাহেব থাকৰেৰ সৈতে। পিচে ‘ফ্ৰী প্ৰেছ জাৰ্নেল’ত কাৰ্টুন অঁকাৰ ‘ফ্ৰীনেছ’ তেওঁ নাপালে আৰু কাম বাদ দি আবেদন কৰিলে ‘টাইমছ অব্ ইণ্ডিয়া’ ত। কাকতখনৰ কলা নিৰ্দেশক ৱাৰ লেং হামাৰে লক্ষ্মণৰ প্ৰতিভাৰ উমান পাইছিল আৰু সেইগুণে লক্ষ্মণক কাকতখনৰ সদস্যৰূপে অন্তৰ্ভুক্তি কৰোৱাইছিল।\nCartoonist R K Laxman’s self caricature with his created common man. Image Source\nচন ১৯৪৮। আৰু ইয়াতেই আৰম্ভ হৈছিল ভাৰতীয় কাৰ্টুনৰ এক সোণালী অধ্যায়, এক নতুন যুগ। টাইমছ অব্ ইণ্ডিয়াত লক্ষ্মণে কাম আৰম্ভ কৰি দেখিলে যে, ভাৰতীয় মানুহৰ মাজত আছে সাংঘাতিক বিচিত্ৰতা। পোছাক-পৰিচ্ছদ, অবয়ব, সংস্কৃতি ক’তোৱেই মিল নাই। ভাৰতীয়ৰ মাজত ‘কমন’ বুলিবলৈ একো নাই। কিন্তু ‘কমন’ৰ প্ৰয়োজনীয়তা আছে। এইভাৱে তেওঁ সৃষ্টি কৰিলে এক কাল্পনিক চৰিত্ৰ। এজন বুঢ়া মানুহ। যাৰ পিন্ধনত চুৰিয়া, আঁচ থকা কোট, চছমা, জোতা, তপা মূৰত দুডালমান চুলি,\nজিজ্ঞাসা আৰু অস্বস্তিৰে প্ৰকাশিত ডাঠ ক’লা চেলাউৰি, ঘোপা দৃষ্টি, চুটি নাকসহিতে এজন সাধাৰণ ভাৰতীয় ‘কমন মেন’। এটাও শব্দ নোকোৱাকৈ বিড়ম্বনা, জটিলতা, জীৱনৰ বিভিন্ন পৰিবেশ, পৰিস্থিতিৰ খেলিমেলি তেওঁ অনবৰত পৰ্যবেক্ষণ কৰি থাকিব। কাকতখনৰ প্ৰথম পৃষ্ঠাত ‘ইউ ছেইড ইট’ কাৰ্টুন শিতানত সেই ‘কমন মেন’জনৰ আৱিৰ্ভাৱে সমগ্ৰ ভাৰতীয়ক এক কৰিলে। অনন্ত কাললৈ নিৰন্তৰে এই ‘কমন মেন’-এ মানুহৰ কথাকেই ক’ব। সেয়ে পুনেৰ প্ৰসিদ্ধ ছিম্বায়’ছিছ আন্তৰ্জাতিক বিশ্ববিদ্যালয়ে ‘কমন মেন’ৰ প্ৰতি সন্মান জনাই বিশ্ববিদ্যালয় চৌহদত দহফুট দৈৰ্ঘ্যৰ ‘কমন মেন’ৰ প্ৰতিমূৰ্তি স্থাপন কৰাৰ লগতে বিশ্ববিদ্যালয়খনত লক্ষ্মণৰ নামত এখন সন্মানীয় আসনো প্ৰতিষ্ঠা কৰিছে। আনহাতে ডেক্কান এয়াৰৱেজে তেওঁলোকৰ প্ৰতীকপটৰূপে ‘কমন মেন’ক ব্যৱহাৰ কৰি আহিছে। ভাৰতীয় ডাক বিভাগে ‘কমন মেন’ক লৈ প্ৰকাশ কৰিছে ডাক টিকট।\nভাৰতীয় গণতন্ত্ৰ আৰু ৰাজনীতিত লক্ষ্মণৰ কাৰ্টুনৰ গুৰুত্ব অপৰিসীম। জৱাহৰলাল নেহৰু, ইন্দিৰা গান্ধীৰ পৰা আৰম্ভ কৰি প্ৰতিজন ৰাজনীতিকৰ বাবে লক্ষ্মণৰ কাৰ্টুন আছিল কঠোৰ সমালোচক। ভাৰত-চীনৰ যুদ্ধৰ সময়ত প্ৰধানমন্ত্ৰী নেহৰুৰ ভূমিকাক সমালোচনা কৰি লক্ষ্মণে অঁকা এখন কাৰ্টুনে ব্যাপক চৰ্চা লাভ কৰিছিল। কাৰ্টুনটো প্ৰকাশ পোৱাৰ পুৱাই নেহৰুৱে লক্ষ্মণলৈ ফোন কৰি অভিনন্দন জনাই কাৰ্টুনটো ডাঙৰকৈ বন্ধাই তেওঁক উপহাৰৰূপে দিবলৈ অনুৰোধ জনাইছিল। লক্ষ্মণৰ কাৰ্টুনৰ প্ৰবল অনুৰাগী নেহৰুৱে লক্ষ্মণৰ সৈতে পাঁচ মিনিট কথা পাতিম বুলি কৈ তেওঁক মাতি আনি এঘণ্টা সময় কথা পাতি কটাইছিল। আনহাতে নেহৰু, ইন্দিৰা গান্ধী, ৰাজীৱ গান্ধীকে ধৰি দেশৰ প্ৰসিদ্ধ ৰাজনীতিকসকলৰ কাৰ্টুন যদি লক্ষ্মণে কোনোবাদিনা অঁকা নাছিল, সেইদিনা সংশ্লিষ্ট ৰাজনীতিকজনে লক্ষ্মণক ফোন কৰি আপত্তি কৰিছিল কিয় তেওঁৰ কাৰ্টুন অঁকা নহ’ল। অৱশ্যে প্ৰধানমন্ত্ৰী মোৰাৰজী দেশায়ে লক্ষ্মণৰ কাৰ্টুনৰ চোক সহ্য কৰিব পৰা নাছিল। আনহাতে শীৰ্ষ কংগ্ৰেছ নেতা দেৱকান্ত বৰুৱাক\nতীব্ৰ কটাক্ষ কৰি লক্ষ্মণে কাৰ্টুন অকাঁ বাবে ইন্দিৰা গান্ধীয়ে বেয়া পাইছিল। কিন্তু যিসকল ৰাজনীতিকক লৈ লক্ষ্মণে কাৰ্টুন আঁকিছিল, তেওঁলোকৰ বাবে লক্ষ্মণৰ কাৰ্টুনত তেওঁলোক স্থান পোৱাটো আছিল এক বিশেষ মৰ্যাদাৰ চিন। জৰুৰীকালীন অৱস্থাৰ সময়ত প্ৰধানমন্ত্ৰী ইন্দিৰা গান্ধীয়ে সংবাদ মাধ্যমৰ বাক্‌স্বাধীনতা ৰুদ্ধ কৰাৰ বাবে লক্ষ্মণে গান্ধীক সাক্ষাৎ কৰি মুক্ত মনে ছবি অঁকাৰ বাবে জনোৱা অনুৰোধ গান্ধীয়ে নাকচ কৰাত ক্ষুব্ধ লক্ষ্মণ দেশ এৰি মৰিছাছলৈ গুচি গৈছিল আৰু গান্ধীয়ে নিৰ্বাচনত পৰাজয় বৰণ কৰাৰ পাচতহে দেশলৈ উভতি আহি পুনৰ কাৰ্টুন আঁকিবলৈ লৈছিল। দেশৰেই নহয় বিদেশৰ ৰাজনীতিকৰো প্ৰিয় আছিল লক্ষ্মণ। ব্ৰিটেইনৰ তৎকালীন প্ৰভাৱশালী প্ৰধানমন্ত্ৰী মাৰ্গাৰেট থেচ্চাৰে লক্ষ্মণক লগ পাই অত্যুৎসাহেৰে কেনেকৈ কাৰ্টুন অঁকা উচিত বুলি পৰামৰ্শ দিওঁতে লক্ষ্মণে তেওঁক কৈছিল – আপুনি প্ৰধানমন্ত্ৰী নহয় কাৰ্টুনিষ্ট হোৱাৰহে যোগ্য।টাইমছ অব্ ইণ্ডিয়াৰ যোগেদি দেশ তথা পৃথিৱী ব্যাপি খ্যাতি অৰ্জা লক্ষ্মণে তেওঁৰ কাৰ্টুনৰ বাবে আমেৰিকা, ব্ৰিটেইন, ৰাছিয়া, চীনকে ধৰি বহুকেইখন দেশলৈ সন্মানীয় অতিথিৰূপে আমন্ত্ৰিত হৈছিল। প্ৰসিদ্ধ ইউৰোপিয়ান কাৰ্টুনিষ্ট ডেভিদ ল’ আছিল লক্ষ্মণৰ অতিশয় প্ৰিয়। ল’ৰ সৈতে লক্ষ্মণৰ সাক্ষাতো আছিল এক বিৰল মুহূৰ্ত। আৰু এদিন ল’ৰ প্ৰস্তাৱ অনুসৰিয়েই টাইমছ অব্ ইণ্ডিয়াৰ হৈ লক্ষ্মণে ‘আৱাৰ কাৰ্টুনিষ্ট অব’ৰ্ড’ শিৰোনামেৰে কাৰ্টুন আঁকিছিল। আনহাতে ব্ৰিটেইনৰ সংবাদপত্ৰই লক্ষ্মণলৈ কাৰ্টুনিষ্টৰ চাকৰিৰ প্ৰস্তাৱো দিছিল। এই প্ৰস্তাৱ নাকচ কৰি লক্ষ্মণে কৈছিল ‘ভাৰতৰ দৰে কাৰ্টুন বা ছবি আঁকিবলৈ সুবিধাজনক ঠাই ক’তোৱেই নাই। ভাৰতৰ যি ৰাজনীতি সি ইমান বেছি বিষয় বৈচিত্ৰ্যসহ ‘আইডিয়া’ দিয়ে, ইমান বেছি বিচিত্ৰ ৰাজনীতিকৰ কৰ্মকাণ্ড পোহৰলৈ আনে যে কাৰ্টুন আঁকিবলৈ কাহানিও বিষয়ৰ অভাৱ নহয়। কিন্তু ব্ৰিটেইনৰ সুস্থ ৰাজনীতি আৰু ভদ্ৰ ৰাজনীতিকক লৈ কাৰ্টুন অঁকাৰ কোনো সুযোগেই নাই।’ বহু বিদেশ তেওঁ ভ্ৰমণ কৰিলেও দৰাচলতে নিজৰ দেশ আৰু সংস্কৃতিকেই তেওঁ প্ৰাণভৰি ভাল পাইছিল। পিচে ভাৰতীয় মানুহৰ কেতবোৰ কথা-কাণ্ডক লৈ তেওঁৰ সমস্যা আছিল।\nভাৰতীয় ৰাজনৈতিক কাৰ্টুনৰ অন্যতম পিতৃপুৰুষ আৰ কে লক্ষ্মণৰ প্ৰিয় ব্যক্তি আৰু পাথেয় আছিল দাৰ্শনিক প্লেটো, এৰিষ্টটল আৰু ছক্রেটিছ। বিষয়ৰ ক্ষেত্ৰত সদায় স্পষ্ট আৰু পোন দৃষ্টিকোণ লৈ লক্ষ্মণে কাৰ্টুন আঁকিছিল। মুঠ কথাত মানুহৰ হকে তেওঁৰ ছবি। এজন কাৰ্টুনিষ্টৰ দায়বদ্ধতা আৰু ভূমিকা সন্দৰ্ভত লক্ষ্মণৰ মত চিৰ স্পষ্ট ‘এজন কাৰ্টুনিষ্ট কেনেকৈ হ’ব পাৰি তাক ব্যাখ্যা কৰাটো অসম্ভৱ। তুমি সেই প্ৰতিভা লৈ জন্ম ল’ব লাগিব। যেনেকৈ এজন মানুহক কেনেকৈ গান গাব পাৰি\nতাৰ শিক্ষা দিব নোৱাৰি, সুৰ সন্দৰ্ভত ক’ব নোৱাৰি, যিটো প্ৰকৃতিপ্ৰদত্ত, সেইদৰেই কাৰ্টুন অংকনো শিকাব নোৱাৰি। কাৰ্টুন বা ড্ৰয়িং জন্মগত প্ৰতিভাৰ ভিত্তিতহে সম্ভৱ। বুদ্ধিদীপ্ত হাস্যৰস, সৃষ্টিৰ ক্ষমতা, ছবি অঁকাৰ ক্ষমতা আৰু প্ৰকৃত শিক্ষাৰেহে এই প্ৰতিভাৰ বিকাশ সম্ভৱ। এই গুণ অবিহনে কাৰ্টুনিষ্ট হ’ব নোৱাৰি।’ ক’লা ৰং বা চিঞাহী আৰু তুলিকাৰে পৰম্পৰাগতভাৱে অঁকা কাৰ্টুনৰ বিপৰীতে কম্পিউটাৰ গ্ৰাফিক্সত অঁকা কাৰ্টুন বেয়া পোৱা লক্ষ্মণে কাৰ্টুনিষ্টসকলক সকীয়াই দি থৈ কৈছে ‘কম্পিউটাৰত অঁকা কাৰ্টুন কাগজৰ ফুলৰ দৰে সুগন্ধিহীন।’ ৰাজনৈতিক কাৰ্টুনত এক নতুন মাত্ৰা দিয়া লক্ষ্মণৰ অতি ধাৰাল, বিষাক্ত শেলৰ দৰে কাৰ্টুনে ৰাজনীতি আৰু সমাজৰ দুষ্কৃতিকাৰীসকলক বৰ নিৰ্মমভাৱে আক্রমণ কৰিছিল। যাৰ বাবে তেওঁৰ জীৱনলৈ চৰম ভাবুকি আৰু সংশয় নামি আহিছিল। আনকি তেওঁলৈ পত্ৰ বোমাও প্ৰেৰণ কৰিছিল যদিও নিৰাপত্তাৰক্ষীয়ে তেওঁক ৰক্ষা কৰিছিল। এবাৰ তেওঁক নাছিকত গ্ৰেপ্তাৰ কৰা হৈছিল উগ্ৰ মৌলবাদী হিন্দুত্ববাদক লৈ ব্যংগচিত্ৰ অঁকাৰ বাবে তেওঁক গ্ৰেপ্তাৰ কৰি আদালতত\nহাজিৰ কৰোৱাৰ সময়ত আমোদজনকভাৱে বিচাৰ প্ৰক্রিয়াৰ বিৰতিত বিৰোধী পক্ষৰ অধ্বিক্তাই লক্ষ্মণৰ অটোগ্ৰাফ লৈ ধন্য হৈছিল। সাম্প্ৰতিক সংবাদ মাধ্যমৰ ভূমিকা লৈ লক্ষ্মণ আছিল অসন্তুষ্ট। সংবাদপত্ৰত সুস্থ ৰাজনীতিৰ আলোচনাৰ পৰিবৰ্তে হত্যা- হিংসা, ক্রিকেট-চিনেমাই স্থান লাভ কৰা বুলি ক্ষোভ প্ৰকাশ কৰা লক্ষ্মণৰ মতে সম্পাদকীয়বোৰো নীৰস, একঘেয়ামী। সংবাদপত্ৰই নিজস্বতা হেৰুওৱা বুলি তেওঁৰ মত।\nপদ্মবিভূষণ, পদ্মভূষণ, ৰমণ মেগছেছে বঁটা, মহীশূৰ বিশ্ববিদ্যালয়ে প্ৰদান কৰা সন্মানীয় ডক্টৰেট ডিগ্ৰীকে ধৰি দেশে-বিদেশে অলেখ সন্মান-খ্যাতি অৰ্জন কৰা আৰ কে লক্ষ্মণৰ বৰ্ণাঢ্য জীৱন পৰিক্রমাৰ কায়িকভাৱে অৱসান ঘটিলেও, তেওঁৰ কাৰ্টুনে জীৱনভৰ মানুহক উদ্বেলিত কৰি ৰাখিব। ‘দা টানেল অব্ টাইম’ মাধ্যমেৰে স্ব-জীৱন এষণা তেওঁ বৰ্ণনা কৰিছে। তেনেই সাধাৰণ নিৰহ-নিপানী জীৱন। অথচ সমগ্ৰ পৰিক্রমা বৰ্ণাঢ্য-বৰ্ণময়। সেই সময়ৰ সুৰংগৰেই তেওঁৰ চিৰ বিদায়। পিচে তেওঁ সদায় সাধাৰণজনৰ মাজতেই ‘কমন মেন’ হৈ জীয়াই থাকিব। সদায় সৰৱ হৈ থকা লক্ষ্মণে জীৱনৰ শেষকালছোৱা অতি নীৰৱে কটাবলগীয়া হ’ল। দুৰাৰাগ্যে ৰোগে বাৰুকৈয়ে জুৰুলা কৰা লক্ষ্মণৰ কন্ঠ দূৰ্বল হৈ অহাৰ লগতে শাৰীৰিকভাৱেও অক্ষম হৈ পৰা প্ৰসিদ্ধ কাৰ্টুনিষ্টজনে তেওঁৰ সেই চিৰ পৰিচিত স্বাক্ষৰটোও কৰিবলৈও অসমৰ্থ হৈ পৰিছিল। পিছে তেওঁৰ এই অসমৰ্থতা তেওঁৰ মনৰ ভিতৰৰ পৰা নাছিল। তেওঁৰ বাসগৃহতে আয়োজিত এক অনুষ্ঠানত লক্ষ্মণে এখন কেনভাচত কেইডালমান আঁক মাৰি ‘কমন মেন’জনক আঁকিবলৈ চেষ্টা কৰাৰ লগতে তেওঁৰ নিজৰ স্বাক্ষৰো কৰিছিল। দৃঢ়মনা লক্ষ্মণৰ এই সাহস তেওঁৰ মৃত্যুৰ আগমূহুৰ্ত্তলৈ যেন একেই থাকিল। সেয়ে এই সাহসী কাৰ্টুনিষ্ট গৰাকীৰ প্ৰতি শ্ৰদ্ধা জনাই ‘টাইম্‌ছ অৱ ইণ্ডিয়া’ই লক্ষ্মণৰ অৱসৰৰ পাছতো ইতিপূৰ্বে তেওঁ আঁকি থৈ যোৱা গুৰুত্বপূৰ্ণ কাৰ্টুনসমূহ পুনৰ প্ৰকাশ কৰি আহিছে।আৰ কে লক্ষ্মণৰ কায়িক অনুপস্থিতি স্বত্ত্বেও তেওঁৰ কাৰ্টুনসমূহে প্ৰতিদিনে তেওঁৰ উপস্থিতিৰ উমান দি আহিছে। তেওঁ ইতিমধ্যে আঁকি থৈ যোৱা কাৰ্টুনসমূহ আজিও আমাৰ প্ৰাত্যহিক জীৱনত সমানেই প্ৰাসংগিক। কাৰণ স্বৰাজোত্তৰ ভাৰতৰ\nসামাজিক আৰু ৰাজনৈতিক ব্যৱস্থাৰ চমকপ্ৰদ উত্থান ঘটিলেও সমস্যা সমূহৰ পৰিবৰ্তন ঘটা নাই। সাধাৰণ দৰিদ্ৰ কৃষকৰ সমস্যা, বাট-পথ, অনাময় ব্যৱস্থা, যাতায়ত ব্যৱস্থা, পানী যোগান ব্যৱস্থা আদিকে ধৰি মানুহৰ দৈনন্দিন প্ৰয়োজনীয় মৌলিক বিষয়সমূহ আশানুৰূপ ধৰণে সলনি নোহোৱাৰ ফলত এই বিষয়সমূহৰ ব্যংগাত্মক উপস্থাপন একেই আছে। লক্ষ্মণে কাৰ্টুনেৰে দি যোৱা সকীয়নী আৰু বিশ্লেষণৰ কোনো পৰিবৰ্তন হোৱা নাই। শাসক সলনি হৈছে কিন্তু শোষণৰ ব্যৱস্থাও একেই আছে। লক্ষ্মণৰ সেই কাৰ্টুনসমূহে তৎকালীন ভাৰতীয় সমাজ আৰু ৰাজনীতিকেই যে কটাক্ষ কৰি থৈ গ’ল তেনে নহয়, ই আহিবলগীয়া দিনবোৰতো দেশৰ ব্যৱস্থাটোক সদায় কটাক্ষ কৰি সমূহকে আলোড়িত কৰি ৰাখিব।


xukhdukh.com August 14, 2013\n১.পঢ়া শুনা মন্ত্ৰীয়ে কৰিলে মন্তব্য, "আমি সকলোৱে হতাশাগ্ৰস্ত অৱস্থাত বাস কৰিছো"৷ ৰজাৰ চকীখনত নিজে বহিবলৈ নিচাদেউক আঁতৰ কৰিব পৰা নোৱাৰাৰ পাছত, দিল্লীৰ বৰঘৰতো বহুতো লম্ফ-জম্ফ কৰাৰ পাছত এতিয়া তেওঁ হতাশাত ভূগিছে বুলি সকলোৱেই মনে মনে ধৰিয়েই লৈছিল৷\nপিছে ৰাজনীতিত থকা লোক এজনে সঁচা কথা এটা ৰাজহুৱাকৈ কৈ দিবনে? সত্য কথাটো মানি লবনে? এই কথাটোৱে আচলতে চিন্তাৰ ৰস যোগাইছে ৰসিক সমাজৰ মাজত৷ ৰসানন্দ শৰ্মাই জনোৱা মতে, হতাশাগ্ৰস্ত অৱস্থাত বাস কৰিছো বুলি মানি লোৱাৰ অৰ্থ এয়েই যে এই অৱস্থাৰ উপশম ঘটাবলৈ তেওঁ অবিৰত চেষ্টা চলাইয়েই আছে! ৰসানন্দই এই কথা জনাবলৈ কইনাধৰালৈ কৰিলে ফেক্স বাৰ্তা প্ৰেৰণ, নিচাদেউ সাৱধান, মন্ত্ৰী কিন্তু যুযুধান!\n২. এইবাৰৰ পৰা মাহেকীয়া দৰমহাৰ এটা অংশৰ সলনি দাবী কৰিলে পিয়াজ, আলু. ভেন্দি, কণী, মাংস আদিৰ কুপন৷ দৰমহা বছেৰেকত বাঢ়ে ৩শতাংশ৷ আৰু এইবোৰ শাকপাতৰ দাম বাঢ়ে ৩০০ৰ পৰা ৩০০০% শতাংশ ৷ কৰ্মচাৰী কল্যান সংঘই দাবী কৰা মতে, পইচা লৈ একো লাভ নাই, দৰমহাৰ পইচাৰে এইবোৰ শাক-পাত কিনি খাব নোৱাৰি যেতিয়া, প্ৰত্যাহ্বান গ্ৰহণ কৰিবলৈ এনেকুৱা কুপনেই লব লাগিব৷ চৰকাৰী গুডামৰ পৰা আমাক শাক-পাতকে দিয়ক, দা-দৰমহা নিদিলেও হব বুলি স্বয়ং ৰাষ্ট্ৰপতিলৈ লিখিলে চিঠি৷\n৩. গুৱাহাটীৰ নৰকাসুৰ পাহাৰত চাঞ্চল্য, পাহাৰ খানোতে পালে সপ্তম শতিকাৰ নাও৷ তাকে শুনি ৰসাল গগৈ চাৰে প্ৰতিক্ৰিয়া ব্যক্ত কৰি কয় যে, সেইটোনো কি ডাঙৰ কথা, কাৰ্বি পাহাৰৰ ফালেটো অফিচ খান্দিলেই কেলেংকাৰী ওলায়, সেই কাৰণেই মানুহ লগায় দিলো জ্বলাই৷ না-থাকিব অফিচ, না থাকিব ফাইল, না থাকিব কেলেংকাৰী৷ ইও এক চাফাই অভিযানেই বুজিছা৷\nআৰু এটা কথা, কেচু খান্দোতে সাপ ওলোৱাদি চাবা, ২১০০চন মানত জালুকবাৰী, ছয়গাওঁ, ৰহাৰ অ’ত ত’ত খানিলে সোণৰ নাওঁ ওলাবই, মই বাওঁহাতেৰে লিখি দিম! দিছপুৰৰ কলনীত খানিলেও সোনৰ পেৰা, চন্দুক আদিয়েই পাব৷ তেতিয়া চাবা সকলোৱে কব, গগৈ দিনৰ সভ্যতাৰ নমুনাবোৰ চোৱা কিমান মূল্যৱান! মিচা ক’লে কি ডাল হবহে!\n৪. কণী ছিণ্ডিকেটৰ পাঁচজনক আটক কৰাৰ লগে লগেই কণীৰ দাম পঞ্চাশ টকালৈ বৃদ্ধি হবই বুলি যোগান ধৰা মন্ত্ৰী নহৰু চাহাবে কৰিলে ঘোষণা ৷ খবৰ পাই মূলাগাভৰু সন্থাই কৰিলে থানা ঘেৰাও!\nচিণ্ডিকেট হ’লেও কণীযে নভগাকৈ বেলেগ ৰাজ্যৰ পৰা আনি ভাইহঁতে খুৱাই আছিল, সেই বেপাৰটো তেওঁলোকেটো আগতে কাকো চলাবলৈ নিদিলে, কাকো শিকিবলৈ নিদিলে৷ সেয়ে ভাইহঁতক জেলত ভৰাই থলে কাইলৈ কণী কোনে আনি দিব, অভিজ্ঞ মানুহে নানিলে, সেই সোপা ৰাস্তাত ভাগিলেটো দাম বাঢ়িবই৷ মাছ, মাংস, পিয়াজ খাব নোৱাৰe হ’ল, কণী বয়ল আলু পিতিকাৰে কাম চলায় থকা দিনত ভাইহঁতৰ গ্ৰেপ্তাৰ আচলতে পূৰ্ব-পৰিকল্পিত আৰু ষড়যন্ত্ৰমূলক৷ সেয়ে ভাইহঁতক সোনকালেই স-সন্মানে মুকলি কৰি দি অন্ততঃ মানৱীয়তাৰ খাতিৰত কণী খায় জীয়াই থাকিবলৈ দিবলৈ মূলাগাভৰু সন্থাই দাবী জনাইছে৷\n৫. অগৰুদ্দিন আজকল চাহাব অসমৰ সবচে বেছি প্ৰভাৱশালী ব্যক্তি বুলি চাৰ্টিফিকেট দিলে এখন মেগাজিনে৷ তাকে লৈ বিভিন্ন নেতা-সাহিত্যিক-শিল্পী আদি ফ্ৰাষ্টেচনত ভোগাৰ বাতৰি৷\nএনৰেগাৰ ঘৰ দিলে গগৈয়ে, টেটত পইচা নোহোৱাকৈ চাকৰি দিলে শৰ্মাই, সকলো উদ্যোগত তলা মাৰি দিলে বৰদলৈয়ে, গঁড় মৰাত ৰেকৰ্ড কৰি দিলে বনফুল চাহাবে, চৰ মাৰি চিগাৰেট নাখাবলৈ শিক্ষা দিলে গোবিন গাৰ্গে৷ এই সকলৰ কি প্ৰভাৱ ৰাজ্যত নপৰিল৷ আহ্বান দিলেই ১০০০ঘণ্টাৰ বন্ধ হৈ যায় নামনিত, সেইবোৰ প্ৰভাৱ কি প্ৰভাৱ নহয়৷ সেই সকল মহান লোক প্ৰভাৱশালী নহয়৷ মাত্ৰ পানী-জৰা ফুকা কৰিয়েই এটা মানুহে সকলোকে কেনেকৈ চেৰ পেলাই গ’ল তাকে লৈ এতিয়া ৰহস্যৰ সৃষ্টি হৈছে৷\nপিছে ৰঞ্জু হাজৰিকা দাৰ ঘৰৰ বনকৰা ল’ৰাজনেহে ৰহস্যটোৰ উদঘাটন কৰিলে৷ আজকল চাহাবৰ বনকৰা ল’ৰা চামাদে দিয়া খবৰ মতে বোলে এদিন ৰাষ্ট্ৰীয় মেগাজিনৰ সাংবাদিক এজন আহিছিল হয়, আজকল চাহাবৰ সাক্ষাৎকাৰ লবলৈ, তাতে যি এগিলাচ পানী খায় গ’ল, তাৰ পাছত আৰু সেইখন চাৰ্টিফিকেট নিদি পাৰেনে? ভেল্কীবাজিত চাৰৰ প্ৰভাৱ সদায়েই শ্ৰেষ্ঠ বুলিও চামাদে চেলেঞ্জ কৰি কয় যে, বেমাৰ আজাৰ মন্ত্ৰীও এবাৰ ইফতাৰ কৰিব আহোতে যি পানী এটোপা খায় গ’ল তাৰ পাছত আৰু ১৮কোটি টকীয়া হস্পাতাল যে হোজাইত পাতিব আছিল সেয়াও পাহৰি গ’ল৷ মিচা ক’লে কি ডাল হব হয়নে, এতিয়া এনেকুৱা তান্ত্ৰিকেহে চলাব গণতন্ত্ৰ!


মহাপ্রতাপী ৰজা মহাৰাজ উদয় | অসমীয়া কৌতুক || Assamese Jokes\nদুই মহিলাৰ কথোপকথন\nAssamese Joke SMS\nসেইটো বান্দৰ নহয় নহয় !!!\nপৰীক্ষাৰ বহী এখনৰ কিয়দাংশ\nসুখী জীৱন যাপনৰ কেইটামান ৰহস্য-\nমাথাত খেৰ আছে....\nকেনেকৈ পাগল হ'ল...\nএনেকৈ আৰু এক সপ্তাহ...\nৰামায়নৰ কাহিনীবোৰ আজিৰ যুগত....\nমোক এজনী ভন্টি লাগে !\nমতা বোৰে কৰিম কি ?\nৰাসৰ কথাৰে .....\nএদিন এখন বাছ\nমুছল কাট, মুছল কাট…\nচখ্ৰবৰ্ত্তী দাৰ কথা...\nThe one in mental hospital !\nতুমি যে মোৰেই সন্তান!\nআৰু যদি ফেইল কৰো?\nতিনিজন নলেগলে লগা বন্ধু\n১৮৭১ চনত কি হৈছিল ?\nল'ৰা সদায় একে থাকে\nAmir Khan in Assam\nইচ Road কা নাম ?\nভজা মাছৰ মূৰটো !\n৫০০ পৃষঠাৰ কিতাপ\nকথাটো নোহোৱা নহয়\nহাও হৈ নাকি হা\nউচ্ছ শিক্ষাৰে শিক্ষিত এহাল দম্পতী !!\nতোৰ বাপেৰে টর্চ মাৰি আছে নেকি?\nফট' লব লাগে !


APSC Preparation Tips by APSC 2018 Topper Angshulekha Dutta Pathak\nLeaveaComment\t/ Preparation Tips / By CETexam.guru\nHello Readers, In this article we are providing APSC Preparation Tips and suggestions made by APSC Topper Angshulekha Dutta Pathak. APSC Topper Angshulekha Dutta Pathak has secured 46th Rank in Assam Public Service Commission (APSC) 2018 Examination. She has cleared the examination in her first attempt. She has done her Masters in Commerce from Gauhati University.\nআপুনি চিভিল চাৰ্ভিছ পৰীক্ষাৰ Preparation কৰিবলৈ কিদৰে অনুপ্ৰেৰণা পাইছিল ?\nউত্তৰ ঃ মই সদায় dynamic কেৰিয়াৰ এটাৰ প্ৰতি আগ্ৰহী আছিলো। চিভিল চাৰ্ভিছ হ’ল এনে এটা কেৰিয়াৰ যি অকল dynamic য়েই নহয় মানৱ সেৱাৰ বাবেও এটা সুন্দৰ পথ।\nযিহেতু এইতো আপোনাৰ First Attempt আছিল, আপুনি আপোনাৰ গ্ৰেজুৱেছ্যনৰ পিছতেই কেনেকৈ প্ৰস্তুতি আৰম্ভ কৰিছিলা?\nউত্তৰ ঃ মই প্ৰথমতে General Studies ৰ প্ৰস্তুতি আৰম্ভ কৰিছিলো আৰু তেতিয়াই মই মই মোৰ অপচ্যনেল Subject Geography ৰ প্ৰতি আগ্ৰহী হৈ পৰিছিলো আৰু সেইতোৱে মই অপচ্যনেল হিচাপে বাছনি কৰিছিলো।\nPrelims আৰু মেইনচৰ প্ৰস্তুতি কিদৰে কৰিছিলা যিহেতু সাধাৰণতে শুনা যায় যে Prelims আৰু Mains ৰ প্ৰস্তুতি একেলগে আৰম্ভ কৰা উচিত ?\nউত্তৰঃ হয়, এই কথাষাৰৰ লগত ময়ো একমত । প্ৰথমতে মই Prelims ৰ কাৰণে Preparation কৰিছিলো তাৰ পিছত তিনিমাহ সময় মই Mains ৰ কাৰণে দিছিলো\nআপুনি অপচ্যনেল subject কেনেদৰে select কৰিছিল?\nউত্তৰ ঃ মই GS ৰ কাৰণে প্ৰ্স্তুতি চলাই থাকোতেই Geography ৰ প্ৰতিও আকৃষ্ট হৈছিলো । বিশেষকৈ মই Maps ৰ প্ৰতি বেছি Interested আছিলো।\nআপুনি Answer Writing ৰ প্ৰেকটিচ কেনেদৰে কৰিছিল ?\nউত্তৰ ঃ Answer Writing প্ৰেকটিচ হ’ল এটা অতি গুৰুত্বপূৰ্ণ অংগ গোটেই প্ৰস্তুতি কালছোৱাত। মই মেইনচৰ দুমাহ আগৰ পৰা ভালে কেইটা Mock Test দিছিলো আৰু তাৰ বাবে মই কেইটামান Coaching Institute Join কৰিছিলো। মই আটাইকেইটা বিষয়ৰ বাবে Notes বনোৱা নাছিলো কিন্তু Answer Writing Practice কৰিছিলো।\nআপুনি Notes কেনেদৰে বনাইছিল ?\nউত্তৰঃ মই অপছ্যনেল পেপাৰচৰ বাবে বিশেষভাৱে Notes বনাইছিলো। GS পেপাৰৰ বাবে মই কোনো ধৰণৰ Notes বনোৱা নাছিলো। GS পেপাৰৰ বাবে মই NCERT Books পঢ়িছিলো আৰু Answer Writings প্ৰেকচিচ কৰিছিলো।\nআপুনি Current Affairs ৰ বাবে কেনেকৈ Preparation কৰিছিল ?\nউত্তৰঃ Current Affairs ৰ বাবে মই The Assam Tribune আৰু The Hindu কাকত দুখন পঢ়িছিলো। তাৰ বাহিৰেও Yojana আৰু Kurukshetra ৰ দৰে ৰাষ্ট্ৰীয় আলোচনীও পঢ়িছিলো।\nআপুনি Essay বিষয়ৰ Preparation কেনেকৈ কৰিছিল ?\nউত্তৰ ঃ মই Essay Writing প্ৰস্তুতি কৰোতে IBC (Introduction, Body, Conclusion) Format follow কৰিছিলো আৰু মই Essay ৰ বাবে কিছুমান facts , data আৰু quotes ৰ Preparation ও কৰিছিলো,তাৰ উপৰিও মই মোৰ essay খন Current Affairs ৰ লগত লিংক কৰিব চেষ্টা কৰিছিলো।\nশেষত আপুনি নতুন APSC Aspirants সকললৈ কি পৰামৰ্শ দিব বিচাৰিব ?\nউত্তৰ ঃ Consistency is the key in the APSC journey, You need to have patience, be consistent enough, work hard and believe in yourself.\nHello Readers, these were the few APSC Preparation Tips from APSC Topper Angshulekha Dutta Pathak, in the coming weeks we will bring more tips for APSC and Assam Police aspirants from Other Toppers. Stay tuned to CETexam.guru and also feel free to comment if you have any queries regarding your preparations.


ৰুপজ্যোতি গগৈৰ কবিতা “গাওঁ এৰি চহৰমুখী হোৱা মানুহবোৰ” - Hourly Times\nOctober 17, 2019000 1 min2yrs 19\nগাঁও এৰি চহৰমুখী হোৱা মানুহবোৰে\nঅহৰহ বুকুত কঢ়িয়াই ফুঁৰে\nৰ’দত শুকাই নোযোৱা\nবৰষুণতো তিতিব নোৱৰা\nগোন্ধে নহয় আমোলমোল\nচহৰত আভিজাত্য থাকে\nওখ ওখ দেৱাল থাকে\nমানুহ হয়তো ক’ৰবাত কাচিৎহে থাকে\nসুউচ্চ অট্টালিকাই তাক জানো স্পৰ্শ কৰিব পাৰে!!\nমেকুৰীৰ ভয়ত নিগনি পলাই ফুৰাৰ দৰেই\nচহৰৰ মানুহবোৰে বসন সলাই থাকে\nগৰ্ব খৰ্ব হোৱাৰ ভয়ত\nদুভৰিত বোকা লগাৰ ভয়ত\nপিছে, তেওঁলোকে নাজানে\nশিপাবিহীন গছৰ স্থিৰতা জানো থাকে!!\nসিহঁতে ঘৰ নাসাজে /নাপাতে\nসাজে অত্যাধুনিক অট্টালিকা\nকাৰটো কিমান ওখ\nতাতো থাকে গোপন প্ৰতিদ্বন্দিতা!!\nসময় হ’লে পিছ চোতালৰ চেঁচুকত\nঅকলে অকলে পৰি থাকে\nগাওঁ এৰি চহৰমুখী হোৱা মানুহবোৰে সেই কথা বুজেনে কোনো কালে!!!\nby thehourlytimes October 18, 2021 00 1 min5dys


আগষ্ট মাহৰ কোনোবা এটা দিন,সঠিককৈ মনত নাই।ভাতৃসম দেৱজিত শৰ্মাৰপৰা মেছেঞ্জাৰত এটা মেছেজ পালোঁ।তেওঁ ফোন নম্বৰটো বিচাৰিছে।কিয় নাজানো,লগে লগে মনটোৱে কৈছিল,হয়তো ‘ফটাঢোল ই-আলোচনী’ৰ সম্পাদকৰ দায়িত্ব ল’বলৈ ক’ব।ইয়াৰ দুইবছৰমান আগতেই এবাৰ ৰিণ্টুদাই এইটো প্ৰস্তাৱ আগবঢ়াইছিল।কিন্তু তেতিয়া মই টেকনিকেল বহুতো কথা জনা নাছিলোঁ বাবে ৰিণ্টুদায়ো বুজিলে যে এইজনাই নোৱাৰিব।সেইবাৰৰ কথা সিমানতে সমাপ্ত হ’ল।\nদেৱজিতে ফোন নম্বৰ বিচৰাৰ কেইদিনমানৰ পাছত এদিন বজাৰত থাকোঁতে হঠাৎ ফোনটো বাজি উঠিল।দেখিলোঁ দেৱজিতৰ ফোন।দেৱজিতৰ নম্বৰ মোৰ চেলত চেভ আছিল।\n: হেল্ল’ দাদা, নমস্কাৰ।\nসদায় হাস্যবদনে থাকি ভাল পোৱা মই হাঁহিৰেই সম্ভাষণ জনালোঁ।\n:কোৱা দেৱজিত, খবৰ কি?\n:ভালে আছো দাদা।কথা এটাৰ বাবে ফোন কৰিলোঁ।আপুনি ‘না’ ক’ব নোৱাৰিব।\nইতিমধ্যে মই বুজিলোৱেই যে ইয়াৰ পিছত দেৱজিতে কি ক’ব।আৰু মই ভবাখিনিয়েই দেৱজিতে কোৱাৰ পিছত ক’লো—–\n: খুবেই ব্যস্ত মানুহ যদিও ‘না’ নকওঁ,তুমি চিন্তা নকৰিবা।প্ৰত্যাহ্বান গ্ৰহণ কৰি ভাল পোৱা মানুহ।সেয়ে যিমান কষ্ট হ’লেও সম্পাদনা কৰিম,একেবাৰে নিশ্চিন্ত থাকা।\n:ৰিণ্টুদাই আপোনালৈ ফোন কৰিব।\n:ঠিক আছে বাৰু।\nদুদিনমানৰ পিছত সঁচাকৈ ৰিণ্টুদাৰ ফোন আহিল।ফোনটো উঠোৱাৰ লগে লগে সিফালৰপৰা ক’লে—–\n:ডাইৰেক্ট পইণ্টলৈ আহোঁ,নহয় জানো?\n: হয় দাদা কওক।\nৰিণ্টুদাই খুব সংক্ষেপতে আলোচনীখনৰ অক্টোবৰ সংখ্যা(পূজা সংখ্যা)টো সম্পাদনাৰ দায়িত্ব মোক অৰ্পন কৰিলে।সকলোৱে জানেই নহয়—-সেইজনাক ‘হয় দাদা,হয় দাদা…’ বুলি কোৱাৰ বাহিৰে উপায়তো নাথাকেই।কি ঠিক!কেতিয়া কোনোবাই পিছফালৰপৰা বন্দুকৰ নলী মূৰত লগায়….এটা ফোনকলৰ কামহে!সেইটো অধ্যায় ২০ ছেকেণ্ডমানৰ ভিতৰতে সমাপ্ত।\nসেই মাহৰে হয়তো শেষলৈ অথবা অক্টোবৰৰ প্ৰথমতেই সম্পাদক হিচাপে মোৰ নামটো ঘোষণাও কৰা হ’ল।৫ ছেপ্তেম্বৰৰ দিনা মোক ‘ফটাঢোল ই-আলোচনী টিম’ৰ হোৱাটছ এপ গ্ৰুপত আনুষ্ঠানিকভাৱে নাম লগাই দিয়া হ’ল।\nবাপ্ৰে!বিশাল টিম দেখোন!বঢ়িয়া।মজা লাগিব।নিজকে কৈ উঠিলোঁ।সকলোৱে সম্ভাষণ জনালে।লাহে লাহে দেৱজিত,যোগেশ ভট্টাচাৰ্য আৰু হিমাংশু ৰাজখোৱাৰ লগত ফোনতে কথাবোৰ পাতি আওভাওবোৰ ল’লোঁ।যোৱা সংখ্যাৰ সম্পাদক ভাতৃসম দিম্পলকো কিছুমান কথা সুধি ল’লোঁ।টিমৰ প্ৰায়সকলেই মোৰ আগৰেপৰা চিনাকি,সেয়ে অলপো দ্বিধাবোধ মনলৈ নাহিল।\n১৫ ছেপ্তেম্বৰ তাৰিখে লেখা বিচাৰি ৰাইজক গোহাৰি জনালোঁ।ইয়াৰ পিছত ফোন,হোৱাটছ এপ,মেছেঞ্জাৰ সকলোতে যেনেকৈ পাৰোঁ লেখা বিচৰা আৰম্ভ কৰিলোঁ।প্ৰচলিত নিয়ম অনুসৰিয়েই লেখা নোপোৱাৰ ‘দুখত’ ২৩ তাৰিখে ‘ঘৰিয়ালৰ চকুপানী’ টুকিলোঁ।কিন্তু এটা কথা সঁচা আছিল যে ২৩ তাৰিখলৈকে লেখাৰ সংখ্যাই দহকৰ ঘৰ স্পৰ্শ কৰা নাছিল।ইমান চিন্তাও কৰা নাছিলোঁ কাৰণ ফটাঢোল গ্ৰুপৰ সদস্য/সদস্যাসকলৰ ওপৰত মোৰ অগাধ বিশ্বাস আছিল।\n‘ফটাঢোল ই-আলোচনী’খনৰ মূল আকৰ্ষণ ‘সাক্ষাৎকাৰ’ যদিও সঁচা কথা ক’বলৈ গ’লে এই ক্ষেত্ৰত মই একো কষ্ট কৰিবই লগা নহ’ল কাৰণ হিমাংশুৱে মোক ইতিমধ্যে ‘বেহাৰবাৰী আউটপ’ষ্ট’ৰ সকলোৰে প্ৰিয় চৰিত্ৰ ‘মোহন’ৰ সাক্ষাৎকাৰ যুগুত কৰি দিয়াৰ দায়িত্ব লৈছিল।এইবাৰৰ সাক্ষাৎকাৰ যুগুত কৰাত সহযোগিতা কৰিলে দিম্পল কলিতাই আৰু লেখাটি প্ৰস্তুত কৰি উলিয়ালে হিমাংশু ৰাজখোৱাই।দুয়োলৈ মোৰ আন্তৰিক ধন্যবাদ।আটাইতকৈ জটিল যেন লগা কামটো তেওঁলোকৰ বাবেই মোৰ কাৰণে সহজ হৈ পৰিল।\nইয়াৰ মাজতে এদিন দেৱজিতে মোক ‘শিল্পীৰ পৃথিৱী’ শিতানটোৰ কথা জনালে।ইয়াৰ বাবে দায়িত্ব দিলো মোৰ যোগ্য ছাত্ৰ মহেশ দাসক।মই জানিছিলোঁ যে সি কিবা প্ৰকাৰে কোনোবা এজন অখ্যাত শিল্পীৰ বিষয়ে মোক সুন্দৰ লেখা এটা যোগাৰ কৰি দিব পাৰিব।আমি দুয়ো আমাৰ বিদ্যালয়ৰে প্ৰাক্তন ছাত্ৰ এজনৰ সৈতে যোগাযোগ কৰি এজন অপৰিচিত অথচ ব্যতিক্ৰমী শিল্পীৰ বিষয়ে জানিব পাৰিলোঁ।মহেশক অকলে যাবলৈ দিছিলোঁ যদিও সি ময়ো লগত যোৱাটো বিচাৰিলে।এদিন দেওবাৰে দুয়ো গৈ শিল্পীজনাৰ বিষয়ে জানি আহিলোঁ।সি চুটিকৈ অথচ সুন্দৰকৈ লেখাটো প্ৰস্তুত কৰি উলিয়ালে।ছাত্ৰ মহেশ দাসলৈও মোৰ আন্তৰিক ধন্যবাদ থাকিল।\nএখন আলোচনী সম্পাদনা কৰোঁতে আচলতে বহুকেইজন ব্যক্তিৰ নিস্বাৰ্থ আৰু নিৰলস প্ৰচেষ্টা থাকে,যিসকলৰ নাম প্ৰায় উহ্য হৈ থাকে।সঁচা কথা ক’বলৈ গ’লে সম্পাদক নিমিত্তহে।\nবেনাৰ,অলঙ্কৰণত আৰাধনা বৰুৱা অাৰু দিগন্ত ভট্টাচাৰ্যই নিজৰ কামখিনি সুন্দৰকৈ আৰু সময়মতে কৰি গৈছে।মই বিশেষ একো গমেই নাপাওঁ।দুয়োলৈকে মই আন্তৰিক ধন্যবাদ জনাইছোঁ।\nবৰ্ণাশুদ্ধি হ’ল আলোচনীখন প্ৰস্তুত কৰোঁতে সন্মুখলৈ অহা এটা অন্যতম ডাঙৰ প্ৰত্যাহ্বান,তাতে আজিকালি সময় সকলোৰে কম।এইবাৰৰ সংখ্যাটো প্ৰস্তুত কৰোঁতে ‘বৰ্ণাশুদ্ধি টিম’ৰ পৰিস্মিতা গগৈ,প্ৰণীতা গোস্বামী বৰঠাকুৰ বাইদেউ আৰু ঋতুপৰ্ণা মহন্তই যিদৰে সহযোগিতা আগবঢ়ালে,সেয়া দেখি মই সঁচাই নিজকে ধন্য মানিছোঁ।কোনো বাৰ্তালাপ নকৰাকৈয়ে মই তেওঁলোকলৈ লেখাবোৰ পঠাইছোঁ আৰু তেওঁলোকে বৰ্ণাশুদ্ধি কৰি মোলৈ ঘূৰাই পঠাইছে।আপ্লুত হ’লো সহযোগিতা দেখি।\nপ্ৰচাৰ,প’ষ্টাৰ আৰু ডিজাইনিঙৰ কামখিনি হিমাংশু ৰাজখোৱা,যোগেশ ভট্টাচাৰ্য আৰু চন্দন বৰিয়ে নিৰৱে কৰি আছে।সঁচাই এইটো টিমত কাম কৰি বুজিছোঁ যে ‘টিমৱৰ্ক’ আচলতে কি।\nকিবা অসুবিধা পালেই ওলৰত উল্লেখ কৰা টিমৰ সদস্যসকলৰ উপৰিও হেমন্ত কাকতিদা,অভিজিত কলিতাদা আৰু ৰিণ্টুদা আছেই।তিনিওজনলৈ আন্তৰিক ধন্যবাদ জনাইছোঁ।\nইয়াৰোপৰি ‘ফটা প্ৰশ্ন’ যুগুতাই দিয়া নিদ্ৰাকন্যা ৰাজশ্ৰী শৰ্মা আৰু এগালমান স্কুলীয়া প্ৰশ্নৰ উত্তৰ বিচাৰি কিতাপৰ পাত লুটিয়াই ‘মাছ ধৰিব নোৱাৰিলেও পানী ঘোলা কৰা’ ডলী তালুকদাৰৰ নাম নল’লে পাপে চুব।দুয়োলৈকে আন্তৰিক ধন্যবাদ।\nসঁচাই সুন্দৰ টিম,অনন্য টিম।এয়া মোৰ জীৱনৰ বাবেও অনন্য অভিজ্ঞতা।\nইয়াৰোপৰি আলোচনীখনৰ মূলস্তম্ভ ‘লেখাসমূহ’ আগবঢ়োৱা সকলো লেখক লেখিকালৈ আন্তৰিকতাৰে ধন্যবাদ জনাইছোঁ।আপোনালোক সকলোৰে সহযোগিতাৰ বাবেই মহৎ কৰ্মখিনি সম্ভৱ হৈছে।আপোনালোকৰ এই মাতৃভাষা চৰ্চা অব্যাহত থাকক আৰু সপৰিয়ালে সকলো কুশলে থাকক।\nপঞ্চম বৰ্ষ, তৃতীয় সংখ্যা\nকি ধুনীয়া নাম দিছে মোক??..\nঅভিনন্দন আকৌ এবাৰ আৰু ধন্যবাদ দাদা ইমান সুন্দৰ সংখ্যা এটা উপহাৰ দিয়াৰ বাবে।


অপেক্ষা - অভিজিত দত্ত - সাহিত্য ডট অৰ্গ\n“মোক দুটা কথাৰ উত্তৰ লাগে৷ তই সিহঁতৰ সতে বিড়ি কিয় টানিবলৈ গৈছিলি আৰু দ্বিতীয় প্ৰশ্ন হ’ল তাইৰ স’তে তই বন্ধ কোঠালীত কি কৰিছিলি? ”\nএই প্ৰশ্নৰ প্ৰশ্নকৰ্তা হ’ল মোৰ প্ৰতাপী সন্তান, চহৰৰ নাম কৰা অধিবক্তা অনিৰ্বান বৰুৱা মানে অনি৷ সি তাৰ পোন্ধৰ বছৰীয়া পুত্ৰ ৰাহুলক প্ৰশ্ন কৰিছে৷ তাৰ প্ৰতিটো শব্দই কঢ়িয়াই আনিছে আভিজাত্যৰ অহংকাৰ আৰু পৰাক্ৰমী আৰু সৰ্বগ্ৰাসী অধিকাৰ৷ অনিৰ এই অধিকাৰে চমুৱাই আনিছে মোৰ ভিতৰৰ মানুহজনক৷ কেতিয়াবা পাহৰি যাওঁ যে এসময়ত মই এখন বিদ্যালয়ৰ অধ্যক্ষ পদৰ পৰা অৱসৰ গ্ৰহণ কৰিছিলোঁ৷ মই কাম কৰা বিদ্যালয়খনে অৱস্থান কৰা সৌ গাওঁখনৰ সকলো সামাজিক কামতেই মই হাত উজান দিছিলোঁ৷\n——–অনিৰ দ্বাৰাই মোৰ বৰ্তমান চালিত হৈছে৷ তাৰ অৱৰ্তমানতো তাৰ দ্বাৰাই নিয়োজিত দুজন কাম কৰা মানুহে মোক অহৰহ পহৰা দিছে৷ দেখাত মোক চোৱাচিতা কৰিবলৈ নিয়োজিত কৰা মানুহ দুজনেই অনিক যোগাই আছে মোৰ লগত জড়িত প্ৰতিটো বতৰা৷\nমই ভালকৈ শুব পৰা নাই আজি দুবছৰ৷ তেওঁৰ আঁতৰি যোৱাৰ পিছৰে পৰা মই প্ৰায় অকলশৰীয়া হৈ পৰিছো৷ শেতেলীত ইকাটি-সিকাটি কৰি পাৰ হয় মোৰ বিনিদ্ৰ ৰজনী৷ চিলমিল টোপনি ভাঙে এক যেন স্পৰ্শত৷ সেই স্পৰ্শ আছিল তেওঁৰ শেষ স্পৰ্শ৷ মোক সাৱটি ধৰি ৰাতি দুপৰত তেওঁ কৈছিল,\n“সি নাহিলে নাহক দিয়া৷ মই আছো নহয়৷ ”\nসেই মোৰ স’তে আজন্ম মিতিৰালি পতা মোৰ প্ৰিয়তমা পত্নীয়ে মোক এৰি যোৱাৰ পিছৰে পৰা মই বৰ অকলশৰীয়া অনুভৱ কৰোঁ৷ চহৰত থকা অনিৰ ঘৰলৈ গলে মই হীনমন্যতাত ভোগো আৰু পুনৰ আঁতৰি আহো মোৰ নিজৰ ঘৰখনলৈ যত প্ৰিয়তমা পত্নীৰ সোঁৱৰণে কঢ়িয়াই আনে স্মৃতিৰ মিঠা আৱেশ৷\n——উফ, আজি ৰাতি আৰু টোপনি নাহিব৷ ই ৰাহুল মানে মোৰ পোন্ধৰ বছৰীয়া নাতিটো আহিছিল মোৰ ঘৰখনলৈ৷ মাক-বাপেকৰ হকা -বাধা নেওচি সি তাৰ পৰীক্ষা শেষ হোৱাৰ পিছত মোৰ ওচৰলৈ দুদিনমান থকাকৈ আহিছিল৷ সি যেন অনিৰ শৈশৱহে কঢ়িয়াই আনিছিল৷ পথাৰত হাল বাবলৈ যোৱা হালোৱাৰ সতে তাৰ একাত্মতা গঢ়ি উঠিছিল৷ নৈখনত সি থিয় সাতোৰ দিবলৈ সমৰ্থ হৈছিল৷ গাঁওখনত বাস কৰা তাৰ বয়সৰ ল’ৰাৰ লগত সি ৰবাব টেঙাৰ বল খেলিছিল৷ আৰু তাৰ মাজতেই মোৰ অজানিতে সি আন দুটা কাম কৰিছিল৷ উতনুৱা ডেকা কেইটামানৰ লগ লাগি সি বিড়ি হুপিছিল আৰু প্ৰৱল প্ৰতাপী গাওঁবুঢ়াৰ নাতিনীয়েকক সি প্ৰেমৰ প্ৰস্তাৱ আগবঢ়াইছিল৷ তাইৰ সতে এটা বন্ধ কোঠালীত সি জীৱনৰ দুটামান পল উপভোগ কৰিছিল৷\nবৰ সোনকালেই উঠো মই৷ বাৰাণ্ডাৰ আৰামী চকীখনত বহি থাকোঁতেই ৰাহুল ওলাই আহিল৷ মই তাক সুধিলো,\n“বাবা, এই কামবোৰ কৰি বাপেৰটোক জ্বলাই মাৰিছ কিয়?”\nমোৰ সেই প্ৰশ্নৰ উত্তৰত ৰাহুলে উচ্চাৰণ কৰা প্ৰতিটো শব্দই যেন একোটি বুলেটৰ ৰূপ ললে আৰু সেই বুলেটে চিৰাচিৰ কৰিলে মোৰ আশী বছৰীয়া বুকুখন৷\n“চোৱা ককা, মা-দেউতা ঘৰত নথকাৰ সুযোগত মই আমাৰ চকিদাৰৰ পৰা বিড়ি আগৰেপৰাই খাওঁ৷ আৰু ছোৱালীৰ লগত মই ৰূমত সোমাই কি জগৰ লগালো? মই মোক ভাল পোৱা ছোৱালীজনীৰ স’তেহে ৰূমত আছিলো৷ দেউতাই চোন প্ৰায়েই তেওঁৰ চেম্বাৰত তেওঁৰ এচিষ্টেণ্টৰ লগত সোমাই থাকে? যোৱাবাৰ তুমি আমাৰ ঘৰত থাকোঁতে এই কথাত মা-দেউতাৰ কাজিয়া তুমি শুনিছিলা৷ পিছে তুমিও একোকে নকলা৷ আৰু এতিয়া কিয় মোৰ কথা চৰ্চা হৈছে? হা, ককা?”\nমোৰ সঁচাকৈ গাটো কেনেবা কৰিছে৷ উত্তৰৰ অপেক্ষাত মোৰ মুখলৈ চাই থকা ৰাহুলক মই একো উত্তৰ দিব পৰা নাই৷\n← ত্যাগ ( এক মিনিটৰ গল্প ) – গীতিকা বৰা\nআমেৰিকাৰ কিছু কথাৰে – পৰী শ্যামলী ভূঞা →\nসংগী (পংকজ নেওগ)


স্বামী কামনাশীষৰ পৰকীয়া প্ৰেম! স্বামীৰ লগতে অবৈধ প্ৰেমিকাক ৰাম পিটন দিলে পত্নীয়ে, সহযোগ কৰিলে মাতৃয়ে|karimganj-husband-illegal-affair-with-other-married-woman-tvgourish– News18 assam\nস্বামী কামনাশীষৰ পৰকীয়া প্ৰেম! স্বামীৰ লগতে অবৈধ প্ৰেমিকাক ৰাম পিটন দিলে পত্নীয়ে, সহযোগ কৰিলে মাতৃয়ে\nশুকুৰবাৰে কৰিমগঞ্জ চহৰৰ ৰাজপথ উত্তপ্ত হৈ পৰে। পৰকীয়া প্ৰেমত পৰা স্বামী আৰু স্বামীৰ অবৈধ প্ৰেমিকাক ৰাজহুৱা স্থানতে ৰাম পিটন দিলে পত্নীয়ে।\nLast Updated : August 21, 2020, 13:07 IST\nশুকুৰবাৰে কৰিমগঞ্জ চহৰৰ ৰাজপথ উত্তপ্ত হৈ পৰে। পৰকীয়া প্ৰেমত পৰা স্বামী আৰু স্বামীৰ অবৈধ প্ৰেমিকাক ৰাজহুৱা স্থানতে ৰাম পিটন দিলে পত্নীয়ে। সহায় কৰিলে স্বামীৰ মাতৃয়েও। ঘটনাস্থলীত উপস্থিত হৈ ইতিমধ্যে আৰক্ষীয়ে আটক কৰিছে অবৈধ প্ৰেমিক-প্ৰেমিকাক। লগতে জব্দ কৰিলে এখন গাড়ী সহ ৮ লাখ টকা। ঘটনাটো সংঘটিত হৈছে কৰিমগঞ্জৰ পাথাৰকান্দি ৰোডত।\nজানিব পৰা মতে, কৰিমগঞ্জ চহৰৰ ব্যৱসায়ী তথা পাঁচজনীয়ৈ কন্যাৰ পিতৃ কামনাশীষ দাসৰ আছিল স্থানীয় অন্য এগৰাকী বিবাহিতা মহিলাৰ সৈতে অবৈধ প্ৰেমৰ সম্পৰ্ক। পত্নীয়ে স্বামী কামনাশীষৰ অবৈধ প্ৰেমৰ কথা জানিব পাৰি নিজৰ শাহুৱেকক অৱগত কৰে। আৰু দুয়ো কামনাশীষক হাতে লুটে ধৰা পেলাবলৈ বিশেষ পৰিকল্পনা কৰে।\nবৃহস্পতিবাৰ বিয়লিভাগত কামনাশীষে প্রেমিকাক পাথাৰকান্দি ৰোডৰ এখন মোবাইল দোকানৰ পৰা এটা মোবাইল ক্রয় কৰি দিয়াৰ খবৰ পাই সেই ঠাইত উপস্থিত হয়গৈ পত্নী আৰু কামনাশীষৰ মাতৃ।\nপৰিস্থিতি বিষম হোৱা দেখি কামনাশীষে প্ৰেমিকাক গাড়ীত উঠাই পলাই যোৱাৰ চেষ্টা কৰাৰ সময়তে গাড়ীৰ ভিতৰতে স্থানীয় দুই এজনৰ সহযোগত আগুচি ধৰে পত্নী আৰু মাতৃয়ে। আৰু তাৰ পিছত গাড়ীৰ ভিতৰতে পত্নী আৰু মাতৃয়ে ৰাম পিটন দিয়ে কামনাশীষৰ লগতে অবৈধ প্ৰমিকাক।\nপিছত ঘটনাস্থলীত উপস্থিত হৈ কামনাশীষ আৰু প্ৰেমিকাক থানালৈ লৈ যায় আৰক্ষীয়ে। ঘটনাৰ সন্দৰ্ভত কামনাশীষৰ পত্নীয়ে কয় যে, কেইবাদিন ধৰি তেঁওৰ স্বামী আৰু সেই বিবাহিত মহিলাৰ মাজত অবৈধ সম্পর্ক চলি আছিল। ইয়াৰ ফলত তেওঁলোকৰ সংসাৰত অশান্তিৰো সৃষ্টি হৈছিল। আনকি স্বামী কামনাশীষে পত্নীৰ পৰা বিবাহ বিচ্ছেদো বিচাৰিছিল।\nFirst published: August 21, 2020, 13:07 IST


mla-mamun-imdadul-haque-choudhury-emotional-post-on-facebook-tv-bipul-skd– News18 Assam\n‘ৰাজনৈতিকভাৱে মোৰ ডিঙি কটাতকৈ শাৰীৰিকভাৱে কাটিব লাগিছিল’ – ক্ষোভ এগৰাকী বিধায়কৰ\nUpdated:March 9, 2021, 3:52 PM IST\nপ্ৰথমবাৰলৈ ভৰত নৰহে এইবাৰ নাওবৈচা সমষ্টিত প্ৰতিদ্বন্দ্বিতা কৰিব।\nনাওবৈচা সমষ্টি কংগ্ৰেছক এৰি দিয়াত সাংঘাতিকভাৱে ভাঙি পৰিছে এআইইউডিএফৰ বাকপটু যুৱ বিধায়ক মামুন ইমদাদুল হক চৌধুৰী। প্ৰথম পৰ্যায়ত নিৰ্বাচন অনুষ্ঠিত হ’বলগীয়া নাওবৈচা সমষ্টিত বিৰোধী মহাজোঁটৰ প্ৰাৰ্থী হ’ল প্ৰাক্তন মন্ত্ৰী ভৰত চন্দ্ৰ নৰহ। উল্লেখযোগ্য যে পূৰ্বতে পাঁচটা কাৰ্যকাল ভৰত নৰহে ঢকুৱাখনা বিধান সভা সমষ্টিক প্ৰতিনিধিত্ব কৰিছিল। প্ৰথমবাৰলৈ ভৰত নৰহে এইবাৰ নাওবৈচা সমষ্টিত প্ৰতিদ্বন্দ্বিতা কৰিব।\nসেয়ে মঙলবাৰৰ দিনটোত মনোনোয়ন পত্ৰ দাখিলৰ অন্তিম তাৰিখত আবেগিক হৈ মামুন ইমদাদুল হক চৌধুৰীয়ে ফেচবুকত এক আবেগিক পোষ্ট দিছে। পোষ্টটোত লিখিছে, "আজি মনোনোয়ন দাখিলৰ অন্তিম দিন। নিৰ্দলীয় মই নেখেলো। মই friendly contest কৰিব বিচাৰিছিলো। কিন্তু দিয়া নহ’ল। ৫টাকৈ সমষ্টিত friendly খেলিলে alliance নাভাঙে কিন্তু মই friendly খেলিলে হেনো alliance ভাঙি যাব! কি আজৱ কাৰবাৰ! ৰাজনৈতিক ভাৱে মোক ডিঙি কটাতকৈ শাৰীৰিক ভাৱে কাটিব লাগিছিল। তেজখিনিত হয়তো ধন নাথাকিলে হয়, কিন্তু কোনো হাৰামৰ ৰক্ত নাপালে হয়। একমাত্ৰ সিমিত দৰমহাৰে চলি অন্যায় পথেৰে ধন আহৰণ নকৰাটো মোৰ অপৰাধ হ’ব নোৱাৰে। Allianceৰ data based clerical।"\nবিগত পাঁচ বছৰত অসম বিধানসভাত সুন্দৰ ভাষণেৰে সকলোৰে দৃষ্টি আকৰ্ষণ কৰা বিৰোধী বিধায়ক মামুন ইমদাদুল হক চৌধুৰীৰ অভাৱ এইবাৰ সকলোৱে অনুভৱ কৰিব।\nFirst published: March 9, 2021, 3:50 PM IST


লিভাৰ দুৰ্বল হলে দেখা দিয়া লক্ষণ সমূহৰ বিষয়ে জানিবলৈ পঢ়ক - VOICE 24x7\nমানুহৰ শৰীৰৰ কেন্দ্ৰীয় নিয়ন্ত্ৰক হৈছে লিভাৰ বা যকৃৎ ।আমাৰ শৰীৰৰ প্ৰায় ৫০০ তকৈও অধিক কাম সম্পন্ন কৰে এই লিভাৰে।যিহেতু লিভাৰ হৈছে মানুহৰ শৰীৰৰ দ্বিতীয় বৃ্হৎ অংগ।ইয়াৰ কিবা অসুবিধা হলে আমাৰ শৰীৰৰ বিভিন্ন সমস্যাই দেখা দিব পাৰে।\nবিশেষকৈ ই মানুহৰ শৰীৰত অপ্ৰয়োজনীয় পদাৰ্থ বাহিৰ কৰাত সহায় কৰে।সেইয়েহে লিভাৰৰ যিকোনো সমস্যাক আওকাণ কৰাটো নিজৰ বাবেই ক্ষতিকাৰক।লিভাৰ বেয়া হলে দেখা দিয়া কেইটামান উপসৰ্গ হৈছে\nমানুহৰ পেটৰ বিষ যিকোনো কাৰণত হ’ব পাৰে যদিও লিভাৰ বেয়া হলে সঘনাই মানুহৰ পেটৰ ওপৰৰ অংশ বা কামিহাড়ৰ তলৰ সোঁ অংশ বিষ হ’ব পাৰে।আপুনি জনা উচিত যে এই বিষ আপোনাৰ লিভাৰৰ কিবা সমস্যা হোৱা বাবেহে হৈছে। তেনেক্ষেত্ৰত আপুনি চিকিৎসকৰ ওচৰলৈ গৈ চিকিৎসা গ্ৰহণ কৰক।\nদ্বিতীয় উপসৰ্গ হৈছে যদি জণ্ডিছ ৰোগ। লিভাৰৰ কিবা গুৰুত্বৰ সমস্যা হলেহে মানুহৰ জণ্ডিছ ৰোগ হ’য়। চকু হালধীয়া আৰু ছালৰ ৰং বগা হৈ পৰিলে আপুনি জানিব লাগিব যে আপোনাৰ জণ্ডিছ ৰোগ হৈছে। এনে পৰিস্থিতিত আপোনাৰ শৰীৰৰ পৰা অপ্ৰয়োজনীয় পদাৰ্থবোৰ ওলাই অহাটো সম্ভৱ নহ’য়। গতিকে সময় নষ্ট নকৰি চিকিৎসকৰ ওচৰত গৈ চিকিৎসা গ্ৰহণ কৰক।\nকোনো কাৰণ নোহোৱাকৈ ওজন হ্ৰাস পোৱাটো একপ্ৰকাৰ লিভাৰ বেয়া হোৱাৰ লক্ষণ হ’ব পাৰে।যিহেতু লিভাৰৰ কোনো সমস্যা হলে মানুহৰ ভোক কমে। খাবলৈ অনীহা আহে।আৰু ওজন হ্ৰাস পায়।\nসাধাৰণতে জ্বৰ হলে মানুহে খাদ্যৰ সোৱাদ নোপোৱা হ’য়। কিন্তু কোনো ধৰণৰ বেমাৰ নোহোৱাকৈ খাদ্যৰ সোৱাদ নোপোৱাটো একপ্ৰকাৰ লিভাৰ বেয়া হোৱাৰ অন্যতম লক্ষণ হ’ব পাৰে।ইয়াৰলগতে মানুহৰ লিভাৰ বেয়া হলে মুখৰ পৰা দুৰ্গন্ধ বাহিৰ হ’ব পাৰে।\nযদিহে মানুহৰ অনবৰতে ভাগৰ লাগি থাকে বা মূৰ ঘূৰোৱা আৰু পেশী দুৰ্বল অনুভৱ কৰিছে তেন্তে ইয়ো লিভাৰ বেয়া হোৱাৰ লক্ষণ হ’ব পাৰে। গতিকে উপৰোক্ত সমস্যাত যদি আপুনি ভুগিছে তেন্তে আপুনি সময় নষ্ট নকৰি চিকিৎসকৰ পৰামৰ্শ গ্ৰহণ কৰক।অন্যথা আপুনি গুৰুত্বৰ অসুখত পৰিব পাৰে।\nবিঃদ্ৰঃএই তথ্যসমূহ গৱেষণাৰ ওপৰত আধাৰিত। এনে তথ্য গ্ৰহণ কৰাৰ আগতে বিশেষজ্ঞৰ পৰামৰ্শ লোৱাটো নিতান্তই আৱশ্যক।\nভাৰতৰ ১০০ বছৰ পুৰণি চাৰিখন ৰেষ্টোৰাঁ\n৪৫ দিনৰ ভিতৰত গোৱালপাৰাৰ মাটিয়াত নিৰ্মীয়মান ডিটেনচন চেণ্টাৰ সম্পূৰ্ণ কৰিবলৈ নিৰ্দেশ গুৱাহাটী উচ্চ ন্যায়ালয়ৰ\nক’লা সোণ খ্যাত জালুক উৎকৃষ্ট মছলা হোৱাৰ উপৰিও সৌন্দৰ্যচৰ্চাত ব্যৱহাৰ হোৱা দেখা যায় কিন্তু কেনেকৈ ? জানো আহক\nগৰমৰ দিনত আপুনি কুঁহিয়াৰৰ ৰস খায় নেকি ? কুঁহিয়াৰৰ ৰস খালে কি হয় , জানো আহক\nআপেল সকলোৰে এবিধ প্ৰিয় ফল হোৱাৰ লগতে আপেলেৰে কেনেকৈ সৌন্দৰ্য চৰ্চা কৰিব পাৰি জানো আহক\nঅমিতাই বিভিন্ন ৰোগ প্ৰতিৰোধ কৰে , ইয়াৰ উপৰিও অমিতাৰ আছে আৰু বহুত নজনা কথা । জানো আহকচোন অমিতাৰ আচৰিত কথাবোৰ\nএতিয়া আমৰ বতৰ। গাওঁ -চহৰত উভৈনদী হৈ আছে ধুনীয়া ধুনীয়া আম। আম খোৱাৰ আগতে জানি লওঁক আমৰ বিষয়ে\n১০ ছেকেণ্ডলৈকে এখন ভৰিৰ ওপৰত থিয় হ’ব নোৱাৰা ব্যক্তিৰ মৃত্যুৰ আশংকা অধিক , কি কি তথ্য পোহৰলৈ আহিছে নতুন গৱেষণাত !!


Friday, 26 February 2021 02:55 PM\nগৌহাটি বিশ্ববিদ্যালয়ে কৃষি বিভাগ, অসম, খানাপাৰা আৰু ইয়াৰ জিলা কাৰ্যালয়ৰ অধীনত ১৮৩৭ তৃতীয় বর্গ আৰু চতুর্থ বর্গ পদৰ নিয়োগৰ বাবে এক জাননী প্ৰকাশ কৰিছে। আগ্ৰহী আৰু যোগ্য প্ৰাৰ্থীসকলে ইয়াত অনলাইন আবেদন কৰিব পাৰে।\nআবেদনৰ শেষ তাৰিখ: 13/03/2021\nপদৰ বিৱৰণ :-\n1. কৃষি সম্প্ৰসাৰণ সহায়ক(Agriculture Extension Assistant)\nখালী পদৰ সংখ্যা: 1581 টা পদ\nপে স্কেল: 14,000 টকা – 60,500 টকা আৰু 6,200 টকাৰ গ্ৰেড পে\n2. জুনিয়ৰ সহায়ক (Junior Assistant)\nখালী পদৰ সংখ্যা: 200 টা পদ\nমুখ্য কাৰ্যালয়: 47 টা পোষ্ট\nজিলা কাৰ্যালয়: 153 টা পদ\n3. ষ্টেনো গ্রাফাৰ (Stenographer)\nখালী পদৰ সংখ্যা: 08 টা পদ\nপে স্কেল: 14,000 টকা – 60,500 টকা আৰু 8,700 টকাৰ গ্ৰেড পে\n4. ষ্টেনো-টাইপিষ্ট (Steno-Typist)\nখালী পদৰ সংখ্যা: 05 টা পদ\nইংৰাজী: 04 টা পদ\nঅসমীয়া: 01 টা পদ\n5. ইলেক্ট্ৰিচিয়ান (Electrician)\nখালী পদৰ সংখ্যা: 04 টা পদ\nখালী পদৰ সংখ্যা: 24 টা পদ\nখালী পদৰ সংখ্যা: 06 টা পদ\nপে স্কেল: 14,000 টকা – 60,500 টকা আৰু 5,600 টকাৰ গ্ৰেড পে\nখালী পদৰ সংখ্যা: 09 টা পদ\nপে স্কেল: 12,000 টকা – 35,000 টকা আৰু 3,900 টকাৰ গ্ৰেড পে\nকৃষি বিভাগ নিয়োগৰ যোগ্যতা -\nএই সমূহ খালীপদৰ বাবে কেৱল চুটিকৈ বিভাগীয় কতৃপক্ষই বিজ্ঞাপন মুকলি কৰিছে। অধিক বিৱৰণৰ বাবে আবেদনকাৰীসকলক 27 ফেব্ৰুৱাৰী, 2021 ৰ পৰা গৌহাটি বিশ্ববিদ্যালয়ৰ www.gauhati.ac.in ৱেবছাইটত চাব অনুৰোধ কৰা হৈছে। প্ৰাৰ্থীসকলে নিয়মীয়াকৈ অধিক আপডেটৰ বাবে এই পৃষ্ঠাটো দৰ্শন কৰিব পাৰে।\nকৃষি বিভাগ নিয়োগ-২০২১ ৰ গুৰুত্বপূৰ্ণ তাৰিখ\nঅনলাইন আবেদনৰ তাৰিখ: 27 ফেব্ৰুৱাৰী 2021\nকৃষি বিভাগ নিয়োগৰ বাবে কেনেকৈ আবেদন কৰিব লাগে\nআগ্ৰহী আৰু যোগ্য প্ৰাৰ্থীসকলে গৌহাটি বিশ্ববিদ্যালয়ৰ অফিচিয়েল ৱেবছাইট গৈ অনলাইন আবেদন gauhati.ac.in কৰিব পাৰে।\nকৃষি বিভাগৰ খালী পদৰ গুৰুত্বপূৰ্ণ ৱেব-লিংক\nবিজ্ঞাপনৰ বিৱৰণ: coming soon\nAgriculture job assam Agriculture new recruitment assam Assam govt job Assam Agriculture Department recruitment